

**\_\_\_\_\_\_\_\_\_\_\_\_\_\_**

**RAPORTI I MES-VITIT**

**MBI ZBATIMIN E BUXHETIT 2021**

**VLERËSIMI I SITUATËS MAKROEKONOMIKE, FISKALE DHE BUXHETORE PËR 5-MUJORIN 2021,**

**DHE PRITSHMËRITË PËR 12-MUJORIN 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiranë, Qershor 2021**

P Ë R M B A J T J A

[Lista e Tabelave 3](#_Toc76470011)

[Lista e Grafikëve 3](#_Toc76470012)

[I. ZHVILLIMET NË EKONOMINË SHQIPTARE 4](#_Toc76470013)

[I.1 Ecuria e treguesve makroekonomikë për periudhën janar-maj 2021 4](#_Toc76470014)

[I.2 Pritshmëritë e treguesve makroekonomikë deri në fund të vitit 2021 6](#_Toc76470015)

[II. POLITIKA FISKALE 6](#_Toc76470016)

[II.1 Performanca fiskale për periudhën janar-maj 2021 6](#_Toc76470017)

[II.2 Pritshmëritë fiskale deri në fund të vitit 2021 13](#_Toc76470018)

[III. BUXHETI I VITIT 2021 14](#_Toc76470019)

[III.1 Shpenzimet e Përgjithshme Buxhetore gjatë periudhës janar-maj 2021 14](#_Toc76470020)

[III.2 Financat Vendore gjatë janar-maj 2021 22](#_Toc76470021)

[III.3 Fondi Rezervë, Fondi i Kontigjencës, Fondi i Rindërtimit 29](#_Toc76470022)

[III.4 Pritshmëria e Shpenzimeve Buxhetore deri në fund të vitit 2021 31](#_Toc76470023)

[IV. BORXHI PUBLIK 36](#_Toc76470024)

[IV.1 Stoku i Borxhit Publik 37](#_Toc76470025)

[IV.2 Menaxhimi i Borxhit 39](#_Toc76470026)

[IV.3 Pritshmëritë e Borxhit për vitin 2021 43](#_Toc76470027)

[V. RREZIQET FISKALE DHE DETYRIMET KONTIGJENTE 43](#_Toc76470028)

[V.1 Ndërmarrjet shtetërore – Sektori Energjetik 45](#_Toc76470029)

[Të Dhëna Financiare për Sektorin Energjetik 46](#_Toc76470030)

[V.2 Detyrimet e prapambetura 46](#_Toc76470031)

[V.2.1 Detyrimet e prapambetura për njësitë e qeverisjes QENDRORE 47](#_Toc76470032)

[V.2.2 Vendimet gjyqësore ADMINISTRATIVE, të formës së prerë 48](#_Toc76470033)

[V.2.3 Detyrimet e prapambetura për njësitë e vetëqeverisjes VENDORE 49](#_Toc76470034)

[V.3 Pagesat Faktike të Kontratave Koncesionare/PPP, me Mbështetje Buxhetore 50](#_Toc76470035)

[V.4 Detyrime të tjera Kontigjente 52](#_Toc76470036)

[V.4.1 Vendimet e Gjykatës së të Drejtave të Njeriut në Strasburg (GJEDNJ) 52](#_Toc76470037)

[V.4.2 Vendimet e Gjykatës Ndërkombëtare të ARBITRAZHIT 53](#_Toc76470038)

[VI. KONKLUZIONE DHE PROPOZIME 55](#_Toc76470039)

[VII. SHTOJCAT 57](#_Toc76470040)

[VI.1 Ecuria e detajuar e treguesve makroekonomikë gjatë janar-maj 2021 57](#_Toc76470041)

[VI.2 Treguesit kryesorë të performancës sipas ministrive të linjës, 4M I 2021 64](#_Toc76470042)

[VI.3 Ecuria e detajuar e projekteve të investimeve publike, gjatë Janar-Maj 2021 89](#_Toc76470043)

# 

# LISTA E TABELAVE

[*Tabela 1: Të ardhurat Tatime & Dogana për periudhën Janar – Maj 2021 (në milionë lekë)* 7](#_Toc76470055)

[*Tabela 2: Kontribuesit pozitivë në të ardhurat nga TVSH/Diferencat Janar-Maj 2021/2020* 10](#_Toc76470056)

[*Tabela 3: Kontribuesit negativë në të ardhurat nga TVSH/ Diferencat Janar-Maj 2021/2020* 10](#_Toc76470057)

[*Tabela 4: Të ardhurat dhe shpenzimet faktike të pushtetit vendor sipas natyrës* 27](#_Toc76470058)

[*Tabela 5: Huamarrja shtetërore nga burime të brendshme në terma bruto&neto (Janar-Mars 2021)* 40](#_Toc76470059)

[*Tabela 6: Huamarrja e huaj në terma bruto (TM. I 2020-TM. I 2021)* 40](#_Toc76470060)

[*Tabela 7: Treguesit e riskut të borxhit të brendshëm shtetëror (2018–Mars 2021)* 42](#_Toc76470061)

[*Tabela 8: Koncesionet/PPT-të aktive me mbështetje nga buxheti i shtetit (në mijë LEK)* 52](#_Toc76470062)

[*Tabela 9: Detyrime për vendimet e Arbitrazhit Ndërkombëtar* (në EUR) 54](#_Toc76470063)

[*Tabela 10: Rritja e eksportit të mallrave, sipas kategorive kryesore* 58](#_Toc76470064)

[*Tabela 11: Rritja e importit të mallrave, sipas kategorive kryesore* 59](#_Toc76470065)

[*Tabela 12: Bilanci tregtar, sipas kategorive kryesore* 60](#_Toc76470066)

[*Tabela 13: Rritja vjetore e çmimeve, në përqindje* 60](#_Toc76470067)

[*Tabela 14: Ecuria e kredisë për bizneset dhe individët, në përqindje* 62](#_Toc76470068)

[*Tabela 15: Ecuria e kredive të këqija, në përqindje* 62](#_Toc76470069)

[*Tabela 16: Ecuria e kursit të këmbimit 2015-2021* 63](#_Toc76470070)

[*Tabela 17: Treguesit kryesorë të performancës sipas ministrive të linjës, 5M I 2021* 64](#_Toc76470071)

[*Tabela 18: Shëndetësia dhe mbrojtja sociale* 65](#_Toc76470072)

[*Tabela 19: Arsimi* 67](#_Toc76470073)

[*Tabela 20: Infrastruktura dhe Energjia* 71](#_Toc76470074)

[*Tabela 21: Turizmi dhe Mjedisi* 74](#_Toc76470075)

[*Tabela 34: Institucionet e Sistemit të Drejtësisë* 76](#_Toc76470076)

[*Tabela 23: Mbrojtja* 79](#_Toc76470077)

[*Tabela 24: Rendi dhe Siguria Publike* 82](#_Toc76470078)

[*Tabela 25: Kultura* 85](#_Toc76470079)

# LISTA E GRAFIKËVE

[*Grafiku 1: Të ardhurat Doganore për Janar- Maj 2021, mujore dhe progresive (në milion lekë)* 10](#_Toc76470120)

[*Grafiku 2: Kontribuesit kryesor në të ardhurat doganore Janar- Maj 2021/2020 (në milion lekë)* 10](#_Toc76470121)

[*Grafiku 3: Të ardhurat nga Tatimet Janar- Maj 2021, Mujore dhe Progresive (në milionë lekë)* 12](#_Toc76470122)

[*Grafiku 4: Të ardhurat nga Tatim Fitimi, 5 mujori në vite (në miliardë lekë)* 13](#_Toc76470123)

[*Grafiku 5: Borxhi publik në vlerë absolute dhe relative ndaj PBB (2016–Mars 2021)* 38](#_Toc76470124)

[*Grafiku 6: Përbërja e borxhit të qeverisjes qendrore në raport me totalin (2016-Mars 2021)* 39](#_Toc76470125)

[*Grafiku 7: Kompozimi i portofolit të borxhit shtetëror sipas instrumenteve (2016–Mars 2021)* 39](#_Toc76470126)

[*Grafiku 8: Kompozimi i borxhit të brendshëm shtetëror (2016-Mars 2021)* 39](#_Toc76470127)

[*Grafiku 9: Kompozimi i borxhit të jashtëm shtetëror sipas interesit&instrumenteve (2016-Mars 2021)* 40](#_Toc76470128)

[*Grafiku 10: Huamarrja e brendshme në raport me të ardhurat tatimore (TM. I 2016-TM. I 2021)* 41](#_Toc76470129)

[*Grafiku 11: Interesat e borxhit shtetëror në vlerë absolute dhe relative, ndaj PBB dhe të ardhurave tatimore (TM. I 2016-TM. I 2021)* 42](#_Toc76470130)

[*Grafiku 12: Jetëgjatësia&kosto mesatare e portofolit të borxhit të brendshëm shtetëror (2016-Mars 2021)* 42](#_Toc76470131)

[*Grafiku 13: Raporti i mbulimit të ankandeve të titujve shtetërorë (Janar–Mars 2021)* 43](#_Toc76470132)

[*Grafiku 14: Norma mesatare e ponderuar e titujve shtetërorë (2019-Mars 2021)* 44](#_Toc76470133)

[*Grafiku 15: Rritja mujore e totalit të eksporteve, në përqindje* 59](#_Toc76470134)

[*Grafiku 16: Rritja mujore e totalit të importeve, në përqindje* 60](#_Toc76470135)

[*Grafiku 17: Ndryshimi vjetor i Inflacionit, në përqindje* 61](#_Toc76470136)

[*Grafiku 18: Ecuria e stokut të depozitave 2020-2021, në përqindje* 62](#_Toc76470137)

# ZHVILLIMET NË EKONOMINË SHQIPTARE

## I.1 Ecuria e treguesve makroekonomikë për periudhën janar-maj[[1]](#footnote-1) 2021

Mbështetur në infomacionet më të fundit të disponueshme, në tremujorin e katërt të vitit 2020, ekonomia Shqiptare u tërhoq nga tkurrja prej katër tremujorëve radhazi, dhe regjistroi një rritje prej 3.0% me bazë vjetore, ndjekur nga ritmet e rritjes prej -10.2% në tremujorin e dytë dhe -2.8% në tremujorin e tretë. Në tremujorin e katërt, konsumi privat u rrit me 1.6%, duke u rikuperuar nga tkurrja në tremujorin e dytë dhe tremujorin e tretë dhe konsumi qeveritar u rrit me 3.9% në terma vjetorë. Rritja e investimeve u përshpejtua nga 5.9% në tremujorin e tretë, në 10.9% në tremujorin e katërt.

Në fillim të vitit 2021, situata e përgjithshme makroekonomike ka pasqyruar shenja rimëkëmbje, ndonëse efektet e pandemisë në aktivitetin ekonomik mbeten ende të pranishme. Rritja ekonomike, gjatë tremujorit të fundit të vitit 2020 dhe përgjatë vitit 2021, ka kaluar në territor pozitiv, bazuar në zgjerimin e konsumit, investimeve dhe eksporteve, duke përfituar nga përmirësimi i besimit të biznesit dhe konsumatorit, nga ambienti monetar dhe financiar stimulues, nga zgjerimi i investimeve publike, si dhe së fundmi nga lehtësimi i masave kufizuese të ndërrmara për kontrollin e pandemisë.

Deri në fund të vitit 2020, pasojat në tregun e punës nuk kanë qenë shumë shqetësuese, veçanërisht në lidhje me implikimet strukturore afatgjata, si rezultat i rihapjes graduale të ekonomisë dhe masave të marrave për subvencionimin e pagave. Shkalla e papunësisë për grup-moshёn 15 vjeç e lart në tremujorin e fundit të vitit 2020 ishte 11.8%, ndërsa në tremujorin e parë të 2021, pësoi një rritje të lehtë në nivelin prej 11.9%. Gjithashtu, punësimi u kontraktua me rreth 2.9% në tremujorin e parë të 2021, ku numri i tё punёsuarve nё Shqipёri ishte rreth 1,138,604 persona. Në terma vjetor, punësimi i përgjithshëm është ulur duke u reflektuar në rënien e indekseve të punësimit në industri të goditura rëndë nga pandemia, të tilla si transporti dhe bizneset e lidhur me mikpritjen, si dhe tekstilet dhe prodhimi i këpucëve. Shkalla e punёsimit ka arritur vlerёn 59.0% pёr grupmoshёn 15-64 vjeç, duke pësuar një rënie të lehtë nga mesatarja mё e lartё pёr tё paktёn dymbёdhjetё vitet e fundit. Efektet e masave zbutëse të qeverisë në tregun e punës janë lehtësuar në periudhën e fundit (tremujori i katërt 2020 dhe tremujori i parë 2021).

Një tjetër tregues i rëndësishëm që jep sinjale mbi rritjen ekonomike është treguesi i ndjesisë ekonomike (TNE) që në tremujorin e parë të vitit 2021 shënoi nivelin 91.8 duke shënuar një rritje prej 10.3 pikësh nga tremujori i kaluar dhe një rënie me 11.2 pikë përqindje në krahasim me T1-2020. Niveli aktual i TNE-së qëndron 8.2 pikë nën mesataren afatgjatë (në nivelin 100), dhe rreth 7.8 pikë përqindje nën mesataren e 6 viteve të fundit (T1 2015 – T1 2021). Rritja tremujore e TNE-së i atribuohet si përmirësimit të besimit të bizneseve, ashtu edhe besimit të konsumatorëve.

Të dhënat e tregtisë së jashtme të mallrave për periudhën 5-mujore të vitit 2021 treguan një rritje të qenësishme, si në eksporte ashtu edhe në importe. Eksportet e mallrave për periudhën janar-maj 2021 shënuan rritje vjetore prej +38.6% krahasuar me të njëjtën periudhë të një viti më parë, gjithashtu importet e mallrave shënuan rritje prej +30.9%. Këto zhvillime në tregtinë e jashtme tё mallrave janë reflektuar dhe tek deficiti tregtar, i cili për periudhën janar-maj 2021 ёshtё rritur me rreth 24.2% krahasuar me të njëjtën periudhë të një viti më parë. Ndërsa, norma e mbulimit të eksporteve ndaj importeve për këtë periudhë është 49.4%.

Inflacioni mesatar për periudhën janar-maj 2021 ishte +1.3%, nga +1.8% që rezultonte një vit më parë gjatë së njëjtës periudhë. Pёrgjatё kёsaj periudhe, nga tërësia e mallrave dhe shërbimeve që përbëjnë shportën e konsumit, kontributin dhe rritjen vjetore mё tё lartё nё inflacionin e pёrgjithshёm e ka pasur zёri i ushqimeve dhe pijeve jo alkoolike.

Gjatë muajit prill të vitit 2021, stoku total i kredive bankare pati një rritje me 6.4% krahasuar me muajin prill të vitit 2020. Stoku i kredive në lekë shënoi një rritje prej 9.9%, ndërsa ai në valutë rritje prej 2.7%, krahasuar me muajin prill të vitit të kaluar. Stoku i kredive akorduar individëve deri në muajin prill të vitit 2021, ka shënuar rritje prej 7.6%, krahasuar me prillin e vitit 2020, duke kontribuar pozitivisht në ndryshimin e stokut total të kredisë me 2.6 pikë përqindje. Në prill 2021 rezulton se rreth 53.1% e totalit të stokut të kredive përbëhet nga kreditë në Lekë, ndërsa pjesa tjetër prej 46.9% përbëhet nga kreditë në valutë.

Stoku total i depozitave bankare, gjatë muajit prill të vitit 2021, ka shënuar rritje me 8.3% krahasuar me njё vit mё parё. Stoku total i depozitave në Lekë pësoi rritje me 8.5%, ndërsa ai në valutë është rritur me 8.1% krahasuar me të njëjtin muaj të vitit 2020. Në muajin prill 2021 rezulton se rreth 46.3% e totalit të stokut të depozitave përbëhet nga depozitat në Lekë, ndërsa pjesa tjetër prej 53.7% përbëhet nga depozitimet në valutë të huaj. Stoku total i depozitave të bizneseve në muajin prill të vitit 2021 shënoi rritje prej 22.9% krahasuar me muajin prill të vitit të kaluar, ndërsa stoku total i depozitave të individëve ka shënuar rritje prej 6.1% krahasuar me të njëjtin muaj të një viti më parë.

Tregu valutor është shfaqur i qetë gjatë muajve të parë të vitit 2021, karakterizuar nga parametra normalë të tregtimit të monedhave të huaja. Kursi mesatar i kёmbimit i monedhёs vendase ndaj Euros rezultoi mesatarisht 123.01 lekë/euro në 5-mujorin e parë të vitit 2021, duke pёsuar rёnie nga 123.91 lekё/euro qё shёnonte pёr tё njёjtёn periudhё tё njё viti mё parё. Nё terma vjetor, ecuria e euros nё tregun vendas ka reflektuar mbiçmim tё lekut prej 0.7% pёrgjatё janar-maj 2021. Kursi mesatar i kёmbimit i monedhёs vendase ndaj Dollarit Amerikan rezultoi mesatarisht 101.24 lekë/usd në 5-mujorin e parë të vitit 2021, duke shёnuar rёnie nga 113.8 lekë/usd që shënonte pёr tё njёjtёn periudhё tё njё viti mё parё. Nё terma vjetor, ecuria e dollarit amerikan nё tregun vendas ka reflektuar mbiçmim tё lekut prej 11.04% pёrgjatё 5-mujorit tё parё 2021.

## I.2 Pritshmëritë e treguesve makroekonomikë deri në fund të vitit 2021

Prodhimi i Brendshëm Bruto (PBB) nominal u kontraktua me 3.3% në vitin 2020 krahasuar me vitin 2019, duke shënuar vlerën 1,607.9 miliardë lekë. Ky është recesioni i parë në Shqipëri për më shumë se dy dekada, por ekonomia shqiptare dëshmoi qendrueshmëri dhe rënia ekonomike rezultoi shumë më e përmbajtur sesa parashikimi fillestar, që varionte nga -6.1% deri në -8%. Gjithashtu edhe parametrat e tjerë më të rëndësishëm mbetën përgjithësisht të qendrueshëm, duke marrë parasysh përhapjen e pandemisë Covid-19 në gjithë botën dhe masat kufizuese të ndërmarra nga autoritetet publike për të frenuar përhapjen e saj që në mars 2020.

Perspektiva për ekonominë shqiptare ka ardhur në përmirësim, duke faktorizuar fleksibilitetin e deritanishëm të ekonomisë për t’iu përshtatur kushteve të reja, mbështetjen e vazhduar me politika ekonomike stimuluese, dhe rritjen e imunitetit të popullsisë, në linjë me vazhdimin e programeve të vaksinimit.

Parashikimi per vitin aktual 2021 është pozitiv dhe pritet që ekonomia të rikthehet në ritmet pozitive të rritjes, në nivelin prej 5.5%. Pёrgjatё periudhёs afatmesme, rritja ekonomike pritet të gjenerohet kryesisht nga kërkesa e brendshme, si konsumi privat ashtu edhe investimet. Ndërkohë kërkesa e huaj neto (eksport – import) pritet të sjellë gjithashtu një efekt pozitiv, por marxhinal.

Konsumi privat pritet të nxitet kryesisht nga përmirësimi i besimit të konsumatorit, si dhe nga përmirësimet në tregun e punës. Këto të fundit pritet të transmetohen në një rritje graduale të pagave të cilat më tej pritet të stimulojnë të ardhurat reale të disponueshme të individëve, duke krijuar efektin e raundit të dytë në nxitjen e konsumit, si dhe duke intensifikuar prirjen e konsumatorëve për financimin e mëtejshëm të konsumit nëpërmjet një kredi-marrje më të lartë.

Ndërkohë, kredimarrja për konsum parashikohet të nxitet si nga përmirësimi i kushteve financiare të individëve, ashtu edhe nga lehtësimi i pritshëm i standardeve të huadhënies nga sistemi bankar.

Performanca pozitive e ekonomisё pritet tё reflektohet edhe nё pёrmirёsimin e tregut tё punёs. Punësimi parashikohet të vijojё trendin rritёs tё periudhёs sё mёparshme, para goditjes nga pandemia, konform me trendin e pritshëm të aktivitetit ekonomik. Shkalla më e lartë e pjesëmarrjes në forcat e punës do të jetë gjeneruesi kryesor i rritjes së ofertës së punës. Ndërsa rritja e kërkesës për punë pritet të reflektojë pak a shumë të njëjtën strukturë të perspektivës së ofertës agregate të aktivitetit ekonomik. Rrjedhimisht pritet që shërbimet të kontribuojnë më shumë në rritjen e kërkesës për punë në krahasim me sektorët e tjerë të ekonomisë.

# POLITIKA FISKALE

## II.1 Performanca fiskale për periudhën janar-maj 2021

**Të ardhurat nga “Tatime dhe Dogana”** (përfshirë kontributet e mbledhura nga DPT) për 5 mujorin 2021, u realizuan në vlerën 166.7 miliardë lekë, 17.7% ose 25 miliardë lekë më shumë se 5 mujori i vitit 2020 me realizim kundrejt planit të periudhës në masën 1.5% ose 2.4 miliardë lekë më shumë se plani 5 mujor për vitin 2021. Në këtë realizim kanë ndikuar faktorët të cilët do të shpjegohen në analizën specifike të secilit prej tatimeve.

*Tabela 1: Të ardhurat Tatime & Dogana për periudhën Janar – Maj 2021 (në milionë lekë)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Lloji i taksave** | **Fakt 5 mujor 2020** | **Fakt 5 mujor** | **Plan 5 mujor** | **Diferenca 2021/2020** | **Ndryshimi në % 2021/2020** | **Diferenca Fakt/ Plan 2021** | **Ndryshimi në % Fakt/Plan 2021** |
| **2021** | **2021** |
| **TVSH TOTAL** | **47,922** | **55,237** | **55,573** | **7,315** | **115.3%** | **-336** | **99.4%** |
| ***Tvsh në import*** | 36,078 | 45,758 | 45,183 | 9,680 | 126.8% | 575 | 101.3% |
| ***Tvsh brenda vendit*** | 11,844 | 9,479 | 10,390 | -2,365 | 80% | -911 | 91.2% |
| **Rimbursim TVSH** | 5,921 | 12,349 | 8,250 | 6,428 | 208.6% | 4099 | 149.7% |
| **Tatimi mbi fitimin** | 11,443 | 15,134 | 15,270 | 3,691 | 132.3% | -136 | 99.1% |
| **Akciza** | 15,810 | 18,393 | 17,766 | 2583 | 116.3% | 627 | 103.5% |
| **Tatimi mbi të ardhurat personale** | 13,544 | 16,004 | 16,181 | 2,460 | 118% | -177 | 98.9% |
| **Taksa Nacional dhe të tjera** | 12,376 | 15,875 | 15,022 | 3,499 | 128.3% | 853 | 105.7% |
| ***Taksat nacionale*** | 11,585 | 14,820 | 14,006 | 3,235 | 128% | 814 | 105.8% |
| ***Renta Minerare*** | 791 | 1,055 | 1,015 | 264 | 133.4% | 40 | 103.9% |
| **Taksë Doganore** | 2,247 | 2,675 | 2,632 | 428 | 119% | 43 | 101.6% |
| **TOTALI TATIME + DOGANA** | **103,342** | **123,318** | **122,444** | **19,976** | **119.3%** | **874** | **100.7%** |
| **Kontributet e mbledhura (DPT)** | 38,362 | 43,406 | 41,860 | 5,044 | 113.1% | 1,546 | 103.7% |
| **TOTALI TATIME + DOGANA (përfshirë kontributet)** | **141,704** | **166,724** | **164,304** | **25,020** | **117.7%** | **2,420** | **101.5%** |

*Burimi: Ministria e Financave dhe Ekonomisë (2021)*

Krahasuar me 5 mujorin 2020, performaca e të gjithë zërave të të ardhurave “Nga Tatimet dhe Doganat” (përfshirë kontributet e mbledhura nga DPT), ka patur rritje. Konkretisht, TVSH 15.3% Tatim mbi të ardhurat personale 18% ,Tatim mbi fitimin u realizua në masën 32,3% , Akciza 16.3% , Kontributet e mbledhura nga DPT 13.1% dhe Taksat doganore 19%. Taksa që paraqitet me rënie kundrejt vitit 2020 është: TVSH brenda vendit 20% ose 2.3 miliardë më pak.

*Grafiku x: Totali i të ardhurave Janar- Maj 2021/2020 (në milionë lekë)*

*Burimi: Ministria e Financave dhe Ekonomisë (2021)*

Faktorët kryesorë që kanë ndikuar në performancën e 5 mujorit kundrejt planit janë:

* Përshpejtimi i rimbursimit të stokut të TVSH-së me qellim përmbushjen e rekomandimeve të FMN-së.
* Rritja e pagës minimale nga 26.000 në 30.000 lekë.
* Rritja e të ardhurave nga rivleresimi i pasurive të paluajtshme si rrjedhojë e normës së reduktuar nga 15% në 3%.
* Rritja e të ardhurave nga tatimi mbi të ardhurat personale (DIVA), e lidhur kjo edhe me ndryshim e politikës fiskale për detyrimin e deklarimit të punëmarresve me më shumë se një punëdhenës.
* Përmiresimi i situates ekonomike të tatimpaguesve si pasojë e rimëkëmbjes graduale të ekonomisë.

**Performanca e të ardhurave tatimore dhe doganore kundrejt planit 2021**

Të ardhurat nga “Tatimet dhe Doganat” për periudhën Janar-Maj 2021 paraqiten me një realizim në masën 101.5% ose 2.4 miliardë lekë më shumë se plani i periudhës. Performanca sipas taksave paraqitet si vijon:

* Të ardhurat nga “T.V.SH-ja” në total, janë realizuar në vlerën 55.2 miliardë lekë, 0.6% ose 336 milionë lekë më pak se plani i periudhës.
* Të ardhurat nga “Tatimi mbi Fitimin”, janë realizuar në vlerën 15.1 miliardë lekë, 0.9% ose 136 milionë lekë më pak se plani i periudhës.
* Të ardhurat nga “Akciza”, janë realizuar në vlerën 18.3 miliardë lekë, 3.5% ose 627 milionë lekë më shumë se plani i periudhës.
* Të ardhurat nga “Tatimi mbi të Ardhurat Personale”, janë realizuar në vlerën 16 miliardë lekë, 1.1% ose 177 milionë lekë më pak se plani i periudhës.
* Të ardhurat nga “Taksat Nacionale dhe të tjera” janë realizuar në vlerën 15.8 miliardë lekë, 5.7 % ose 853 milionë lekë më shumë se plani i periudhës.
* Të ardhurat nga “Taksat Doganore” janë realizuar në vlerën 2.6 miliardë lekë, 1.6% ose 43 milionë lekë më shumë se plani i periudhës.
* Të ardhurat nga “Kontributet e Sigurimeve Shoqërore dhe Shëndetësore” janë realizuar në vlerën 43.4 miliardë lekë, 3.7% ose 1.5 miliardë lekë më shumë se plani i periudhës.

Importi i taksuar arriti në vlerën 226 miliardë lekë, ndërsa eksportet në total arritën vlerën 142 miliardë lekë. Krahasuar me të njëtën periudhë të vitit të kaluar importi i taksuar është rritur me 54 miliardë lekë ose 31%, gjithashtu edhe eksporti total është rritur me 40 miliardë lekë ose 39%. Sipas orientimit gjeografik, vendet Europiane, veçanërisht Italia mbeten partnerët kryesorë në shkëmbimet tregtare.

*Grafiku x: Import i Taksuar dhe Eksport Total 2021/2020(në miliard lekë)*

*Burimi: Ministria e Financave dhe Ekonomisë (2021)*

**Të Ardhurat Doganore** – Të ardhurat e mbledhura nga administrata doganore për 5 mujorin e vitit 2021 janë realizuar në vlerën 67.9 miliardë lekë, 23.6% ose 13 miliardë lekë më shumë se 5 mujori i vitit 2020, dhe 2% ose 1.3 miliardë lekë më shumë se plani i të ardhurave doganore për 5 mujorin e vitit 2021.

*Grafiku 1: Të ardhurat Doganore për Janar- Maj 2021, mujore dhe progresive (në milion lekë)*

*Burimi: Ministria e Financave dhe Ekonomisë (2021)*

Kontribuesit kryesor me efekt pozitiv në të ardhurat doganore janë karburant importi me 23.7% të të ardhurave, cigaret me 12,5% të të ardhurave, metalet bazë 6.1%, automjetet e përdorura 4.4% të të ardhurave etj.

*Grafiku 2: Kontribuesit kryesor në të ardhurat doganore Janar- Maj 2021/2020 (në milion lekë)*

*Burimi: Ministria e Financave dhe Ekonomisë (2021)*

***Të ardhurat nga taksa doganore*** janë realizuar në vlerën 2.7 miliardë lekë, 19% ose 428 milionë lekë më shume se 5 mujori i vitit 2020, dhe 1.6% ose 42 milionë lekë më shumë se plani i 5 mujorit 2021.

*Të ardhurat nga akciza* janë realizuar në vlerën 18.4 miliardë lekë, 16.3% ose 2.6 miliardë lekë më shumë se 5 mujori i vitit 2020, dhe 3.5% ose 0.6 miliardë lekë më shume se plani. Ndikim kryesor ka pasur karburant importi që rezultoi me një rritje prej 38.4 mijë ton ose +20.1% me një efekt +1.6 miliardë lekë më shumë se viti i kaluar. Ndër produktet e akcizueshme që kishin ndikim negativ, ishte produkti gaz i lengshëm me një rënie prej 10,4 mijë ton (-19.4%) krahasuar me një vitë më parë duke sjell nje efekt negativ në akcizë me -36milionë lekë.

Grup-produktet me kontribut pozitiv në të ardhura rezultuan: karburant importi, cigare, birrë importi, vaj lubrifikues, karburant prodhim vendi. Ndërsa produktet me efekt negativ në të ardhura rezultuan: gaz i lëngshem, birrë prodhim vendi, energji elektrike, mielli dhe gruri.

*Tabela x: Kontribuesit pozitivë në të ardhurat nga Akciza/Diferencat Janar-Maj 2021/2020*

|  |  |  |  |  |  |
| --- | --- | --- | --- | --- | --- |
| **Diferencat Janar-Maj 2021/2020** | | | | | |
| **Produktet me kontribut Pozitiv milionë lekë** | | | | | |
|  | **Njësia** | **Sasi** | **%** | **Akciza** | **%** |
| Karburant import | *Ton* | 38,389 | 20.1% | 1,639 | 20.0% |
| Cigare | *Ton* | -23 | -2.3% | 584 | 10.1% |
| Birrë Importi | *Mije lit* | 3,987 | 41.6% | 125 | 39.7% |
| Vaj Lubrifikant | *Ton* | 1,021 | 41.6% | 39 | 52.9% |
| **Efekti** |  |  |  | **2387** |  |

Burimi: Ministria e Financave dhe Ekonomisë (2021)

*Tabela x : Kontribuesit negativë në të ardhurat nga Akciza/ Diferencat Janar-Maj 2021/2020*

|  |  |  |  |  |  |
| --- | --- | --- | --- | --- | --- |
| **Diferencat Janar-Maj 2021/2020** | | | | | |
| **Produktet me kontribut Negativ** | | | | | |
|  | **Njësia** | **Sasi** | **%** | **Akciza** | **%** |
| Gaz i lëngshëm | *Ton* | 10,390 | 19.4% | 36 | -13.8% |
| Birrë Prodhim Vendi | *Mije lit* | 3,369 | 36.4% | 17 | -8.2% |
| Energji Elektrike | *Ton* | -409,489 | -46.3% | 0 | - |
| Miell dhe Grurë | *Ton* | -46,616 | -36.8% | 0 | - |
| **Efekti** |  |  |  | **-53** |  |

Burimi: Ministria e Financave dhe Ekonomisë (2021)

*Të ardhurat nga TVSH-ja në import* janë realizuar në vlerën 45.8 miliardë lekë, 26.9% ose 9.7 miliardë lekë më shume se 5 mujori i vitit 2020, dhe 1.3% ose 0.6 miliardë lekë më pak se plani. Gjate 5 mujorit 2021 rënia e sasisë së importuar të energjisë elektrike -409.5 mijë megawatorë, krahasuar me vitin 2020 ka sjellë efekt -351 milionë lekë në të ardhura për tvsh, megjithëse efekti nga ndryshimi i cmimit ishte +183.8 milionë lekë. Grup-produktet me kontribut pozitiv në të ardhurat nga TVSH në import rezultuan: importi automjeteve të perdorura, karburante importi, metalet bazë dhe artikujt prej tyre, veshjet dhe tekstilet dhe materialet e ndërtimit. Energjia elektrike, mielli e gruri, fruta-perimet, mishi, dhjamrat e vajrat shtazorë, kanë dhënë efektin kryesor negativ me minus 0.8 miliardë lekë.

*Tabela 2: Kontribuesit pozitivë në të ardhurat nga TVSH/Diferencat Janar-Maj 2021/2020*

|  |  |  |  |  |  |
| --- | --- | --- | --- | --- | --- |
| Produktet me kontribut pozitiv | | | | | |
|  | **Njësia** | **Sasi** | **%** | **TVSH/milionë lekë** | **%** |
| Automjete të përdorura | *cope* | 7,862 | 39.3% | 1,368 | 83.7% |
| Karburant Import | *Ton* | 38,389 | 16.8% | 1,215 | 23.9% |
| Metalet bazë dhe artikujt prej tyre | *Ton* | 21,380 | 10.4% | 1,178 | 42.1% |
| Veshje,Tekstile | *Ton* | 3,446 | 33.9% | 596 | 51.7% |
| Materiale të ndërtimit | *Ton* | 70,438 | 19.1% | 398 | 40.3% |
| Efekti |  |  |  | **4,754** |  |

Burimi: Ministria e Financave dhe Ekonomisë (2021)

*Tabela 3: Kontribuesit negativë në të ardhurat nga TVSH/ Diferencat Janar-Maj 2021/2020*

|  |  |  |  |  |  |
| --- | --- | --- | --- | --- | --- |
| Produktet me kontribut negativ | | | | | |
|  | **Njësia** | **Sasi** | **%** | **TVSH/milionë lekë** | **%** |
| Energji Elektrike | Megavatorë | -409,489 | -86.1% | -351 | -30.4% |
| Mielli dhe Gruri | Ton | -46,616 | -58.3% | -227 | -30.3% |
| Fruta Perime | Ton | -10,207 | -19.4% | -81 | -8.8% |
| Mishi | Ton | -5,627 | -26.7% | -58 | -21.0% |
| Dhjamra dhe Vajra shtazore | Ton | -5,965 | -43.7% | -47 | -9.7% |
|  |  |  |  | -764 |  |

Burimi: Ministria e Financave dhe Ekonomisë (2021)

*Të ardhurat nga renta minerare* në eksport janë realizuar në vlerën 1 miliardë lekë, 33.4% krahasuar me vitin 2020, dhe realizim 103.9% kundrejt planit ose 40 milionë lekë më shumë. Të ardhurat nga renta minerare për naftën bruto janë rritur me 257.9 milionë lekë krahasuar me vitin e kaluar. Rritja e të ardhurave të rentës nga nafta bruto ka ardhur si rjedhojë e rritjes së sasisë dhe njekohësisht edhe rritjes së çmimit në tregjet ndërkombetare. Rritja e sasisë së eksportuar e naftes bruto ka sjelle efekt prej 22.3 milionë lekë ose 8.9% më shumë se viti i kaluar, kurse efekti si rezultat i rritjes së çmimit në tregjet ndërkombetare për 5 mujorin e vitit 2021 është 205 milionë lekë. Gjatë 5 mujorit 2021 kemi një rritje të rentës për njësi nga 2.38 lekë/ton në 3.13 lekë/ton.

Ndërkohë, të ardhurat nga mineralet e eksportuara kanë pësuar rritje në masën 197.8 milionë lekë për shkak të rritjes së sasisë së eksportuar, me rreth 13.2% dhe me efekt 21 milionë lekë krahasuar me 5 mujorin e vitit 2020, dhe rritjes së çmimit të mineraleve, me efekt +18 milionë lekë.

*Tabela x : Të dhëna për Rentën Minerare, naftë bruto dhe minerale të tjera (në milionë lekë)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Sasia në mijë ton** | | | | **Të ardhura nga Renta në mijë lekë** | | | | **Efektet** | | |
| **2020** | **2021** | **2021/**  **2020** | **në %** | **2020** | **2021** | **2021/ 2020** | **në %** | **Sasi** | **Çmim** | **Efekt Total** |
| **Rentë minerare Naftë Bruto** | 251 | 274 | 22 | 8.9% | 599 | 857 | 258 | 43% | 53,081 | 205 | 258 |
| **Rentë minerare Minerale të tjera** | 730 | 827 | 97 | 13.2% | 159 | 198 | 39 | 24.5% | 21,018 | 18 | 39 |
| **Totali** | **984** | **1,103** | **119** | **22.1%** | **760** | **1,057** | **297** | **67.6%** | **74,100** | **223** | **297** |

Burimi: Ministria e Financave dhe Ekonomisë (2021)

**Të Ardhurat nga Drejtoria e Përgjithshme e Tatimeve** – Të ardhurat e mbledhura nga administrata tatimore (përfshirë kontributet) për 5 mujorin e vitit 2021 janë realizuar në vlerën 98.6 miliardë lekë, 13.6% ose 11.8 miliardë lekë më shumë se e njëjta periudhë e një viti më parë dhe 0.9% ose 886 milionë lekë më shumë se plani i vitit 2021.

*Grafiku 3: Të ardhurat nga Tatimet Janar- Maj 2021, Mujore dhe Progresive (në milionë lekë)*

Burimi: Ministria e Financave dhe Ekonomisë (2021)

*Të ardhurat nga TVSH-ja neto brenda vendit* janë realizuar në vlerën 9.4 miliardë lekë, 80% ose 2.3 miliardë lekë më pak se 5 mujori i vitit 2020 dhe me një realizim të planit të periudhës në masën 91.2% ose rreth 0.9 miliardë lekë më pak. Rimbursimi i TVSH-së krahasuar me 5 mujorin e vitit të kaluar është 108.6%, ose 6.4 miliardë lekë më shumë dhe 149.7% ose 4.1 miliardë lekë më shumë krahasuar me planin e vitit 2021.

*Grafiku: Të ardhura nga TVSH dhe rimbursimi i TVSH, 5 mujori në vite (në miliardë lekë)*

Burimi: Ministria e Financave dhe Ekonomisë (2021)

***Të ardhurat nga tatimi mbi fitimin*** janë realizuar në vlerën 15.1 miliardë lekë, 132.3% ose 3.6 miliardë më shumë se 5 mujori 2020 si dhe 136 milionë lekë ose 99.1% më krahasuar me planin e 2021 për Tatimin mbi Fitimin.

*Grafiku 4: Të ardhurat nga Tatim Fitimi, 5 mujori në vite (në miliardë lekë)*

Burimi: Ministria e Financave dhe Ekonomisë (2021)

***Nga tatimi mbi të ardhurat personale*** janë realizuar 16 miliardë lekë, 118% ose 2.4 miliardë lekë më shumë se e njëjta periudhë e vitit të kaluar dhe 98.9% ose 177 milion lekë më pak se plani i periudhës.

Rritja më e madhe ka ardhur për shkak të rritjes së të ardhurave nga tatimi mbi deklaratën individuale vjetore të të ardhurave me rritje 360% krahasuar me 5 mujorin e vitit 2020, si dhe të ardhurat nga tatimi mbi dividentin dhe aksionet me rritje 134% krahasuar me 5 mujorin e vitit 2020

*Grafiku : Të ardhurat nga Tatimi mbi të Ardhurat Personale, në vite (në milion lekë)*

Burimi: Ministria e Financave dhe Ekonomisë (2021)

***Nga “Taksat Kombëtare”*** janë realizuar 14.8 miliardë lekë, 128% ose 3.2 miliard lekë më shumë se 5-mujori i vitit 2020 dhe 105.8% ose 814 milion lekë më shumë se plani. Rritja me vitin e kaluar vjen si rezultat i masave lehtësuese në ekonomi.

*Grafiku : Të ardhurat 5 mujore nga Taksat nacionale, në vite (në miliardë lekë)*

Burimi: Ministria e Financave dhe Ekonomisë (2021)

*Të ardhurat nga “Kontributet e D.P.T-së”* janë realizuar në vlerën 43.4 miliardë lekë, 5 miliardë lekë ose 113.1% krahasuar me 5-mujorin e vitit 2020 dhe 103.7% ose 1.5 miliardë lekë më shumë se plani. Rritja me vitin e kaluar vjen si rezultat i masave lehtësuese në ekonomi.

*Grafiku: Të ardhurat nga kontributet e mbledhura nga DPT, në vite (në miliardë lekë)*

Burimi: Ministria e Financave dhe Ekonomisë (2021)

## II.2 Pritshmëritë fiskale deri në fund të vitit 2021

Bazuar në performancën e 5 mujorit Janar-Maj 2021, si dhe në analizën e faktorëve që mund të impaktojnë realizimin e të ardhurave tatimore dhe doganore për 7 mujorin në vijim të vitit 2021, vlerësojmë se të ardhurat që administrohen nga Drejtoria e Përgjithshme e Tatimeve (DPT) dhe Drejtoria e Përgjithshme e Doganave (DPD), përfshirë kontributet e sigurimeve shoqërore dhe shëndetësore, pritet të realizohen në nivelin 97.5% - 98%.

Ndër faktorët kryesorë të cilët do të ndikojnë në realizimin e pritshëm të të ardhurave deri në fund të vitit 2021 janë:


* *Thellimi i luftës kundër informalitetit, duke përmirësuar administrimin tatimor dhe atë doganor.*
* *Ecuria e çmimit brent të naftës bruto.*
* *Përmirësimi i performancës së administratës tatimore në administrimin e TVSH-së së brendshme, duke nxitur vetëdeklarimin dhe kontrolluar mbi bazë risku sektorët dhe industritë që gjenerojnë këtë tatim.*
* *Zbatimi i programeve të miratuara për rimbursimin e stokut të TVSH-së me qëllim zerimin e tij në fund të vitit.*
* *Rimbursimi në afatet kohore ligjore të TVSH-së për eksportuesit dhe industrinë fasone.*

# BUXHETI I VITIT 2021

## III.1 Shpenzimet e Përgjithshme Buxhetore gjatë periudhës janar-maj 2021


**Shpenzimet e përgjithshme publike**, për muajin e pestë të vitit 2021, arritën në 212.16 miliard LEK me një realizim në masën 97.1 përqind të planit të periudhës, ndërsa krahasuar me të njëjtën periudhë të vitit 2020 ky zë ka rezultuar 13.1 përqind më i lartë ose rreth 24.5 miliard LEK më shumë. Në terma vjetorë, shpenzimet e përgjithshme për 5 mujorin e vitit 2021 u realizuan në masën 35.8 përqind të planit vjetor fillestar dhe 35.5 përqind të planit vjetor të ndryshuar me Aktin Normativ nr.18, datë 12.04.2021 (AN nr.18).

*Tabela 8: Treguesit fiskalë të konsoliduar për 5 mujorin e vitit 2021 (në milion LEK)*

**


*Burimi: Ministria e Financave dhe Ekonomisë (2021)*

*Tabela 9: Treguesit fiskalë të konsoliduar për 5 mujorin e vitit 2020 dhe 2021 (në milion LEK)*

**

*Burimi: Ministria e Financave dhe Ekonomisë (2021)*

*Grafiku 11: Shpenzimet e përgjithshme dhe ritmi i rritjes së tyre (në miliardë LEK)*

**


*Burimi: Ministria e Financave dhe Ekonomisë (2021)*

*Shpenzimet korente dhe ato kapitale*, për periudhën 5 mujore, kanë shënuar një realizim respektivisht në masën 98.7 përqind dhe 76.3 përqind të planit të periudhës. Ndërkohë që, në terma vjetorë ato janë realizuar përkatësisht në: 37.5 përqind dhe 29.5 përqind të planit vjetor sipas Buxhetit fillestar dhe 37.5 përqind dhe 28.8 përqind të planit vjetor të ndryshuar me AN nr.18.

*Shpenzimet korente* për periudhën 5 mujore të vitit 2021 rezultuan në rreth 175.2 miliard LEK, ndërsa krahasuar me të njëjtën periudhë të një viti më parë ky zë ka rezultuar 10.3 përqind më i lartë ose rreth 16.4 miliard LEK më shumë.


*Shpenzimet kapitale* për periudhën 5 mujore të vitit 2021 paraqesin një realizim në masën rreth 27.5 miliard LEK. Krahasuar me të njëjtën periudhë të vitit 2020, ky zë është 30.1 përqind më i lartë ose rreth 6.36 miliard LEK më shumë.

*Grafiku 12: Shpenzimet korente dhe kapitale Plan vs Fakt (në miliard LEK)*



*Burimi: Ministria e Financave dhe Ekonomisë (2021)*

*Grafiku 13: Struktura e shpenzimeve të përgjithshme, për periudhën 5 mujore 2021*


****

*Burimi: Ministria e Financave dhe Ekonomisë (2021)*

**Shpenzimet korente** në raport me planin 5 mujor të këtij viti, paraqesin një realizim prej 98.7 përqind, duke rezultuar në rreth 175.2 miliard LEK. Zërat kryesorë që ndikuan në nivelin e realizimit të shpenzimeve korente kundrejt planit 5 mujor janë përkatësisht:


* *shpenzimet operative mirëmbajtje me 106.4 përqind të planit të periudhës dhe 40.5 përqind të planit vjetor fillestar dhe të ndryshuar.*
* *shpenzimet për fonde speciale me 100 përqind të planit të periudhës dhe 38.4 përqind të planit vjetor fillestar dhe të ndryshuar.*
* *shpenzimet për interesa me 98.7 përqind të planit të periudhës dhe 31.8 përqind të planit vjetor fillestar dhe të ndryshuar.*

*Grafiku x: Shpenzimet Korente dhe ritmi i rritjes së tyre (në miliardë LEK)*



*Burimi: Ministria e Financave dhe Ekonomisë (2021)*


*Grafiku x: Struktura e shpenzimeve korente, për periudhën 5 mujore 2021*

**

*Burimi: Ministria e Financave dhe Ekonomisë (2021)*

*Shpenzimet e Personelit* gjatë muajit Maj 2021, përfaqësuan 19.5 përqind të totalit të shpenzimeve korente. Niveli i shpenzimeve faktike të personelit prej rreth 34.2 miliard LEK, realizon nivelin e parashikuar për këtë zë në planin e periudhës 5 mujore, në masën 97.2 përqind. Krahasuar me të njëjtën periudhë të vitit 2020, ky zë është 9 përqind më i lartë ose rreth 2.8 miliard LEK më shumë.


*Grafiku x: Shpenzimet e Personelit dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2021)*

*Shpenzimet për Paga* në fund të muajit të pestë të vitit 2021 u realizuan në masën rreth 29.3 miliard LEK, duke qenë 9 përqind më të larta se e njëjta periudhë e vitit 2020, ose rreth 2.4 miliard LEK më shumë. Për rrjedhojë, edhe shpenzimet për sigurime shoqërore rezultuan në masën 8.8 përqind më të larta se një vit më parë ose 386 milion LEK më shumë. Realizimi faktik i këtyre zërave së bashku, është në nivelin 97.2 përqind krahasuar me planin e periudhës, ose 37.2 përqind e planit vjetor fillestar dhe të ndryshuar me AN nr.18.


*Grafiku x: Shpenzimet e Pagave dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2021)*

*Shpenzimet për Interesa* për periudhën 5 mujore të vitit 2021 kanë përfaqësuar 8 përqind të shpenzimeve korente. Niveli faktik i tyre prej rreth 13.9 miliard LEK ka rezultuar në masën 98.7 përqind të planit të periudhës. Në raport me planin vjetor fillestar dhe të ndryshuar, në nivel 5 mujori këto shpenzime janë realizuar në masën 31.8 përqind të tij, ndërsa krahasuar me të njëjtën periudhë të vitit 2020, ky zë ka rezultuar 6.8 përqind më i lartë ose 892 milion LEK më shumë.


*Grafiku x: Shpenzimet për Interesa (në miliardë LEK)*

**

*Burimi: Ministria e Financave dhe Ekonomisë (2021)*

*Shpenzimet Operative & Mirëmbajtje*, gjatë periudhës 5 mujore të vitit 2021, kanë shënuar një realizim në masën rreth 20.2 miliard LEK ose 106.4 përqind të planit të periudhës. Niveli faktik i tyre ka rezultuar në masën 40.5 përqind të planit vjetor fillestar dhe të ndryshuar me AN nr.18. Krahasuar me të njëjtën periudhë të vitit 2020, ky zë ka rezultuar 21.2 përqind më i lartë ose rreth 3.5 miliard LEK më shumë.


*Grafiku x: Shpenzimet Operative dhe ritmi i rritjes së tyre (në miliardë LEK)*



*Burimi: Ministria e Financave dhe Ekonomisë (2021)*

*Shpenzimet për Subvencione,* në fund të muajit të pestë të vitit 2021, arritën nivelin 415 milion LEK, me një realizim në masën 94.5 përqind ose 24 milion LEK më pak se plani i periudhës. Në raport me planin vjetor fillestar dhe të ndryshuar, ky zë është realizuar në masën 26.8 përqind, ndërkohë që kundrejt të njëjtës periudhë të vitit 2020 shpenzimet për subvencione rezultojnë 22.9 përqind më të larta ose 77 milion LEK më shumë.

*Grafiku x: Shpenzimet për Subvencione dhe ritmi i rritjes së tyre (në miliardë LEK)*

**


*Burimi: Ministria e Financave dhe Ekonomisë (2021)*

*Shpenzimet për Fondet Speciale* gjatë periudhës 5 mujore të vitit 2021 rezultuan në nivelin rreth 75 miliard LEK, me një realizim prej 100 përqind kundrejt planit të periudhës dhe 38.4 përqind të planit vjetor fillestar dhe të ndryshuar. Përkatësisht:

* *shpenzimet për sigurime shoqërore* *u realizuan në masën rreth 54 miliard LEK,*
* *shpenzimet për sigurime shëndetësore në rreth 19.6 miliard LEK dhe*
* *shpenzimet për kompensimin e pronarëve në rreth 1.4 miliard LEK.*

Kundrejt të njëjtës periudhë të vitit 2020, shpenzimet për sigurime shoqërore janë 3.4 miliard LEK më të larta, shpenzimet për sigurime shëndetësore janë rreth 3 miliard LEK më të larta dhe shpenzimet për kompensimin e pronarëve 628 milion LEK më të larta.

*Grafiku x: Shpenzimet për Sigurime Shoqërore dhe Shëndetësore (në miliardë LEK)*

**

*Burimi: Ministria e Financave dhe Ekonomisë (2021)*


*Shpenzimet për Papunësinë* për 5 mujorin e vitit 2021 janë realizuar në masën 482 milion LEK ose 115 përqind e planit të periudhës dhe 60.2 përqind e planit vjetor fillestar dhe të ndryshuar. Kundrejt të njëjtës periudhë të vitit 2020 shpenzimet për këtë zë rezultojnë me një rritje në masën 49.6 përqind ose 160 milion LEK më shumë.

*Shpenzimet për Ndihmën Ekonomike dhe Pagesën e Paaftësisë (PAK)* për periudhën 5 mujore të vitit 2021 u realizuan në masën 9.7 miliard LEK duke rezultuar 95.5 përqind e planit të periudhës ose 459 milion LEK më pak. Në raport me planin vjetor fillestar dhe të ndryshuar, ato janë realizuar në masën 39.3 përqind të tij. Kundrejt të njëjtës periudhë të vitit 2020 shpenzimet për këtë zë rezultojnë me një ulje në masën 8.5 përqind ose 902 milion LEK më pak në terma nominalë.

*Shpenzimet për kompensimin e ish-të përndjekurve politik* për periudhën 5 mujore të vitit 2021 u realizuan në masën 319 milion LEK ose 103.3 përqind të planit të periudhës dhe 31.9 përqind të planit vjetor fillestar dhe të ndryshuar. Krahasuar me të njëjtën periudhë të vitit 2020, shpenzimet për këtë zë rezultojnë me një ulje në masën 28.3 përqind ose 126 milion LEK më pak.

*Shpenzimet për bonusin e lindjeve* për periudhën 5 mujore të vitit 2021 u realizuan në masën 1.2 miliard LEK duke rezultuar 120 përqind e planit të periudhës ose 54.5 përqind e planit vjetor fillestar dhe të ndryshuar. Kundrejt të njëjtës periudhë të vitit 2020 shpenzimet për këtë zë rezultojnë me një rritje prej 30.4 përqind ose 280 milion LEK më shumë.

*Grafiku x: Shpenzimet për Ndihmën Ekonomike, PAK dhe Papunësinë (në miliardë LEK)*


**

*Burimi: Ministria e Financave dhe Ekonomisë (2021)*

**Shpenzimet kapitale**, për periudhën 5 mujore të vitit 2021 kanë një realizim në masën rreth 27.5 miliard LEK ose 76.3 përqind në raport me fondet e planifikuara për këtë periudhë. Respektivisht, financimi i brendshëm ka shënuar një realizim prej rreth 18.8 miliard LEK ose 124.3 përqind të planit të periudhës, investimet nga të Ardhurat e Arsimit të Lartë janë realizuar në masën 224 milion LEK ose 81.9 përqind të planit të periudhës dhe financimi i huaj ka shënuar një realizim prej 8.38 miliard LEK ose 68.2 përqind të planit të periudhës.


*Krahasuar me planin vjetor*, për 5 mujorin e vitit 2021 është konstatuar një realizim i përgjithshëm i investimeve publike në masën 29.5 përqind të planit vjetor fillestar dhe 28.8 përqind të planit vjetor të ndryshuar me AN nr.18. Financimi i brendshëm është realizuar në masën 32.7 përqind të planit vjetor fillestar dhe 31.4 përqind të planit vjetor të ndryshuar dhe financimi i huaj është realizuar në masën 24.3 përqind të planit vjetor fillestar dhe të ndryshuar.

*Grafiku x: Shpenzimet Kapitale dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2021)*


*Grafiku x: Shpenzimet Kapitale dhe burimi i financimit të tyre (në miliardë LEK)*

**

*Burimi: Ministria e Financave dhe Ekonomisë (2021)*

Grafiku i mëposhtëm paraqet ndarjen e shpenzimeve publike faktike për muajin Maj të vitit 2021. Shpenzimet korente për këtë periudhë përbëjnë pjesën më të madhe të shpenzimeve totale faktike me 86.5 përqind, ndërsa shpenzimet kapitale përbëjnë 13.5 përqind.


*Grafiku x: Detajimi i Shpenzimeve Buxhetore (në milion LEK)*

**

*Burimi: Ministria e Financave dhe Ekonomisë (2021)*

Sikurse evidentohet nga tabela e treguesve fiskal të konsoliduar, realizimi i shpenzimeve të përgjithshme për periudhën 5 mujore të vitit 2021 është 212.6 miliard LEK ose 97.1 përqind kundrejt planit të periudhës. Kjo situatë është shoqëruar me një deficit buxhetor prej rreth 20.67 miliard LEK. Grafiku i mëposhtëm tregon tendencat e treguesve kryesorë të buxhetit të shtetit.

*Grafiku x:Të ardhurat, shpenzimet dhe deficiti/suficiti - Plan vs Fakt 5 Mujori 2021 (në milion LEK)*

**

*Burimi: Ministria e Financave dhe Ekonomisë (2021)*

## III.2 Financat Vendore gjatë janar-maj 2021

Procesi i menaxhimit të financave publike në nivel vendor ka hyrë në një fazë të re konsolidimi nën regjimin e Ligjit nr.68 datë 27.04.2018 “*Për financat e vetëqverisjes vendore*”. Në këtë kuadër Ministria e Financave dhe Ekonomisë ndjek vazhdimisht treguesit e të ardhurave dhe shpenzimeve të buxhetit vendor me qëllim monitorimin dhe asistencën e njësive të vetëqeverisjes vendore për përmirësmin e këti procesi. Prandaj referuar të dhënave fiskale të Sistemit Informatik Financiar të Qeverisë është realizuar analiza e të adhurave dhe shpenzimeve të 5 mujorit 2021 në nivel kombëtar të buxhetit vendor.

***Të ardhurat vendore***

Për 5 mujorin e vitit 2021, njësitë e vetëqeverisjes vendore në shkallë kombëtare kanë mbledhur të ardhura në masën 10,961 milionë lekë, shifër kjo që është rreth 4.35 miliard lekë më shumë ose rreth 57 përqind më e lartë se vlera e të ardhurave të mbledhura gjatë të njëjtës periudhë të vitit 2020. Edhe në raport me planin e periudhës shikojmë që ka një realizim më të lartë të të ardhurave të pushtetit vendor dhe ky realizim është mbi 1.8 miliard lekë ose 20.4% më i lartë se plani i miratuar për 5 mujorin 2021. Këto efekte pozitive në të ardhurat vendore për 5 mujorin e parë të vitit 2021 tregojnë se buxheti vendor është në rimëkëmbje pas ngjarjeve të jashtëzakonshme që prekën vendin tonë në fund të vitit 2019 (tërmeti i 26 nëntorit) si dhe gjendja e pandemisë botërore COVID-19 e shfaqur që në tremujorin e parë të vitit 2020.

*Grafiku x Të ardhurat sipas burimit për njësitë vendore*

*Burimi: Drejtoria e Financave Vendore, Ministria e Financave dhe Ekonomisë (2021);*

Ndër vite të ardhurat e pushtetit vendor kanë pësuar ndryshime si në vlerë ashtu edhe në strukturën e burimit të këtyre të ardhurave. Të ardhurat që sigurojnë njësitë e vetëqeverisjes vendore për 5 mujorin e parë të vitit nga *taksat lokale*, janë ato që zënë pjesën më të madhe ose 72% për vitin 2021 të shumës totale të këtyre të ardhurave. Nga ana tjetër, nga realizimi faktik i 5 mujorit të parë të vitit 2021, rezulton se nga *taksa e biznesit të vogël* janë mbledhur 278 milion lekë dhe nga *taksa e pasurisë* (ndërtesa, trualli, toka bujqësore) janë mbledhur 2.78 miliard lekë apo rreth 25.5%.

Parë në këtë këndvështrim, rënia e efektshërisë së mbledhjes së taksave nga pushteti vendor, ka ardhur si pasojë e kushteve të krijuara nga pandemia. Duke mbajtur parasysh se viti 2020 u konsiderua një vit përjashtimor, në vitin 2021 vërejmë një përmirësim në mbledhjen e taksave e trarifave vendore me rreth 4.35 miliard lekë më shumë në total se e njëjta periudhë e një viti më parë, ku duke ju referuar treguesve të detajuar të të ardhurave vendore, rritja në raport me një vit më parë është rreth 98% tek taksa mbi pasurinë dhe rreth 50% në zërin e taksave lokale.

*Grafiku 27: Të ardhurat e përgjithshme të pushtetit e pushtetit vendor*

*Burimi: Drejtoria e Financave Vendore, Ministria e Financave dhe Ekonomisë (2021)*

Duke marrë në analizë të ardhurat e NJVQV-ve sipas burimit konstatohet sa më poshtë vijon:

*Taksa mbi pasurinë*

Taksa mbi pasurinë, është një burim mjaft i rëndësishëm vendor përmes së cilës njësitë e vetëqeverisjes vendore mund të zhvillojnë politika vendore nën diskrecionin e plotë të përdorimit. Vitet e fundit në politikat qeveritare, hartimi i metodologjisë së vendosjes së kësaj takse në bazë vlere por dhe ndërtimi i një kadastre të detajuar mbi pronën, përbëjnë thelbin e reformës mbi këtë burim financimi të njësive të vetëqeverisjes vendore. Duke ju referuar të dhënave të treguesve fiskalë, nëse marrim në analizë 5 mujorin në vite do të kemi rezultatet si në grafikun e mëposhtëm:

*Grafiku x: Të ardhurat nga taksa mbi pasurinë*

*Burimi: Drejtoria e Financave Vendore, Ministria e Financave dhe Ekonomisë (2021)*

Duke analizuar në raport me një vit më parë, nga taksa mbi pasurinë janë siguruar rreth 1.38 miliard lekë më shumë të ardhura. Në total për 5 mujorin e vitit 2021 nga taksa mbi pasurinë pushteti vendor ka siguruar rreth 2.8 miliard lekë, duke shënuar një rritje me 98% në raport me një vit më parë të të ardhurave të kësaj takse, duke shënuar kështu rikuperimin për një periudhë një vjeçare të problematikës së krijuar një vit më parë si pasojë e ngjarjes së jashtëzakonshme të krijuar nga pandemia.

*Taksa e Biznesit të vogël*

Tatimi mbi biznesin e vogël në vite si pasojë e ndryshimeve fiskale, ka patur një rënie në peshën që zë në buxhetin vendor. Në këto kushte mund të evidentohet lehtësisht në grafikun e mëposhtëm ndryshimi në vite i këtij burimi:

*Grafiku x: Të ardhurat e përgjithshme të pushtetit e pushtetit vendor*

*Burimi: Drejtoria e Financave Vendore, Ministria e Financave dhe Ekonomisë (2021)*

Duke analizuar trendin e ndryshimit, në krahasim me 5 mujorin e vitit 2020, gjatë vitit 2021 nga kjo taksë janë siguruar rreth 278 milion lekë ose 9% më pak. Ky burim zë vetëm 2.5 % të të ardhurave vendore dhe ka pësuar një ulje me rreth 28 milion lekë krahasuar me një vit më parë.

*Taksat Lokale*

Njësitë e vetëqeverisjes vendore gjithmonë e më shumë po konsolidohen në këndvështimin financiar dhe këtë e dëshmon rritja e të ardhurave nga taksa lokale, si një ndër burimet më të rëndësishme të financimit. Në total për vitin 2021, të ardhurat nga taksat lokale zënë rreth 72% të të ardhurave të veta vendore, tregues ky i cili reflektohet si në grafikun e mëposhtëm:

*Grafiku x: Të ardhurat e përgjithshme të pushtetit e pushtetit vendor*

*Burimi: Drejtoria e Financave Vendore, Ministria e Financave dhe Ekonomisë (2021)*

Të ardhurat nga taksat lokale në 5 mujorin e parë të vitit 2021 kanë arritur në rreth 7.89 miliard lekë, ose rreth 2.6 miliard lekë më shumë se e njëjta periudhë e një viti më parë. Kjo rritje me rreth 50% tregon rimëkëmbjen e situatës ekonomike pas vështirësive të krijuara nga situata e pandemisë dhe gjithashtu rolin e rëndësishëm që kanë patur njësitë e vetëqeverisjes vendore në përballimin me sukses të situatës.

Vazhdimisht nga Ministria e Financave dhe Ekonomisë është vënë theksi jo vetëm në mënyrën e përdorimit të fondeve publike por edhe në rëndësinë që ka rritja e të ardhurave të veta vendore në zhvillimin cilësor të shërbimeve që ofron pushteti vendor për qytetarët. Njësitë e vetëqeverisjes vendore synojnë rikuperimin e gjendjes financiare brenda një periudhe afatmesme me qëllim rikthimin e trendit normal të të ardhurave nga burimet e veta vendore, gjë që reflektohet edhe në të dhënat e mësipërme.

***Shpenzimet vendore***

Shpenzimet e Pushtetit Vendor janë një tregues i rëndësishëm i procesit të menaxhimit të financave publike në nivel vendor. Ndër vite shpenzimet e pushtetit vendor janë një tregues në rritje të lehtë dhe kjo vjen si pasojë e rritjes së nivelit të shërbimeve dhe funksioneve që pushteti vendor ofron për qytetarët e saj.

Buxheti vendor për 5 mujorin e parë të vitit 2021, nga të dhënat faktike të thesarit rezulton të jetë realizuar në masën 19.8 miliard lekë ose rreth 2.6 miliard lekë më shumë se e njëjta periudhë e një viti më parë. Nga analiza e të dhënave vihet re që të gjithë zërat e shpenzimeve kanë rritje, por pjesën më të madhe të kësaj rritjeje të shpenzimeve vendore krahasuar me një vit më parë e kanë shpenzimet e personelit, shpenzimet operative dhe shpenzimet kapitale. Kjo evidentohet qartë nëse këto shpenzime i analizojmë në nivel llogarie, ku pjesën më të madhe të rritjes së shpenzimeve në vlerë absolute e ka zëri i shpenzimeve të personelit, ndërsa në përqindje e ka zëri i shpenzimeve të tjera (604-606) me 44% si dhe zëri i shpenzimeve për investime i cili ka një rritje nga viti paraardhës me rreth 33%.

*Grafiku x: Shpenzimet për pushtetin vendor dhe ritimi i ndryshimit të tyre*

*Burimi: Drejtoria e Financave Vendore, Ministria e Financave dhe Ekonomisë (2021);*

Shpenzimet e pushtetit vendor në vite sipas strukturës nuk kanë pësuar ndryshime të mëdha, por vihet re një tendencë pozitive e qendrueshmërisë së shpenzimeve për investime dhe zgjerimi i shpenzimeve të mirëmbajtjes së aseteve që njësitë vendore zotërojnë përmes përdorimit në formën e shpenzimeve operative. Sipas të dhënave në nivel llogarie ekonomike, struktura e shpenzimeve rezulton si në grafikun më poshtë:

*Grafiku x: Shpenzimet e pushtetit vendor sipas strukturës*

*Burimi: Drejtoria e Financave Vendore, Ministria e Financave dhe Ekonomisë (2021);*

Më poshtë janë paraqitur në mënyrë të përmbledhur tabela e ndryshimeve të të ardhurave dhe shpenzimeve ne financat publike vendore gjatë 5 mujorit të vitit 2021 dhe vitit 2020.

*Tabela 4: Të ardhurat dhe shpenzimet faktike të pushtetit vendor sipas natyrës*

|  |  |  |  |  |  |
| --- | --- | --- | --- | --- | --- |
|  | | *Të dhëna progresive (në milion LEK)* | | | |
| **Nr** | **E M Ë R T I M I** | **Fakt 5 mujori** | | **Diferenca** | |
| **2021** | **2020** | **2021 /** | **% e 2021 kundrejt 2020** |
| **2020** |
| **I.** | **Të ardhura nga Pushteti vendor** | **10,961** | **6,995** | **3,966** | **157%** |
| I.1 | *Taksa mbi pasurinë* | *2,789* | *1,409* | 1,380 | 198% |
| I.2 | *Taksa e biznesit të vogël* | *278* | *306* | -28 | 91% |
| I.3 | *Taksa Lokale* | *7,894* | *5,280* | 2,614 | 150% |
| **II.** | **Shpenzime nga Pushtetit Vendor** | **19,809** | **17,202** | **2,607** | **115%** |
| II.1 | ***Shpenzime Korente*** | 15,759 | 14,158 | 1,601 | 111% |
|  | *Personeli* | *9,872* | *9,239* | 633 | 107% |
|  | *Shpenzime Oper. Mirmbajtje* | *5,257* | *4,464* | 793 | 118% |
|  | *Subvencione* | *58* | *57* | 1 | 102% |
|  | *Te tjera* | *572* | *398* | 174 | 144% |
| II.2 | ***Shpenzime Kapitale*** | 4,050 | 3,044 | 1,006 | 133% |

*Burimi: Drejtoria e Financave Vendore, Ministria e Financave dhe Ekonomisë (2021);*

*Shpenzimet e Personelit* përbëjnë një pjesë të konsiderueshme të shpenzimeve totale të njësive të veqeverisjes vendore. Për 5 mujorin e vitit 2021 këto shpenzime janë realizuar në masën 9.8 miliard lekë ose rreth 633 milion lekë më shumë se e njëjta periudhë e një vitit më parë. Rritja e këtyre shpenzimeve për vitin 2021, argumentohet me faktin se tashmë njësitë vendore me shtimin e kompetencave dhe funksioneve që ata duhet të ushtrojnë kanë të domosdoshëm shtimin e personelit që ofron këto shërbime. Gjithashtu, rritja e shpenzimeve të personelit në këtë periudhë ka ardhur si rezultat i nevojës për shërbime urgjente dhe të drejtpërdrejta tek familjet në nevojë nga ana e njësive të vetëqeveriejses vendore.

*Shpenzimet Operative* që janë shumë të rëndësishme për mbarëvajtjen dhe ushtrimin e funksioneve ku rezultojnë me një rritje të ndjeshme sipas të dhënave faktike të thesarit. Shpenzimet operative përbëjnë rreth 33.4% të shpenzimeve korrente në total për 5 mujorin e parë të vitit 2021, një pjesë kjo jo e vogël për buxhetin njësive të vetëqeverisjes vendore. Këto shpenzime gjatë periudhës 5 mujore të vitit 2021 janë realizuar afërsisht në masën 5.3 miliard lekë ose rreth 793 milion lekë më shumë se e njëjta periudhë e vitit 2020.

*Shpenzimet për subvencione dhe të tjera* janë shpenzimet që zhvillojnë njësitë e vetëqeverisjes vendore për të subvencionuar dhe mbuluar funksione të tjera administrative. Në këto kushte nga sa përcaktohet në tabelën mësipërme në raport me 5 mujorin e parë të vitit 2020, këto shpenzime për të njëjtën periudhë në vitin 2021 janë pothuajse në të njëjtin nivel në zërin subvencione me rreth 2% rritje. Në vlerë absolute shpenzimet faktike për subvencione të pushtetit vendor gjatë 5 mujorit të parë 2021 janë realizuar rreth 58 milion lekë ose 1 milion lekë më shumë se e njëjta periudhë e vitit 2020. Ndërkohë, shpenzimet e tjera janë realizuar në masën 572 milion lekë ose 174 milion lekë më shumë se 5 mujori i parë i vitit 2020, që në përqindje përfaqëson edhe rritjen më të madhe të zërit të shpenzimeve krahasuar me 5 mujorin 2020.

*Shpenzimet Kapitale* janë një zë mjaft i rëndësishëm jo vetëm për faktin që përbëjnë pjesën më të madhe të buxhetit vendor por edhe për shkak sepse këto shpenzime sjellin në mënyrë direkte dhe indirekte zhvillim ekonomik dhe për rrjedhojë ndikojnë mirëqënien e qytetarëve. Nga tabela e mësipërme vëmë re që në krahasim me një vit më parë gjatë 5 mujorit të parë të vitit 2021 shpenzimet për investime janë rritur me rreth 1 miliard lekë ose 33% më shumë. Rritja e peshës së tyre në raport me totalin e shpenzimeve vendore përbën një shtysë të rëndësishme në angazhimin për zhvillimin infrastrukturor përmes pushtetit vendor. Sa i përket këtij treguesi për vitin 2021, raporti që zënë shpenzimet kapitale ndaj shpenzimeve totale të buxhetit vendor është rritur në 20.4% nga 17.7% që ishte në 5 mujorin e parë të vitit 2020.

Vlen të theksohet fakti që treguesit e vitit 2021, krahasuar me vitin 2020, në përgjithësi janë të gjithë në rritje si për të ardhurat ashtu edhe për shpenzimet, duke shënuar kështu rikuperim e duke treguar rimëkëmbje të ekonomisë brenda një periudhe një vjeçare, të problematikave së krijuara një vit më parë si pasojë e ngjarjes së jashtëzakonshme të krijuar nga pandemia.

***Fondi i Rindërtimit***

Ky fond, si pjesë e shpenzimeve të buxhetit vendor, ka ndikuar gjithshtu në rritjen ekonomike të njësive të vetëqeverisjes vendore. Financimi për NJVQV në vitin 2021, ku përfshihet edhe mbartja e fondit të akorduar me VKM, por e papërdorur në vitin 2020, është 22.5 miliard lekë, ndërkohë që përdorimi deri në fund të 5 mujorit 2021 është rreth 6.2 miliard lekë. Detajimin e fondit të rindërtimit sipas natyrës së shpenzimeve, e paraqesim në tabelën e mëposhtme:

*Tabela x: Shpenzimet faktike të fondit të rindërtimit akorduar për pushtetin vendor sipas natyrës*

*Të dhënat në milion lekë*

|  |  |  |
| --- | --- | --- |
| **E M Ë R T I M I** | **Buxheti total** | **Fakt 5 mujori** |
| **2021** | |
| **Fondi i Rindërtimit** | **22,529** | **6,238** |
| *Shpenzime kapitale* | *14,049* | *2,715* |
| *Shpenzime operative e mirëmbajtje* | *988* | *159* |
| *Transferta për familjet dhe individët* | *7,493* | *3,364* |

*Burimi: Drejtoria e Financave Vendore, Ministria e Financave dhe Ekonomisë (2021);*

***Detyrimet e prapambetura vendore***

Stoku i detyrimeve të prapambetura në fund të muajit mars 2021, i cili parashikohet të shlyhet në një periudhë afatmesme, bazuar në planin e shlyerjes së dërguar nga të gjitha bashkitë në Ministrinë e Financave dhe Ekonomisë, është rreth 6.9 miliard lekë (bashki + këshilla qarqesh). Vlera e stokut të detyrimeve të prapambetura është ulur me rreth 180 milion lekë krahasuar me stokun e detyrimit në fund të vitit 2020, që ishte rreth 7.1 miliard lekë.

Sipas kategorive, peshën më të madhe të stokut të detyrimeve e zë kategoria “Investime” me 55.7%. Më pas, kategoria “Të tjera” 14.9%, “Vendime Gjyqësore” 10.4%, dhe “Shërbime” 9.2%. Ndërsa sa i përket qarqeve, stoku i detyrimit të tyre përbëhet kryesisht nga vendime gjyqësore, të cilat zënë 95.3% të totalit të detyrimit të qarqeve.

*Tabela x: Stoku i detyrimit të mbetur vendor mars 2021 (në lekë)*

|  |  |  |  |  |  |
| --- | --- | --- | --- | --- | --- |
| Llog. Ekonomike | Kategoria | Bashki | Qarqe | Pesha në % Bashki | Pesha në % Qarqe |
| 4864100 | Vendime Gjyqesore | 701,947,683 | 121,527,196 | 10.4% | 95.3% |
| 4864200 | Det.Prap. Sherbime | 619,097,206 | 2,068,017 | 9.2% | 1.6% |
| 4864300 | Det.Prap.Mirembajtje | 227,837,334 | 0 | 3.4% | 0.0% |
| 4864400 | Det.Prap. Investime | 3,761,955,723 | 739,225 | 55.7% | 0.6% |
| 4864500 | Det.Prap.Rimbursi.TVSH | 2,532,751 | 0 | 0.0% | 0.0% |
| 4864600 | Mallra | 353,105,579 | 1,415,326 | 5.2% | 1.1% |
| 4864900 | Det.Prap.Te Tjera | 1,002,759,692 | 1,823,500 | 14.9% | 1.4% |
| 4864601 | Det.Prap.Sig.Shoqerore | 46,611,210 | 0 | 0.7% | 0.0% |
| 4864602 | Det.Prap.Sig.Shendet | 4,346,363 | 0 | 0.1% | 0.0% |
| 4864603 | Det.Prap.Ardh.Personal | 22,684,309 | 0 | 0.3% | 0.0% |
| 4864604 | Det.Prap.Tatime Tjera | 8,647,208 | 0 | 0.1% | 0.0% |
|  | **TOTAL** | **6,751,525,058** | **127,573,264** | **100.0%** | **100.0%** |

*Burimi: Ministria e Financave dhe Ekonomisë (2021);*

## III.3 Fondi Rezervë, Fondi i Kontigjencës, Fondi i Rindërtimit

Në analizën e shpenzimeve për periudhën janar-qershor 2021, janë përfshirë edhe shpenzimet e realizuara nga përdorimet e fondit rezervë të buxhetit të shtetit, të fondit të rindërtimit dhe të fondit të kontigjencës. Më konkretisht:

***Fondi Rezervë*** – Ligji nr.137/2020 “*Për buxhetin e vitit 2021*” miratoi Fondin Rezervë të Buxhetit të Shtetit në masën 4 miliardë lekë, në nivel total vjetor, ndërkohë që Neni 14 përcakton përdorimin e tij nga Këshilli i Ministrave si mëposhtë:

1. *Deri në masën 2 miliardë lekë, për raste të paparashikuara të njësive të qeverisjes së përgjithshme, nga të cilat 560 milionë lekë për pagesën e naftëtarëve (VKM tashmë e miratuar);*
2. *Deri në masën 1 miliardë lekë, për përballimin e kostos së zgjedhjeve të përgjithshme parlamentare të vitit 2021 (aktualisht në proçes hartimi i pVKM përkatëse);*
3. *Deri në masën 1 miliardë lekë, për hartimin e studim-projektimeve të investimeve publike strategjike.*

Masa e Fondit Rezerve si dhe mënyra e përdorimit të tij kanë ndryshuar si rrjedhojë e rishikimit të buxhetit 2021, përmes miratimit të katër Akteve Normative (deri në këtë moment), dhe konkretisht:

Me AN nr.4 datë 05.02.2021 “*Për disa ndryshime në Ligjin nr. 137/2020 “Për buxhetin e vitit 2021*”, Fondi Rezerve ndryshoi në masën 5 miliard lekë, ku Neni 3 përcakton përdorimin e tij, për:

1. *Raste të paparashikuara të njësive të qeverisjes së përgjithshme në masën 3 miliardë lekë;*
2. *Përballimin e kostos së zgjedhjeve për Kuvendin të vitit 2021 në masën 1 miliardë lekë;*
3. *Për hartimin e studimeve-projektime të investimeve publike strategjike 1 miliardë lekë.*

Me AN nr.8 datë 22.03.2021 “*Për disa ndryshime në ligjin nr.137/2020, “Për buxhetin e vitit 2021, i ndryshuar*”, Fondi Rezerve mbetet 5 miliard lekë, por vetëm rishpërndahet sipas Nenit 1:

1. *Raste të paparashikuara të njësive të qeverisjes së përgjithshme, në masën 4 miliardë lekë;*
2. *Përballimin e kostos së zgjedhjeve për Kuvendin të vitit 2021 në masën 1 miliardë lekë;*
3. *Rezerva për studime-projektime, hiqet.*

Me AN nr.18 datë 14.04.2021 *“Për disa ndryshime në ligjin nr.137/2020, “Për buxhetin e vitit 2021, i ndryshuar*”, Fondi Rezervë ndryshoi në masën 7 miliardë lekë, ndërkohë që Neni 14 përcakton përdorimin e tij, për:

1. *Raste të paparashikuara të njësive të qeverisjes së përgjithshme, në masën 6 000 milionë lekë;*
2. *Përballimin e kostos së zgjedhjeve për Kuvendin të vitit 2021, në masën 1 000 milionë lekë;*

Me AN nr.26 datë 22.06.2021 *“Për disa ndryshime në ligjin nr.137/2020, “Për buxhetin e vitit 2021, i ndryshuar*”, Fondi Rezervë ndryshoi në masën 9 miliardë lekë, ndërkohë që Neni 14 përcakton përdorimin e tij, për:

1. *Raste të paparashikuara të njësive të qeverisjes së përgjithshme, në masën 8 000 milionë lekë;*
2. *Përballimin e kostos së zgjedhjeve për Kuvendin të vitit 2021, në masën 1 000 milionë lekë;*

*Deri në datën 30 Qershor 2021, përdorimi ka qenë si mëposhtë (tabela analitike bashkëlidhur):*

* *Fondi Rezervë për raste të paparashikuara* të njësive të qeverisjes së përgjithshme është përdorur nëpërmjet 17 Vendimeve të Këshillit të Ministrave (VKM) me vlerë totale prej 4 594.4 milionë lekësh, nga 8 miliard lekë të planifikuara ose në rreth 57.4% përqind të planit. Nga këto:
  + *3 891.6 milion lekë ose 48.6 përqind e planit janë përdorur për shpenzime korente (shpenzime operative dhe transferta të brendshme),*
  + *rreth 702.7 milionë lekë ose 8.7 përqind e planit, janë akorduar për investime.*

Gjendja e papërdorur e fondit rezervë të buxhetit të shtetit, në datën 30 Qershor 2021, rezulton 3 405.5 milionë lekë.

* *Fondi Rezervë* i planifikuar përpërballimin e kostos së zgjedhjeve për Kuvendin e Shqipërisë të vitit 2021, prej 1 miliardë lekë, është akorduar tërësisht sipas *VKM-së përkatëse.*
* *Kontingjenca për Risqet e Borxhit* – Ky fond prej 4 500 milionë lekë përdoret nga ministri përgjegjës për financat për të kompensuar rreziqe potenciale nga luhatjet në kurset e këmbimit ose normat e interesit, me ndikim në shpenzimet për interesa. Deri në 30.06.2021, ai rezulton i papërdorur.

***Fondi i Rindërtimit***– Në ligjin e buxhetit 137/2020 “*Për buxhetin e vitit 2021*”, në nenin 7 të tij është përcaktuar:

*“Fondi i rindërtimit për përballimin e pasojave të tërmetit të vitit 2019 prej 28 000 milionë lekësh përdoret për të përballuar kostot për projektet e miratuara dhe të pafinancuara në vitin 2020, si dhe për projektet e reja.*

*Ky fond shton kufijtë e shpenzimeve për çdo ministri dhe institucion në nivel programi dhe kufijtë e transfertës së pakushtëzuar, të miratuar në tabelat 1 dhe 3, të përmendura në nenet 11 dhe 15 të këtij ligji.*

*Çdo e ardhur në formë granti me destinacion përballimin e pasojave të tërmetit rrit në të njëjtën masë të ardhurat dhe shpenzimet e fondit të rindërtimit, duke shtuar kufijtë e përcaktuar në nenet 1, 2, 3 dhe 11, si dhe kufijtë e miratuar në tabelat 1, 3 dhe 4 të përmendura në nenet 11 dhe 15 të këtij ligji.*

*Në fund të vitit buxhetor, fondet e pashpenzuara trashëgohen në vitin pasardhës dhe përdoren për të njëjtin qëllim.”*

*Deri në datën 30 Qershor 2021, përdorimi ka qenë si mëposhtë (tabela analitike bashkëlidhur):*

Nga shpenzimet e planifikuara për Rindërtimin prej 28 miliardë lekë, deri tani janë akorduar fonde për projekte të reja gjithsej në masën 18 116 milion leke ose 64.6 përqind, i ndarë si më poshtë:

* + *Për Njësitë e Qeverisjes Qendrore janë akorduar 1 311.5 milion lekë ose 7.2 përqind.*
  + *Për Njësitë e Vetëqeverisjes Vendore janë akorduar 16 804 milion lekë ose 92.8 përqind.*

Për financimin e projekteve të mbartuara (pafinancuara) nga viti 2020, në vitin 2021 janë akorduar rreth 9.9 miliard lekë, të ndarë si më poshtë:

* + *Për Njësitë e Vetëqeverisjes Qendrore janë akorduar 3 358.3 milion lekë ose 34.3 përqind.*
  + *Për Njësitë e Qeverisjes Vendore janë akorduar 6 523.5 milion lekë ose 65.7 përqind.*

Pra nga Fondi i Rindërtimit prej 28 miliard lekësh i planifikuar për vitin 2021, ne total janë akorduar deri tani rreth 27.9 miliard lekë ose 99.6 përqind e planit vjetor 2021.

Ndërkohë, me një VKM të veçantë është aprovuar përdorimi i shumës prej 300 milion lekë nga “Grantet”.

## III.4 Pritshmëria e Shpenzimeve Buxhetore deri në fund të vitit 2021

Shpenzimet e përgjithshme për vitin 2021, vlerësuar mbi bazën e ecurisë dhe performancës së tyre gjatë periudhës Janar-Maj 2021, paraqesin një pritshmëri përgjithësisht në linjë me parashikimet ligjit të rishikuar të buxhetit 2021.

Sidoqoftë, një parashikim më i saktë lidhur me pritshmërinë deri në fund të vitit 2021 të realizmit të shpenzimeve, sidomos investimeve publike, do të jetë i mundur vetëm pas analizës së ecurisë 9 mujore të tyre. Kjo, duke konsideruar tremujorin e fundit të çdo viti buxhetor, si periudhën me performancë më të lartë përsa i përket investimeve publike në tërësi dhe atyre në infrastrukturë në veçanti.

Sjellim në vëmendje se vetëm përgjatë 6-mujorit të parë Janar-qershor 2021, ligji i buxhetit është rishikuar tashmë katër herë, përmes procedures së Aktit Normativ. Më konkretisht:

Akti Normativ nr.4 datë 05.02.2021:

Këshilli i Ministrave, me propozim të Ministrisë së Financave dhe Ekonomisë, në rrethana aspak tipike për një vit buxhetor të sapo startuar, ndërmori ndryshimin e parë të ligjit të buxhetit 2021, përmes hartimit dhe miratimit të Aktit Normativ Nr.4 datë 05.02.2021 “*Për disa shtesa dhe ndryshime në Ligjin nr.137/2020 “Për buxhetin e vitit 2021*”. Arsyet për këtë ndryshim, qenë të lidhura ngushtë me procesin e zgjedhjeve të përgjithshme për Kuvend të datës 25 Prill 2021, dhe rrjedhimisht me angazhimet dhe shpenzimet që burojnë në zbatim të Kodit të ri Zgjedhor. Për këtë qëllim, AN nr.4/2021, miratoi konkretisht:

* + *Një shtesë fondi prej 2.42 miliardë lekë në programin përkatës të KQZ-së, për financimin e projektit madhor të KQZ-së “Identifikimi elektronik i zgjedhësve”, si një nga shtyllat kryesore të reformës zgjedhore në terma të mirëmenaxhimit të procesit të votimit dhe në kuadër të angazhimit të ndërmarrë për implementimin e tij në zgjedhjet për Kuvend të 25 Prill 2021.*
  + *Një rritje të Fondit Rezervë të buxhetit të shtetit prej 1 miliardë lekë, në kuadër të shpenzimeve eventuale shtesë që mund të buronin nga implementimi i përcaktimeve të Kodit të Ri Zgjedhor (*shpenzime shtesë të natyrës organizative, financimi i partive, etj*), si edhe për përballimin e shpenzimeve të tjera eventuale të Qeverisë. Kjo, duke konsideruar përfundimin e sesionit aktual të Kuvendit dhe eventualitetin relativisht remot (Shtator 2021) të krijimit të Kabinetit të ri qeveritar dhe mbledhjes së sesionit të parë të Kuvendit të ri paszgjedhor. E gjitha kjo, në kushtet e një viti buxhetor të karakterizuar ende nga Pandemia Covid19 dhe rrjedhimisht edhe nga evente të natyrës së paparashikuar të cilat konsideruar sensitivitetin, në asnjë rast nuk mund t’i lihen rastësisë apo për më tepër të pafinancuara.*
  + *Ndërkohë nga kahu i të ardhurave, rritja e sipërcituar e shpenzimeve buxhetore u balancua nga rritja në të njëjtën vlerë e të ardhurave tatimore, pra 3.42 miliardë lekë, përkatësisht në zërin e tatimit mbi vlerën e shtuar (TVSH). Propozimi për këtë rritje, erdhi si rrjedhojë e një analize të mirëfilltë nga ana e strukturave përgjegjëse në MFE, sipas së cilës pritshmëria e vjeljes së të ardhurave nga zëri i TVSH-së parashikohej e mjaftueshme për të suportuar rritjen e nivelit të planifikuar të saj për vitin 2021. Kjo, nisur edhe nga analiza e realizmit të treguesve makro-fiskal e buxhetorë për vitin 2020 që lamë pas, e cila dëshmoi për një realizim të të ardhurave nga TVSH-ja më të mira sesa pritshmëria. Kjo, duke konsideruar këtu efektet e pashmangshme e të pamohueshme që pati Pandemia Covid-19 mbi të gjithë parametrat/treguesit makroekonomik, fiskal & buxhetor që karakterizuan situatën eko-financiare përgjatë vitit 2020.*

Është me rëndësi të theksojmë se, përtej rialokimit mes zërave dhe balancimit të rritjes së shpenzimeve prioritare (për KQZ-në dhe Fondin Rezervë) përmes rritjes në të njëjtën masë të nivelit të të ardhurave nga TVSH-ja, ky akt normativ nuk preku dy parametrat kyç makro-fiskal, që janë deficiti buxhetor dhe borxhi publik, të cilët mbeten të pandryshuar

Akti Normativ nr.8 datë 22.03.2021:

Këshilli i Ministrave, me propozim të Ministrisë së Financave dhe Ekonomisë, ndërmori procesin dhe përgatiti skenarin e rishikimit të dytë të buxhetit 2021 përmes Aktit Normativ nr.8 datë 22.03.2021 “*Për disa ndryshime në Ligjin nr.137/2020 “Për buxhetin e vitit 2021, i ndryshuar*”.

Kjo nisur nga fakti se, në gjysmën e dytë të muajit Mars 2021, Ministria e Financave dhe Ekonomisë mori zyrtarisht dijeni lidhur me kërkesën e Ministrisë së Shëndetësisë dhe Mbrojtjes Sociale për fonde shtesë në masën rreth 1 miliardë lekë, me qëllim financimin e kryerjes së pagesave për sigurimin e vaksinave të nevojshme për përballimin e situatës pandemike Covid-19. Kjo kërkesë, i referohej përkatësisht:

* + *Aktit Normativ “Për miratimin e tekstit të marrëveshjes ndërmjet distributorit “Keymen Ilaç Sanayi Ve Ticaret” A.Ş dhe Ministrit të Shëndetësisë dhe Mbrojtjes Sociale, Ministrit të Shtetit për Rindërtimin dhe Institutit të Shëndetit Publik për furnizimin e Republikës së Shqipërisë me vaksinën e inaktivizuar kundër Covid-19 (Vero Cell) Coronavac, të krijuar nga Sinovac Life Science Co, ltd. dhe të prodhuar në Republikën Popullore të Kinës”;*
  + *Projektvendimit “Për kryerjen e pagesës së dozave të vaksinave që rrjedh nga marrëveshja ndërmjet distributorit “Keymen Ilaç Sanayi ve Ticaret” a.ş dhe Ministrit të Shëndetësisë dhe Mbrojtjes Sociale, Ministrit të Shtetit për Rindërtimin dhe Institutit të Shëndetit Publik për furnizimin e Republikës së Shqipërisë me vaksinën e inaktivizuar kundër Covid-19 (vero cell) Coronavac, të krijuar nga Sinovac Life Science Co, ltd. dhe të prodhuar në Republikën Popullore të Kinës”.*

Ky rishikim i ligjit të buxhetit 2021, u propozua t’i nënshtrohej procedurës së aktit normativ, sa kohë që aspekti i nevojës dhe emergjencës së tij lidhej pikërisht me domosdoshmërinë imediate për kryerjen e pagesave në fjalë, bazuar në skedulin e rakorduar me kompaninë. Ministria e Financave dhe Ekonomisë, bazuar në analizat dhe vlerësimet e saj mbi ecurinë e treguesve të buxhetit 2021, si edhe pritshmërinë e performancës së tyre deri në fund të vitit 2021, i paraqiti Këshillit të Ministrave këtë Akt Normativ i cili mundësoi dhe garantoi financimin e nevojshëm për shpenzimet anti-Covid19, që përbën dhe do të vazhdojë të përbëjë një prioritet të qenësishëm për Qeverinë gjatë vitit 2021. Duke qenë përballë një situate dinamike, si nga pikëpamja e ecurisë së virulencës Covid19, dhe rrjedhimisht edhe nga pikëpamja e masave të Qeverisë për sigurimin e suportit të nevojshëm financiar për këtë qëllim në tërësi dhe vaksinimin në veçanti, u pa e arsyeshme që përmes këtij akti normativ të rritej kufiri i rezervës së buxhetit të shtetit dhe jo drejtpërdrejtë akordimi i fondeve për MSHMS. Kjo, me qëllim pasjen e një fleksibiliteti eventual në përdorimin e këtyre fondeve, rast pas rasti, sipas nevojave që mund të shfaqen në vijim.

Nisur nga ky këndvështrim, akti normativ i përgatitur nga MFE dhe i miratuar nga Qeveria, përcaktonte vetëm një ndryshim në shpenzimet buxhetore, pra një rialokim midis dy nën-zërave të Fondit Rezervë 2021, dhe përkatësisht:

* + *Shtimin me 1 miliardë lekë të Fondit Rezervë të Këshillit të Ministrave – Me qëllim përballimin e shpenzimeve të blerjes së vaksinave gjatë vitit 2021, si edhe të shpenzimeve të tjera eventuale të Qeverisë qe lidhen me Pandeminë Covid19;*
  + *Pakësimin me 1 miliardë lekë të rezervës për Studime e Projektime – në kuadër të riorientimit të prioriteteve të Qeverisë gjatë situatës pandemike Covid-19 për vitin 2021, projekte të cilat parashikohet të shtyhen per 6-mujorin e dyte 2021.*

Është me rëndësi të theksohet se, përtej rialokimit/balancimit mes zërave, ky akt normativ nuk preku asnjë nga parametrat kyç makro-fiskal, që janë: të ardhurat dhe shpenzimet e përgjithshme, deficiti buxhetor dhe borxhi publik, të cilët mbeten të pandryshuar.

Akti Normativ nr.18 datë 12.04.2021:

Këshilli i Ministrave, me propozim të Ministrisë së Financave dhe Ekonomisë, ndërmori procesin dhe përgatiti skenarin e rishikimit të tretë të buxhetit 2021, përmes Aktit Normativ nr.18 datë 12.04.2021 “*Për disa ndryshime në Ligjin nr.137/2020 “Për buxhetin e vitit 2021, i ndryshuar*”.

Një nga prioritet e deklaruara të Qeverisë Shqiptare, në mbeshtetje të rekomandimeve dhe sugjerimeve të ekspertëve të OBSH dhe Komitetit të Ekpertëve, është vaksinimi masiv i popullatës si e vetmja pergjigje ndaj virusit Covid-19 në një kohë sa më të shpejtë. Rrjedhimisht, në përmbushje të prioriteteve të përcaktuara në Strategjinë e Kombetare të Vaksinimit, për të arritur imunizimin e të gjithë popullatës së vendit, MSHMS dhe Komiteti përkatës vendosi si objektiv vaksinimin e 2.2 milion qytetarëve shqiptarë, për të cilët nevojiten 4.4 milion doza vaksina. Sipas shkresës zyrtare të MSHMS, rezultonte se për përmbushjen e objektivit të imunizimit ndaj Covid-19 nevojiteshin dhe 2.2 milion doza të tjera vaksine, që duke marrë parasysh çmimet e vaksinave, do të kërkonte një shtesë në buxhetin e MSHMS prej rreth 2 miliardë lekë. Në këto kushte, Ministria e Financave dhe Ekonomisë, bazuar në analizat dhe vlerësimet e saj mbi ecurinë e treguesve të buxhetit 2021, si edhe pritshmërinë e performancës së tyre deri në fund të vitit 2021, i paraqiti Këshillit të Ministrave këtë Akt Normativ i cili mundësonte dhe garantonte financimin e nevojshëm për shpenzimet anti-Covid19, si një prioritet i qënësishëm për Qeverinë gjatë vitit 2021. Duke qenë përballë një situate dinamike, si nga pikëpamja e ecurisë së virulencës Covid19, dhe rrjedhimisht edhe nga pikëpamja e masave të Qeverisë për sigurimin e suportit të nevojshëm financiar për këtë qëllim në tërësi dhe vaksinimin në veçanti, u pa e arsyeshme që përmes këtij akti normativ të rritej kufiri i rezervës së buxhetit të shtetit dhe jo drejtpërdrejtë akordimi i fondeve për MSHMS. Kjo, me qëllim pasjen e një fleksibiliteti eventual në përdorimin e këtyre fondeve, rast pas rasti, sipas nevojave që mund të shfaqen në vijim.

Nisur nga ky këndvështrim dhe referuar sa mësipër parashtruar akti normativ i përgatitur nga MFE dhe i miratuar nga Qeveria, përcaktonte vetëm një ndryshim i cili konsistonte në:

* + *Shtesën me 2 miliardë lekë në Fondin Rezervë të Këshillit të Ministrave – Me qëllim përballimin e shpenzimeve të blerjes së vaksinave gjatë vitit 2021, si edhe të shpenzimeve të tjera eventuale të qeverisë qe lidhen me pandemine Covid19;*
  + *Shtesën në të njëjtën masë, pra 2 miliardë lekë të të ardhurave tatimore – Pas analizës dhe vlerësimeve të MFE lidhur me ecurinë e deritanishme të të ardhurave buxhetore, si edhe pritshmërinë e performancës së tyre deri në fund të vitit 2021, kjo rritje propozohet të behet ne ato zera që kanë shënuar një realizim apo tejkalim të planit të tyre fillestar, përgjatë tre muajve te pare te vitit, dhe konkretisht:*
* *Kontributet (fondet speciale) +800 milionë leke*
* *Tatimi mbi Fitimin +600 milionë leke*
* *Akciza +400 milionë leke*
* *TAP +200 milionë leke*

Në përfundim, është me rëndësi të ritheksohet se përtej rialokimit/balancimit mes zërave, ky akt normativ nuk preku parametrat kyç makro-fiskal, siç janë: deficiti buxhetor dhe borxhi publik, të cilët mbeten të pandryshuar.

Akti Normativ nr.26 datë 22.06.2021:

Propozimi i këtij Akti Normativ erdhi pas vlerësimit të ecurisë 5 mujore të treguesve makro-fiskale e buxhetore nga Ministria e Financave dhe Ekonomisë. Mbi kete baze u ndërmor procesi i rishikimit të katërt të buxhetit 2021. Ky rishikim u propozua t’i nënshtrohej procedurës së aktit normativ, aspekti i nevojës dhe urgjencës të së cilit lidhej me financimin e disa politikave prioritare, ndër të cilat vend kryesor zë garantimi i përmbushjes me sukses së procesit të vaksinimit anti-COVID19. Kjo, sa kohë që risktrukturimi i kabinetit të ri qeveritar pritet të ndodhë jo më herët se muaji Shtator 2021, dhe rrjedhimisht është e nevojshme të krijohen parakushtet për përballimin nga Qeveria aktuale të nevojave eventuale për financim buxhetor, gjatë këtij intervali kohor.

Një nga prioritet e deklaruara të Qeverisë Shqiptare, në mbeshtetje të rekomandimeve dhe sugjerimeve të ekspertëve të OBSH dhe Komitetit të Ekpertëve, është vaksinimi masiv i popullatës, si e vetmja pergjigje ndaj këtij virusi në një kohë sa më të shpejtë, sipas prioriteteve të përcaktuara në Strategjinë e Kombetare të Vaksinimit. Sipas MSHMS, deri me sot Qeveria shqiptare ka nenshkruar kontrata per sigurimin e 2.9 milion dozave vaksinave, te detajuara 1.2 milione doza nga kontrata COVAX per nje periudhe 3 vjecare si dhe 1.6 mln doza nga kontrata qe kryesisht perfundojne brenda vitit 2021, si dhe 236,134 doza vaksine donacione. Ndërkohë që, për përmbushjen e objektivit të imunizimit ndaj Covid-19 (*vaksinimi i 2.2 milion personave, për të cilët nevojiten 4.4 milion doza vaksina*) nevojiten dhe 1.1 milion doza të tjera vaksine, që duke marrë parasysh çmimet e vaksinave do të kërkonte një shtesë në buxhetin e MSHMS prej 1 miliardë lekë.

Njëkohësisht, pjesë e këtij Akti Normativ u propozua të ishin edhe një sërë sistemimesh/axhustimesh mes projekteve të investimeve dhe/ose shpenzimeve korente, si rrjedhojë e analizës thuajse 6 mujore të performancës së buxhetit 2021. Nisur nga kjo analizë, MFE identifikoi nevojat më emergjente dhe propozoi akomodimin e tyre eventual, qoftë përmes rialokimeve pa kosto shtesë qoftë përmes shtesës së fondeve për ato politika të konsideruara prioritare dhe me vlerë të qenësishme për t’u financuar në këtë moment. Nepermjet ketyre rialokimeve u synua financimi kryesisht i projekteve ne proces me ecuri pozitive dhe nderkohe, vijimi i stimulit fiskal ne ekonomi per te mbeshtetur objektivat e rritjes ekonomike. Konkretisht:

* Shtesa në masën 2 miliard lekë për Fondin Rezerv të buxhetit të shtetit me qëllim financimin e:
  + *Fushatës së vaksinimit anti-COVID19, në masën 1 miliardë lekë. Ky fond është siguruar nga rialokimi i fondit në të njëjtën masë por të papërdorur, që ishte planifikuar për skemën e rimbursimit në shtëpi të kurimit për COVID19.*
  + *Projektit prioritar të Ministrisë së Mbrojtjes për pajisjen me drone në vlerë 1 miliardë lekë, për rritjen e kontrollit të territorit dhe sigurisë kombëtare në tërësi.*
* Shtesa në masën 500 milionë lekë për financimin shtesë të nevojave të qerave të strehimit te familjeve te demtuara nga termeti.
* Shtesa në masën 200 milionë lekë për mbulimin e shpenzimeve per pjesmarrjen si anetar i perkohshem në Këshillin e Sigurimit në OKB.
* Financimi shtesë prej 4.8 miliardë lekë për projektet në Infrastrukturë në programin “Transporti Rrugor” ku përfshihen hapja e loteve të reja për “Ndërtimin e segmentit rrugor Unaza Veriore Tiranë”, “Ndërtimi i segmentit rrugor Sheshi Shqiponja-Bulevardi i ri” dhe projektet aktuale Unazës së Tiranës, të cilat kanë avancuar me punimet fizike.
* Financimi shtesë prej 3 miliardë lekë për projektet në vazhdim, të FSHZH.
* Financimi shtesë prej 2.5 miliardë lekë për projektet në vazhdim për sektorin e ujësjellës-kanalizimeve në shkallë vendi, për përmiresimin e furnizimit me uje të popullsisë.
* Financimi shtesë prej 2 miliardë lekë për projektet me financim te huaj në vazhdim “IPARD II”, dhe “Ndërtim By-Pass i Vlorës”, bazuar në ecurinë e mirë dhe pritshmëritë për realizimin e tij.
* Shtesa në masën 1 miliardë lekë për AKSHI-n, me qëllim financimin e nevojave për mirëmbajtjen e sistemeve IT.
* Shtesa në masën 900 milionë lekë si transfertë specifike për Bashkinë Tiranë, për ndërtimin e godinës së re të Teatrit Kombëtar.
* Financimi shtesë në masën 200 milionë lekë për godinën e Polit të Drejtësisë, bazuar në këstet e përcaktuara në kontratën përkatëse.

Ndryshimet e propozuara përmes këtij akti normativ nuk prekën treguesit e të ardhurave buxhetore, të cilët nuk pësuan ndryshime. Kjo, nisur nga ecuria pozitive e të ardhurave buxhetore për 6 mujorin e parë 2021 dhe pritshmëria gjithashtu pozitive e realizimit të tyre në nivel vjetor.

Rrjedhimisht, rritja e shpenzimeve të përgjithshme buxhetore në masën 11.8 miliardë lekë, rriti në të njëjtën masë edhe defiçitin buxhetor të planifikuar për vitin 2021.

# BORXHI PUBLIK

Borxhi publik gjatë periudhës janar-mars 2021 përgjithësisht u u realizua në përputhje me buxhetin e planifikuar për vitin 2021 dhe objektivat e Strategjisë Afatmesme të Menaxhimit të Borxhit. Huamarrja në tremujorin e parë është realizuar në linjë me buxhetin e vitit 2021 dhe në përputhje me objektivat strategjikë për ruajtjen e qëndrueshmërisë së raporteve ndërmjet kostos dhe risqeve. Nëpërmjet burimeve të huamarrjes u mundësua rifinancimi i borxhit ekzistues, menaxhimi i nevojave për likuiditet, si edhe financimin e deficitit të planifikuar për tremujorin e parë të vitit 2021. Gjatë këtij tremujori nevojat për huamarrje kanë shënuar një rritje të moderuar krahasuar me të njëjtën periudhë të vitit të kaluar, në kushtet ku në këtë periudhë të vitit është finalizuar procesi i disbursimit të dy mbështetjeve buxhetore. Në përputhje me objektivat e Strategjisë Afatmesme të Menaxhimit të Borxhit, gjatë tremujorit të parë të vitit 2021 u menaxhua reduktimi i mëtejshëm i ekspozimit ndaj një pjesë të risqeve të borxhit të brendshëm, si edhe u vijua me aktivitete në drejtim të zhvillimit të tregut të titujve shtetërorë. Në drejtim të reduktimit të risqeve ndikim ka pasur realizimi i huamarrjes së re më së shumti nëpërmjet titujve afatgjatë me norma interesi fikse, duke mundësuar rritjen e peshës së këtyre titujve në portofolin e borxhit. Në vazhdim të angazhimit të ndërmarrë në lidhje me përmirësimin e mëtejshëm të tregut primar dhe zhvillimin e tregut sekondar të titujve shtetërorë, përgjatë tremujorit të parë të vitit 2021 është vijuar me praktikat që kontribuojnë në krijimin e madhësive referencë dhe konsolidimin e kurbës së yield-it.

Për sa i përket zhvillimeve në tregun primar, kërkesa për tituj shtetërorë, megjithëse mbetet ende jo shumë e diversifikuar dhe e bazuar kryesisht tek sektori bankar, gjatë tremujorit të parë të vitit 2021 ka qenë e kënaqshme dhe ka mbuluar plotësisht nevojat e qeverisë për huamarrje të brendshme. Normat e interesit në tregun e titujve shtetërorë kanë qendruar pothuaj në një nivel me normat e një viti më parë. Vlerësohet një rritje e lehtë në normat e titujve afatmesëm, atyre 2 vjeçarë dhe 3 vjeçarë. Viti 2021 ashtu si dhe 2020-ta karakterizohet nga një nevojë e lartë për financim të buxhetit të shtetit nga tregu i brendshëm, gjë e cila sjell edhe këtë efekt të lehtë rritës në normat e interesit në krahasi me periudhat e zakonshme si viti 2019.

## IV.1 Stoku i Borxhit Publik

Në fund të muajit mars 2021, borxhi publik u vlerësua në nivelin 1,220.9 miliard Lekë ose 75.5% e PBB . Në terma nominal, stoku i borxhit publik është rritur më rreth 45.7 miliard Lekë krahasuar me fundin e vitit 2020, nga të cilat 23.8 miliard Lekë i korrespondojnë rritjes së borxhit të brendshëm dhe 21.9 miliard Lekë borxhit të jashtëm. Rritja e stokut të borxhit të jashtëm i atribuohet kryesisht disbursimit të dy mbështetjeve buxhetore procesi i sigurimit të të cilave kishte filluar në vitin 2020 por për shkak të procedurave të gjata, disbursimi i tyre u bë i mundur vetëm në tremujorin e parë të këtij viti.

*Grafiku 5: Borxhi publik në vlerë absolute dhe relative ndaj PBB (2016–Mars 2021)*

*Burimi: Ministria e Financave dhe Ekonomisë (2021)*

Niveli i borxhit të brendshëm dhe atij të jashtëm i qeverisë qendrore në raport me totalin e borxhit publik janë përkatësisht rreth 52.6% dhe 47.4%, duke ruajtur të njëjtin raport si në fund të vitit 2020. Për sa i përket kompozimit të portofolit të borxhit publik sipas instrumenteve, më shumë se gjysmën e peshës vazhdojnë ta mbajnë instrumentet e tregtueshme (bono thesari, obligacione, eurobond), ndjekur nga huatë e huaja me destinacion financimin e projekteve dhe huatë në formën e mbështetjes buxhetore.

*Grafiku 6: Përbërja e borxhit të qeverisjes qendrore në raport me totalin (2016-Mars 2021)*

*Burimi: Ministria e Financave dhe Ekonomisë (2021)*

*Përbërja e Borxhit Shtetëror*

Gjatë periudhës janar-mars të vitit 2021 portofoli i borxhit shtetëror vazhdon të dominohet mbi 50% nga titujt shtetërorë të tregtuarnë tregun vendas, në përputhje me objektivat strategjikë për mbajtjen nën kontroll të riskut të kursit të këmbimit.

*Grafiku 7: Kompozimi i portofolit të borxhit shtetëror sipas instrumenteve (2016–Mars 2021)*

*Burimi: Ministria e Financave dhe Ekonomisë (2021)*

Për sa i përket kompozimit të borxhit të brendshëm, pesha e titujve afatgjatë ka pësuar një rënie të lehtë në krahasim me atë të fundit të vitit 2020. Ndërkohë, pesha e titujve me norma interesi të ndryshueshme është reduktuar, pasi edhe gjatë kësaj periudhe nuk ka patur emetime të titujve me norma interesi të ndryshueshme, në përputhje me objektivat për reduktimin e riskut të normave të interesit dhe shmangien e fragmentimit të kërkesës për titujt me maturitet të ngjashëm.

*Grafiku 8: Kompozimi i borxhit të brendshëm shtetëror (2016-Mars 2021)*

*Burimi: Ministria e Financave dhe Ekonomisë (2021)*

Në portofolin e borxhit të jashtëm, mbi 50% të peshës e mban borxhi me normë interesi fikse. Ndërkohë, për sa i përket kompozimit sipas instrumenteve, pavarësisht diversifikimit të portofolit drejt instrumenteve të tregtueshme *(p.sh. Eurobond-i)*, peshën më të madhe vazhdojnë ta mbajnë kreditë me burim kreditorët dypalësh dhe shumëpalësh, me destinacion financimin e projekteve me natyrë zhvillimore.

*Grafiku 9: Kompozimi i borxhit të jashtëm shtetëror sipas interesit&instrumenteve (2016-Mars 2021)*

*Burimi: Ministria e Financave dhe Ekonomisë (2021)*

## IV.2 Menaxhimi i Borxhit

Huamarrja gjatë tremujorit të parë 2021 u realizua në linjë me buxhetin e vitit 2021 dhe kryesisht në përputhje me objektivat strategjikë për reduktimin risqeve dhe zhvillimin e tregut të titujve. Nëpërmjet huamarrjes u mundësua rifinancimi i borxhit ekzistues, menaxhimi i nevojave për likuiditet, si edhe financimi i deficitit të planifikuar. Huamarrja në terma bruto u realizua në vlerën 119.2 miliard Lekë, nga të cilat 79.8% (*ose 95.2 miliard Lekë*) u financuan nëpërmjet burimeve të brendshme dhe 20.2% (*ose 24 miliard Lekë*) nëpërmjet burimeve të huaja. Rreth 85.6 miliard Lekë shërbyen për rifinancimin e borxhit ekzistues, ndërsa pjesa tjetër për mbulimin e deficitit buxhetor të planifikuar.

*Huamarrja e Brendshme*

Gjatë periudhës janar-mars 2020, Ministria e Financave dhe Ekonomisë ka emetuar në tregun e brendshëm tituj shtetërorë në vlerën 91.1 miliard Lekë, nga të cilat 62.0 miliard Lekë nëpërmjet titujve afatshkurtër dhe 29.1 miliard Lekë nëpërmjet titujve afatgjatë. Rreth 81.8% e huamarrjes së brendshme ka shërbyer për rifinancimin e titujve ekzistues dhe pjesa tjetër për të plotësuar nevojat buxhetore.

*Tabela 5: Huamarrja shtetërore nga burime të brendshme në terma bruto&neto (Janar-Mars 2021)*



*Burimi: Ministria e Financave dhe Ekonomisë (2021)*

Krahasuar me tremujorin e vitit të kaluar, huamarrja e brendshme është rritur me rreth 4.1 miliard Lekë, përshkak të nevojave për financim më të larta, në kushtet e një deficiti të lartë buxhetor që karakterizon edhe vitin 2021 si rrjedhojë e krizës së shkaktuar prej pandemisë. Për sa i përket raportit të huamarrjes së brendshme me të ardhurat tatimore vërehet një rënie e këij raporti krahasuar me të njëjtën periudhë të vitit të mëparshëm, e ndikuar kryesisht nga një përmirësim i ndjeshëm i të ardhurave.

*Grafiku 10: Huamarrja e brendshme në raport me të ardhurat tatimore (TM. I 2016-TM. I 2021)*

*Burimi: Ministria e Financave dhe Ekonomisë (2021)*

*Huamarrja e Huaj*

Gjatë periudhës janar-mars të vitit 2021, huamarrja e huaj u realizua në nivelin prej 24 miliard Lekë. Krahasuar me të njëjtën periudhë të vitit të kaluar, huamarrja e huaj është rritur me rreth 20.5 miliard Lekë. Më tepër se 80% e huamarrjes së huaj bruto është realizuar nëpërmjet kredive për mbështetje buxhetore, dhe pjesa tjetër nëpërmjet kredive për financim të projekteve në fushën e transportit, ujësjellës-kanalizime, energji etj.

*Tabela 6: Huamarrja e huaj në terma bruto (TM. I 2020-TM. I 2021)*



*Burimi: Ministria e Financave dhe Ekonomisë (2021)*

*Kostot*

Krahasuar me tremujorin e parë të vitit 2020, shpenzimet për interesa vlerësohen rreth 600 milion Lekë më të larta, për shkak të rritjes së nivelit të borxhit.

*Grafiku 11: Interesat e borxhit shtetëror në vlerë absolute dhe relative, ndaj PBB dhe të ardhurave tatimore (TM. I 2016-TM. I 2021)*

*Burimi: Ministria e Financave dhe Ekonomisë (2021)*

Nga ana tjetër, kosto mesatare e borxhit të brendshëm shtetëror është ulur nga 3.65% në fundin e vitit 2020 në 3.61% në mars 2021. Nga ana tjetër treguesi i kohëzgjatjes së borxhit ka pësuar një rënie me kater dite në krahasim me treguesin e fundvitit 2020.

*Grafiku 12: Jetëgjatësia&kosto mesatare e portofolit të borxhit të brendshëm shtetëror (2016-Mars 2021)*

*Burimi: Ministria e Financave dhe Ekonomisë (2021)*

*Risqet*

Gjatë periudhës janar-mars 2021, menaxhimi i risqeve të portofolit të borxhit shtetëror ka evoluar në drejtim të objektivave strategjikë afatmesëm vetëm për një pjesë të treguesve. Pesha e titujve me norma interesi të ndryshueshme është ulur në masën prej 0.6 pp duke kontribuar në ulje të riskut të normave të interesit. Ndërkohë rritja e peshës së titujve afatshkurtër me rreth 1.8 pp, ka sjelle mosrealizimin e objektivit për këtë periudhë në drejtim të uljes së riskut të rifinancimit.

*Tabela 7: Treguesit e riskut të borxhit të brendshëm shtetëror (2018–Mars 2021)*



*Burimi: Ministria e Financave dhe Ekonomisë (2021)*

*Zhvillimet e Tregut Primar të Titujve Shtetërorë*

Tregu primar i titujve shtetërorë gjatë periudhës janar-mars të vitit 2021 përgjithësisht është karakterizuar nga zhvillime pozitive, ndër të cilat mund të përmenden: i) kërkesa e kënaqshme e tregut në raport me nevojat e qeverisë për huamarrje; ii) vijimi me projektin pilot për emetimin e obligacionit 5-vjeçar dhe 3-vjeçar referencë.

*Ecuria e ankandeve dhe kërkesa për titujt shtetërorë*

Gjatë periudhës janar-mars 2021 kërkesa për tituj shtetërorë ka rezultuar në vlerën 123.9 miliard Lekë, nga të cilat 75.4 miliard Lekë për bono thesari dhe 48.5 miliard Lekë për obligacione. Kërkesa gjatë këtij tremujori ka qenë relativisht më e lartë se oferta e qeverisë për tituj shtetërorë.

*Grafiku 13: Raporti i mbulimit të ankandeve të titujve shtetërorë (Janar–Mars 2021)*

*Burimi: Ministria e Financave dhe Ekonomisë (2021)*

Nga pikëpamja e investitorëve, baza e investitorëve, vijon të jetë e përqëndruar në mbi 60% tek sektori bankar duke e bërë portofolin e borxhit të brendshëm të ndjeshëm ndaj risqeve sistemike që mund të paraqesë ky sektor. Struktura e tregut primar të titujve ka vijuar të konsolidohet nëpërmjet strategjisë e cila synon emetimin e titujve referencë, si shtysë për zhvillimin e tregut sekondar në të ardhmen. Në këtë drejtim, gjatë tremujorit të parë është vijuar me emetimin e obligacioneve 3 dhe 5 vjeçare referencë.

*Ecuria e normave të interesit*

Gjatë tremujorit të parë 2021 normat e interesit në tregun e titujve shtetërorë kanë shfaqur një tendencë të një rritje minimale në maturitetet afatmesme të titujve shtetërorë (2 dhe 3 vjeçarë) nderkohe që për maturitetet e tjera normat kanë qëndruar pothuajse në të njëjtin nivel krahasuar me normat e vitit të kaluar.

*Grafiku 14: Norma mesatare e ponderuar e titujve shtetërorë[[2]](#footnote-2) (2019-Mars 2021)*

*Burimi: Ministria e Financave dhe Ekonomisë (2021)*

## IV.3 Pritshmëritë e Borxhit për vitin 2021

Gjatë periudhës së mbetur të vitit 2021, menaxhimi i borxhit do të ketë në fokus plotësimin me financim të nevojave, edhe këtë vit veçanërisht të larta, si dhe përmirësimin e mëtejshëm të strukturës së borxhit *(kryesisht strukturën e portofolit të borxhit të brendshëm)* në drejtim të uljes së ekspozimit ndaj risqeve, megjithëse nevojat në rritje për huamarrje e vështirësojnë procesin e realizimit të këtij objektivi. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues, si dhe menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i deficitit. Financimi i huaj do të shërbejë si plotësues i burimeve të brendshme dhe përveç të tjerash edhe si optimizues i kostove të borxhit. Huamarrja e huaj pritet të realizohet nëpërmjet mbështetjeve buxhetore të planifikuara për tu mundësuar brenda këtij viti, si dhe nëpërmjet emetimit të mundshëm të instrumentit të Eurobond-it, në varësi të kushteve të tregjeve ndërkombëtare.

# RREZIQET FISKALE DHE DETYRIMET KONTIGJENTE

Me qëllim ndjekjen e performancës të zbatimit të buxhetit të shtetit, Ministria e Financave dhe Ekonomisë me mbështetjen e FMN dhe BB që prej vitit 2017 ka nisur monitorimin e risqeve që shoqërojnë zbatimin e tij. Ky proces ka për qëllim që, në bazë të analizave të thelluara, të rekomandojë zbutjen dhe/apo parandalimin në kohë të rreziqeve fiskale, pasuar nga një vendimarrje koherente. Risqet fiskale janë faktorë që mund të shkaktojnë devijim nga parashikimet fiskale dhe buxhetore gjatë ciklit të buxhetit, si rrjedhojë e disa ngjarjeve të paparashikuara. Ato mund të lindin si pasojë e supozimeve dhe zhvillimeve makroekonomike, vendimeve *ad-hoc* mbi politikën fiskale dhe/ose materializimin e detyrimeve kontingjente.

Vlerësimi i probabilitetit dhe ndikimit të risqeve fiskale kryhet në bazë të analizave të thelluara dhe parashikimeve në kuadër të Buxhetit Afatmesëm. Përkatësisht vlerësohen dy kategori risqesh:

* “Eksplicite”, Detyrime të njohura nga qeveria dhe të bazuara në legjislacionin në fuqi apo kontrata të ndryshme të cilat mund të lidhen me supozimet dhe zhvillimet makroekonomike, të ardhurat e qeverisë, shpenzimet e përgjithshme të qeverisë, shpenzimet dhe menaxhimin e borxhit, etj.
* “Implicite”, kontingjente, Detyrime (indirekte) që mund të lindin si pasojë e presionit politik apo presionit të grupeve të ndryshme të interesit si detyrimet e lidhura me PPP-të, ato të vetëqeverisjes vendore, ndërmarrjet publike me kapital shtetëror, risqe të tjera si vendime gjyqësore, fatkeqësi natyrore dhe sektori financiar apo risqet afatgjata.

*Tabela x: Matrica e riskut*

|  |  |
| --- | --- |
| Lloji i rrezikut | Skenarët e mundshëm |
| Risqet dhe detyrimet eksplicite | |
| Goditje Makroekonomike | Zhvillime makroekonomike të paparashikuara, që mund të ndryshojnë perspektivën e rritjes ekonomike dhe pozicionin fiskal |
| Parashikimi i të ardhurave | Mosrealizimi i të ardhurave, që mund të sjellë përkeqësimin e bilancit fiskal |
| Shpenzime të paplanifikuara | Detyrime ligjore ose presione politike, që mund të sjellin rishpërndarje të shpenzimeve |
| Borxhi publik | Zhvillime të papritura të tregut, ndryshime në normën e interesit ose në kursin e këmbimit, që mund të rrisin nivelin e borxhit publik |
| Risqet implicite dhe detyrimet kontigjente | |
| Pagesat për PPP | Pagesat vjetore për PPP-të, mund të tejkalojnë nivelin e lejuar ligjor prej 5% të të ardhurave tatimore faktike të vitit paraardhës |
| Vështirësia financiare e Ndërmarrjeve Shtetërore (NSH) | Qeverisë mund t’i duhet të ndërhyjë për të mbështur financiarisht NSH-të |
| Risqe të tjera | Vendime gjyqësore, arbitrazhe ndërkombëtare, fatkeqësi natyrore, etj, që mund të sjellin kosto buxhetore shtesë në buxhetin e shtetit |

*Burimi: Ministria e Financave dhe Ekonomisë (2021)*

Në zbatim të përcaktimeve të Udhëzimit Plotësues të Ministrit të Financave dhe Ekonomisë nr.4 datë 25.01.2021 “*Për zbatimin e Buxhetit të vitit 2021*”, dhe Udhëzimit nr.37 datë 06.10.2020 “*Për monitorimin dhe publikimin periodik të stokut të detyrimeve të prapambetura të qeverisjes së përgjithshme*”, ka vijuar monitorimi i risqeve kryesore fiskale/buxhetore nëpërmjet strukturës së Monitorimit të Risqeve Buxhetore. Kryesisht, raportimi në adresë të MFE u kanalizua përmes skeduleve kohore strikte dhe formateve standarde të miratuara, një proces tashmë i institucionalizuar për monitorimin e risqeve, krahas intensifikimit të punës në drejtim të rritjes së cilësisë së përpunimit, raportimit dhe publikimit të informacionit të grumbulluar, me synim final:

* *Monitorimin dhe raportimin periodik mbi bazë tremujore, të performancës financiare të ndërmarrjeve kryesore shtetërore;*
* *Monitorimin dhe raportimin periodik mbi bazë tremujore, të stokut të akumuluar të detyrimeve të prapambetura të qeverisjes së përgjithshme;*
* *Monitorimin dhe raportimin periodik mbi bazë mujore, të performancës së kontratave konçesionare/PPP, me mbështetje buxhetore.*

Mëposhtë jepet një tablo e vlerësimeve mbi disa nga tipologjitë e risqeve fiskale, si rezultat i monitorimit nga njësitë përgjegjëse në MFE, për periudhën Janar-Maj 2021:

## Ndërmarrjet shtetërore – Sektori Energjetik

Ky sektor strategjik ka qenë dhe mbetet nën monitorimin e Ministrisë së Financave dhe Ekonomisë, duke patur parasysh ndikimin e konsiderueshëm fiskal dhe impaktin e ndjeshëm të tij në ekonomi. Ky monitorim, i cili është kryer periodikisht mbi bazë tremujore, ka konsistuar në analizimin e treguesve të performancës financiare të secilës prej tre kompanive KESH, OST dhe OSHEE Grup. Këto të fundit kanë detyrimin e ndarjes së planeve financiare vjetore dhe pasqyrave financiare vjetore mbi bazë tremujore me Ministrinë e Financave dhe Ekonomisë.

Projektet e investimeve me financim të huaj për Sektorin e Energjisë për vitin 2021, u miratuan në nivelin 2.3 miliardë lekë sipas buxhetit fillestar dhe Akteve Normativ nr.4 datë 5.02.2021, nr.8 datë 22.03.2021 dhe nr.18 datë 12.04.2021.

Në 4M 2021, krahasuar me të njejtën periudhë të një viti më parë vërehet se:

* *Niveli i përgjithshëm i prodhimit vendas është rritur me rreth 122.8 përqind krahasuar me të njejtën periudhë të një viti më parë.*
* *Prodhimi neto vendas është 4.34 TWh krahasur me të njejtën periudhë të vitit të kaluar ku prodhimi neto vendas ka qënë vetëm rreth 1.95 TWh.*
* *Konkretisht, gjatë 4M 2021, KESH Sh.A realizoi një nivel prodhimi neto publik prej rreth 2.41 TWh, krahasuar me 0.88 TWh realizuar në të njejtën periudhë vitin e kaluar, një rritje rreth 173.9 përqind.*
* *Ky është një tregues përmirësimi i konsiderueshëm dhe tregon që deri në 4M e vitit 2021 situata hidrike është në kushte shumë të favorshme. Për pasojë, pritet një përmirësim i situatës financiare kryesisht për OSHEE Grup e cila është në rrugën e duhur që të arrijë të sigurojë furnizimin e një viti normal nga KESH SH.A prej 3.85 TWh.*
* *Sa i përket humbjeve në sistemin e shpërndarjes së energjisë elektrike ato rezultuan në nivelin 23.91 përqind për 4M 2021, duke shënuar një rënie të mëtejshme të nivelit të humbjeve krahasuar me të njejtën periudhë të një viti më parë ku humbjet figuruan në nivelin 24.34 përqind.*
* *Niveli i arkëtimeve për 4M 2021 arriti vlerën prej 92.0 përqind krahasuar me nivelin prej 91.2 përqind realizuar në të njëjtën periudhë të një viti më parë, e cila dëshmon stabilitetin e operatorit në këtë drejtim.*

Një zhvillim i rëndësishëm në sektorin energjetik është dhe ndarja e OSHEE Sh.A në tre kompani bija që prej datës 1 Janar 2020. Kjo ndarje u bë në kuadër të reformës në sektorin energjetik, reformë e cila ka rikthyer këtë sektor në trend pozitiv dhe të qëndrueshëm.

Në kuadër të reformës në sektorin e energjisë, në muajin Dhjetor 2021, u finalizua me sukses plani i masave për reduktimin e detyrimeve të prapambetura në sektorin e energjisë elektrike. Ky plan masash, sipas Urdhërit të përbashkët të Ministrisë së Financave dhe Ekonomisë dhe Ministrisë së Infrastrukturës dhe Energjisë nr.304 datë 17.12.2020 “Për miratimin e planit të masave të reduktimit të detyrimeve të prapambetura në sektorin e energjisë elektrike”, do të shërbejë si një instrument kryesor për realizimin e një prej elementeve kryesor të reformës në këtë sektor jetik për ekonominë e vendit.

Ky plan ofron një seri masash me qëllim parandalimin e krijimit të detyrimeve të reja të prapambetura dhe gjithashtu disiplinimin e pagesave ndërmjet kompanive të sektorit energjitik dhe palëve kryesore të lidhura me to. Pas arritjes së një disipline të shëndetshme pagesash ndërmjet tyre, plani propozon ristrukturimin e stokut të detyrimeve dhe përdorimin e instrumentave të ndryshme favorizuese në funksion të reduktimit të këtij stoku.

Në terma të riskut fiskal, impakti i sektorit si kosto apo të ardhura të munguara në financat publike, për periudhën 4 mujore të vitit 2021, vlerësohet rreth 1.3 miliardë lekë. Krahasuar me vitin 2020, kur sektori pati një kosto rreth 5.2 miliardë lekë për buxhetin e shtetit, vihet re një përmirësim i ndjeshëm i gjëndjes së detyrimeve.

Gjithashtu, një arritje e rëndësishme për periudhën e deritanishme, është rënia e mëtejshme e nivelit të humbjeve në rrjet dhe qëndrushmëria e nivelit të arkëtimeve, tregues kryesorë që tregojnë për stabilitetin e operatorit në këtë fushë.

## Të Dhëna Financiare për Sektorin Energjetik

Në mbështetje të nenit 4/2 të ligjit 57 datë 02.06.2016 “Për disa ndryshime dhe shtesa në ligjin nr.9936 datë 26.06.2008 “*Për menaxhimin e sistemit buxhetor në Republikën e Shqipërisë*”, i ndryshuar”, sipas së cilit: “...*Planet financiare vjetore dhe pasqyrat financiare mbi bazë tremujore, të çdo njësie jo të qeverisjes së përgjithshme, dorëzohen në Ministrinë e Financave...*”, Ministria e Financave dhe Ekonomisë, periodikisht mbi bazë tremujore, ka mbledhur, përpunuar dhe analizuar informacionin e nevojshëm në lidhje me treguesit e performancës financiare të tre kompanive të sektorit energjitik. Kjo, me qëllim identifikimin, vlerësimin, monitorimin dhe raportimin e risqeve fiskale që rezultojnë nga ndërmarrjet publike me kapital shtetëror në tërësi dhe nga sektori energjetik në veçanti, duke konsideruar rëndësinë strategjike të tij dhe problematikat sensitive që e karakterizojnë. Për vitin 2021, nga ana e MFE nuk është mundur të bëhet një analizë e plotë e treguesve financiarë, kjo për arsye të mungesës së informacionit të dërguar nga disa prej kompanive të këtij sektori. Mosraportimi në kohë i të dhënave financiare nga ana e kompanive justifikohet me faktin se, duke qenë se viti 2020 ka qenë një vit i vështirë, shkaktuar kjo dhe nga situata e pandemisë, ende nuk janë miratuar pasqyrat financiare për vitin 2020, duke shkaktuar në një vonesë për raportimin e të dhënave për periudhën tre mujore të vitit aktual 2021.


## Detyrimet e prapambetura

Bazuar në VKM nr. 50 datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit” dhe Strategjisë së Menaxhimit të Financave Publike 2014-2020, Ministria e Financave dhe Ekonomisë ka ndërmarrë disa hapa konkretë në drejtim të monitorimit, raportimit dhe parandalimit të detyrimeve të prapambetura. Ky është një proces i konsoliduar në kohë dhe cilësi, përmes monitorimit periodik intensiv të të gjitha detyrimeve të pashlyera. Në muajin tetor 2020, Ministria e Financave dhe Ekonomisë vuri në zbatim Udhëzimin nr.37 për “Monitorimin dhe publikimin periodik të stokut të detyrimeve të prapambetura të qeverisjes së përgjithshme”, i cili rregullon raportimin e detyrimeve të prapambetura nëpërmjet Sistemit Informatik Financiar të Qeverisë (SIFQ) duke prodhuar një raport gjithpërfshirës të stokut të detyrimeve për institucionet e qeverisjes qendrore dhe vendore.

Ky format i raportimit të detyrimeve të prapambetura përveç se rrit saktësinë dhe siguron të dhënat në kohë, është gjithashtu një format gjithpërfshirës duke unifikuar raportin për të gjithë njësitë e qeverisjes së përgjithshme. Ky monitorim kryhet mbi bazë tremujore dhe referuar të dhënave të raportuara nga ministritë e linjës për T1 të vitit 2021 vihet re se, deri në fund të muajit Mars 2021 regjistrohet një stok kumulativ prej 20.75 miliard LEK detyrime të prapambetura nga njësitë e qeverisjes së përgjithshme. Konkretisht:


* *Totali detyrimeve të qeverisë qendrore rreth 7.95 miliard LEK*
* *Totali detyrimeve të qeverisë vendore rreth 6.88 miliard LEK.*
* *Totali detyrimeve për rimbursimin e TVSH-së rreth 5.92 miliard LEK*

Tabela x: Detyrimet e prapambetura të (Arrears) Stoku (në milionë LEK)



*Burimi: Ministria e Financave dhe Ekonomisë (2021)*

*Grafiku x: Stoku i detyrimeve të prapambetura qendrore & vendore 2020 - Mars 2021 (në milion LEK)*



*Burimi: Ministria e Financave dhe Ekonomisë (2021)*


## Detyrimet e prapambetura për njësitë e qeverisjes QENDRORE

Sipas informacionit të gjeneruar nga Sistemi Informatik Financiar i Qeverisë, për detyrimet e njësive të qeverisjes qendrore, për periudhën deri në Mars 2021, rezulton se:

Stoku i detyrimeve të prapambetura është rreth 7.95 miliard LEK. Krahasuar me stokun e raportuar nga instituconet në muajin Dhjetor 2020 rezulton një nivel detyrimesh rreth 983.8 milion LEK më i lartë. Sipas kategorive të shpenzimeve rezulton:

* + - * *Vendimet Gjyqësore zënë peshën më të madhe të stokut të detyrimit rreth 47%;*
      * *Investimet zënë rreth 27%;*
      * *Shërbime zënë rreth 6%*
      * *Mirëmbajtje me rreth 2%;*
      * *Detyrime të prapambetura të tjera me rreth 14%,*
      * *Detyrimet për sigurimet shoqërore me rreth 2%.*

*Grafiku X: Stoku i detyrimeve të prapambetura qendrore sipas zërave kryesorë*




*Burimi: Ministria e Financave dhe Ekonomisë (2021)*

## Vendimet gjyqësore ADMINISTRATIVE, të formës së prerë

Këto vendime kanë kryesisht në sfond largimet e padrejta nga puna të ish-punonjësve, të cilat në çdo rast implikojnë kosto buxhetore të paparashikuara. Këto detyrime monitorohen dhe raportohen nga Ministria e Financave dhe Ekonomisë, në kuadër të monitorimit të përgjithshëm të detyrimeve të prapambetura.

Ministria e Financave dhe Ekonomisë, për t’i paraprirë akumulimit të tyre në kohë, përveç një monitorimi periodik, vazhdimisht i ka bërë apel aftësisë menaxhuese të vetë institucioneve buxhetore, përmes aplikimit me këste të pagesës për përfituesit apo instrumentave të tjerë të lehtësimit dhe/ose zhvendosjes në kohë të barrës së tyre buxhetore. Grafiku i mëposhtëm paraqet ecurinë e nivelit të detyrimeve të prapambetura për vendime gjyqësore deri në Mars 2021, mbi bazë tremujore.

*Grafiku X: Ecuria e detyrimeve të prapambetura për vendime gjyqësore (në milionë Lek)*



*Burimi: Ministria e Financave dhe Ekonomisë (2021)*

Ministria e Financave dhe Ekonomisë i ka sugjeruar të gjitha njësive të auditimit të brendshëm në sektorin publik që në “*Planin strategjik dhe vjetor të veprimtarisë audituese për vitet 2018 – 2020*” të përfshijnë angazhime auditimi për analizimin dhe vlerësimin e situatës së detyrimeve të prapambetura të njësive publike. Kjo, përsa kohë që detyrimet e prapambetura janë përcaktuar si fushë me risk të lartë dhe duhet të trajtohen me përparësi nga auditimi i brendshëm i njësive publike, për të paraqituar gjendjen aktuale dhe për të dhënë rekomandime sa më të vlefshme për shlyerjen e tyre në afate të përcaktuara.

## Detyrimet e prapambetura për njësitë e vetëqeverisjes VENDORE


Stoku i detyrimeve të prapambetura në fund të muajit Mars 2021, i cili parashikohet të shlyhet në një periudhë afatmesme, bazuar në planin e shlyerjes së dërguar nga të gjitha bashkitë në Ministrinë e Financave dhe Ekonomisë është rreth 6.88 miliard LEK.

Vlera neto e stokut të detyrimeve të prapambetura është ulur me rreth 180 milion LEK, krahasuar me vlerën e detyrimeve të raportuar në tremujorin e fundit të vitit 2020.

Sipas kategorive, rezulton që:

* *Investimet zënë peshën më të madhe të stokut të detyrimit me rreth 55%;*
* *Vendimet Gjyqësore rreth 12%;*
* *Shërbimet rreth 9%;*
* *Mirëmbajtje rreth 3%;*
* *Mallra me 5%,*
* *Detyrime të prapambetura të tjera me rreth 15%;*


*Grafiku X: Stoku i detyrimeve të prapambetura vendore sipas zerave kryesorë*



*Burimi: Ministria e Financave dhe Ekonomisë (2021)*


Sipas informacionit të njësive të vetëqeverisjes vendore, detyrimet e krijuara rishtas gjatë tremujorit të tretë janë në proces likuidimi, dhe ndërkohë pritet likuidimi i plotë i tyre në periudhën në vazhdim. Detyrimet e krijuara rishtazi lidhen kryesisht me kategorinë “Investime”, “Shërbime” dhe “Vendime Gjyqësore”.

*Tabela X: Stoku kumulativ i përgjithshëm i detyrimeve të prapambetura krahasimor me 12M 2020*

**

Krahasimi me 12 mujorin 2020 – Krahasuar me stokun e detyrimeve të raportuara për periudhën 12 mujore të vitit 2020 rezulton se niveli i përgjithshëm i detyrimeve të prapambetura është rreth 3 miliard LEK më i ulët. Megjithese kemi një rritje prej rreth 983 milion LEK të detyrimeve të njësive të qeverisjes qendrore (duke konsideruar efektin e implementimit të plotë të udhëzimit 37), detyrimet për rimbursimin e TVSH-së janë ulur ndjeshëm me rreth 3,88 miliard LEK në tre mujorin e parë të vitit 2021.

*Tabela X: Stoku kumulativ sipas natyrës deri në Mars 2021*

**

Në nivel tremujori, referuar të dhënave të raportuara nga ministritë e linjës, vihet re se:

* *Pjesën më të madhe të detyrimeve kumulative të stokut të krijuara deri në tre mujorin e parë të vitit 2021 e zënë detyrimet e krijuara nga Drejtoria e Përgjithshme e Tatimeve.*

## Pagesat Faktike të Kontratave Koncesionare/PPP, me Mbështetje Buxhetore

Ministria e Financave dhe Ekonomisë (MFE) vlerëson dhe miraton paraprakisht të gjitha projektet koncesionare dhe të partneritetit publik privat (PPP), si edhe çdo ndryshim të tyre, nga pikëpamja e implikimeve individuale apo në grup, për shpenzimet buxhetore, deficitin buxhetor, qëndrueshmërinë e borxhit publik dhe detyrimet kontingjente eventuale.

Shuma totale e pagesave vjetore neto, që kryhen nga njësitë e qeverisjes së përgjithshme, të cilat rezultojnë nga kontrata koncesionare apo partneriteti publik privat (PPP), si rregull, nuk duhet të tejkalojë kufirin prej 5 përqind të të ardhurave tatimore faktike të vitit paraardhës buxhetor. Në rast tejkalimi të këtij kufiri, Këshilli i Ministrave merr masa korrektuese në krahun e të ardhurave buxhetore, të nevojshme dhe të mjaftueshme, për t’u rikthyer brenda kufirit të lejuar, gjatë dy viteve të ardhshme buxhetore.

Gjatë vitit 2021, MFE ka vijuar monitorimin e performancës së kontratave koncesionare/PPP-ve me mbështetje buxhetore, duke monitoruar ecurinë e pagesave faktike buxhetore dhe treguesit e performancës të planifikuar/realizuar, për secilën kontratë koncesionare/PPP.

Monitorimi dhe raportimi mbi kontratat koncesionare/PPP është institucionalizuar edhe përmes përfshirjes në udhëzimin plotësues nr.4, datë 25.01.2021 “Për zbatimin e buxhetit të vitit 2021”, të skedulit të detyrueshëm kohor të raportimit të tyre nga çdo autoritet kontraktor dhe të formateve standarde respektive, me qëllim thellimin e analizës dhe rritjen e transparencës.

Ky monitorim është kryer në bazë mujore, me qëllim identifikimin dhe monitorimin hap pas hapi të risqeve potenciale që mund të materializohen nga implementimi i tyre. Në fund të periudhës 5 mujore të vitit 2021, në nivel total rezultoi se, nga 13 kontrata koncesionare/PPP me mbështetje buxhetore:

* *8 kontrata koncesionare/PPP kanë pagesa faktike buxhetore, për periudhën 5 mujore,*
* *Për 5 kontrata nuk është kryer asnjë pagesë referuar periudhës 5 mujore.*

Fondet buxhetore të planifikuara për vitin 2021 me destinacion mbështetjen nga buxheti për kontratat konçesionare/PPP, sipas planit vjetor, të ndryshuar, në total janë rreth 12.8 miliardë LEK. Nga këto, rreth 5.43 miliardë LEK janë investime dhe rreth 7.38 miliardë LEK shpenzime korente.

Krahasuar me pagesat faktike të vitit 2020 të cilat arritën vlerën rreth 9.63 miliard LEK, pagesat e planifikuara për vitin 2021, janë rreth 3.18 miliard LEK më të larta.

Pagesat faktike për periudhën 5 mujore të vitit 2021, rezultojnë në masën rreth 3.4 miliard LEK ose 26.7% të pagesave të planifikuara vjetore 2021. Krahasuar me të njejtën periudhë të një viti më parë, pagesat faktike 5 mujore rezultojnë rreth 154.1 milion LEK më pak.

Pagesat faktike për muajin Maj 2021 rezultojnë rreth 516 milion lek ose 4 përqind e pagesave të planifikuara vjetore 2021. Pagesa më e lartë e realizuar në muajin Maj është pagesa prej rreth 132.87 milion LEK për kontratën “Shërbimi i skanimit në dogana”, pagesë e cila përbën 8.4 përqind të totalit të planit vjetor për këtë kontratë dhe 25.7 përqind të totalit të pagesave faktike të realizuara në muajin Maj.

**Respektimi i rregullit fiskal të PPP-ve, për vitin 2021**

Kufiri i lejuar i pagesave neto për kontratat konçesionare/PPP për vitin 2021, prej 5% i të ardhurave tatimore faktike të vitit 2020, përllogaritet në rreth 19.93 miliard LEK.

Në nivel vjetor, pagesat e planifikuara për vitin 2021, për kontratat koncesionare/PPP, përbëjnë rreth 3.21 përqind të totalit të të ardhurave tatimore faktike të vitit 2020, duke respektuar në këtë mënyrë rregullin fiskal prej 5% të të ardhurave tatimore faktike të vitit paraardhës.

Në nivel 5-mujor, pagesat neto të realizuara të kontratave koncesionare/PPP, përbëjnë vetëm 0.86 përqind të totalit të të ardhurave tatimore faktike të vitit 2020, prej rreth 398.6 miliard LEK.

*Tabela 8: Koncesionet/PPT-të aktive me mbështetje nga buxheti i shtetit (në mijë LEK)*



*Burimi: Ministria e Financave dhe Ekonomisë (2021)*

## Detyrime të tjera Kontigjente

## Vendimet e Gjykatës së të Drejtave të Njeriut në Strasburg (GJEDNJ)

Këto vendime kanë të bëjnë kryesisht me çështje që lidhen me kthimin dhe kompensimin e pronave tek ish-pronarët. Sipas Avokaturës së Shtetit, risqet financiare që burojnë nga vendimet e GJEDNJ-së janë të karakterizuara nga një aftësi e dobët parashikuese, përsa kohë që kjo Gjykatë nuk funksionon me një kalendar të përcaktuar për komunikimin e çështjeve dhe nxjerrjen e vendimeve. Ministria e Financave dhe Ekonomisë ka respektuar në vazhdimësi të gjitha vendimet e miratuara nga GJEDNJ, përmes likujdimit të VKM-ve respektive miratuar në mbështetje të tyre, me përpikmëri dhe brenda afateve strikte të përcaktuara prej këtij organi. Kjo, duke konsideruar faktin se kur pagesat nuk kryhen brenda afatit tre mujor nga data kur vendimi përkatës merr formën e prerë, shteti shqiptar ngarkohet me pagesën e një kamatë-vonese për çdo ditë vonesë. Sidoqoftë, për garantimin e shlyerjes në kohë të këtyre vendimeve, MFE ka rekomanduar vazhdimisht përdorimin e të gjitha kanaleve të mundshme institucionale dhe proceduriale, brenda hapësirave që siguron kuadri ligjor në fuqi, duke sugjeruar skedulimin e detyrimit financiar, sipas mundësive të buxhetit të shtetit me këste, në negocim me përfituesit. Ndërkohë, hyrja në fuqi më datë 30.12.2018 e ndryshimeve në ligjin “Për Avokaturën e Shtetit”, përmban një kre të veçantë dedikuar ekzekutimit të vendimeve të GJEDNJ-së, ku specifikisht në nenin 19/4 përcaktohen dy mënyra ekzekutimi të shpërblimit:

* *Vendimet me detyrim financiar mbi 10.000 EUR, implikojnë nxjerrjen e VKM-ve respektive për ekzekutimin e tyre.*
* *Vendimet me detyrim financiar deri në 10.000 EUR, ekzekutohen drejtpërdrejtë nga Ministria e Financave dhe Ekonomisë, pas kërkesës zyrtare të Avokaturës së Shtetit.*

Për periudhën Janar- Maj 2021:

* *Këshilli i Ministrave ka miratuar një VKM në zbatim të vendimeve të GJEDNJ-së, me një vlerë totale prej 14.720 Euro (1.846 milion LEK), që është përballuar nga Fondi Rezervë i buxheti i shtetit, i miratuar për vitin 2021.*
* *MFE nuk ka ekzekutuar asnjë vendim të GJEDNJ-së, me vlerë përkatëse nën 10.000 Euro.*

## Vendimet e Gjykatës Ndërkombëtare të ARBITRAZHIT

Këto vendime kanë të bëjnë me vendimet e formës së prerë për zgjidhjen e konflikteve në mosmarrëveshjet dy ose shumëpalëshe, në ngarkim të shtetit shqiptar. Duke patur parasysh efektet e qënësishme financiare që rëndom shoqërojnë këto vendime, ato vlerësohen me risk të konsiderueshëm për buxhetin e shtetit. Në pjesën më të madhe, efektet financiare që rrjedhin nga zbatimi i këtyre vendimeve janë përballuar nga buxheti i vetë institucioneve buxhetore (kryesisht ministri linje), të cilat kanë qenë edhe palë e paditur në gjykimet respektive. Ndërkohë që, në rastet kur palë e paditur cilësohet ‘shteti shqiptar’ apo ‘qeveria shqiptare’, këto vendime likujdohen përmes buxhetit të MFE dhe/ose Fondit Rezervë të buxhetit të shtetit, nëse lind nevoja. MFE, në vazhdimësi dhe me këmbëngulje, ka rekomanduar forcimin e rolit negociues të institucioneve buxhetore dhe Avokaturës së Shtetit në çështjet e kësaj natyre, si edhe disiplinimin e proçesit të shlyerjes financiare të përfituesve. Kjo, me qëllimin final të lehtësimit, reduktimit dhe/ose shmangies së barrës financiare mbi buxhetin e shtetit.

Për periudhën Janar-Qershor 2021, bazuar në raportimin e institucioneve buxhetore, vlera totale e paguar nga buxheti i shtetit, për vendimet e arbitrazhit, rezultoi në masën rreth 99.2 milion LEK. Nga këto:

* *1.3 milion LEK nga Ministria e Infrastrukturës dhe Energjisë, për likuidimin e faturave të shërbimeve juridike, për përfaqësimin dhe mbrojtjen në çështjet e arbitrazhit ndërkombëtar.*
* *41.94 milion Lek nga Ministria e Turizmit dhe Mjedisit për pagesën e shërbimeve juridike të studios ligjore, të kontraktuar për anullim vendim arbitrazhi.*
* *10.084 milion LEK nga Ministria e Bujqësisë dhe Zhvillimit Rural, për pagesën e shpenzimeve administrative të gjykatës, për çështjen ‘Valeria SRL’.*
* *45.84 milion LEK nga Ministria e Financave dhe Ekonomisë, për pagesën e shërbimeve juridike për përfaqësimin dhe mbrojtjen në çështjet e arbitrazhit ndërkombëtar.*

Mëposhtë paraqitet tabela përmbledhëse e detyrimeve për vendimet e Arbitrazhit Ndërkombëtar, bazuar në informacionin që disponon Ministria e Financave dhe Ekonomisë.

*Tabela 9: Detyrime për vendimet e Arbitrazhit Ndërkombëtar* (në EUR)



*Burimi: Ministria e Financave dhe Ekonomisë (2021)*

# KONKLUZIONE DHE PROPOZIME

*Perspektiva për ekonominë shqiptare ka ardhur në përmirësim*, duke faktorizuar fleksibilitetin e deritanishëm të ekonomisë për t’iu përshtatur kushteve të reja, mbështetjen e vazhduar me politika ekonomike stimuluese, dhe rritjen e imunitetit të popullsisë, në linjë me vazhdimin e programeve të vaksinimit. Parashikimi per vitin aktual 2021 është pozitiv dhe pritet që ekonomia të rikthehet në ritmet pozitive të rritjes, në nivelin prej 5.5%. Pёrgjatё periudhёs afatmesme, rritja ekonomike pritet të gjenerohet kryesisht nga kërkesa e brendshme, si konsumi privat ashtu edhe investimet. Ndërkohë kërkesa e huaj neto (eksport – import) pritet të sjellë gjithashtu një efekt pozitiv, por marxhinal.

*Pritshmëria në kahun e të ardhurave buxhetore* – Bazuar në performancën e 5 mujorit Janar-Maj 2021, si dhnë analizën e faktorëve që mund të impaktojnë realizimin e të ardhurave tatimore dhe doganore për 7 mujorin në vijim të vitit 2021, të ardhurat që administrohen nga Drejtoria e Përgjithshme e Tatimeve (DPT) dhe Drejtoria e Përgjithshme e Doganave (DPD), përfshirë kontributet e sigurimeve shoqërore dhe shëndetësore, pritet të realizohen kënaqshëm në nivelin 97.5% - 98%. Ndër faktorët kryesorë të cilët do të ndikojnë në realizimin e pritshëm të të ardhurave deri në fund të vitit 2021 janë:

* *Thellimi i luftës kundër informalitetit, duke përmirësuar administrimin tatimor dhe atë doganor.*
* *Ecuria e çmimit brent të naftës bruto.*
* *Përmirësimi i performancës së administratës tatimore në administrimin e TVSH-së së brendshme, duke nxitur vetëdeklarimin dhe kontrolluar mbi bazë risku sektorët dhe industritë që gjenerojnë këtë tatim.*
* *Zbatimi i programeve të miratuara për rimbursimin e stokut të TVSH-së me qëllim zerimin e tij në fund të vitit.*
* *Rimbursimi në afatet kohore ligjore të TVSH-së për eksportuesit dhe industrinë fasone.*

*Pritshmëria lidhur me ecurinë e shpenzimeve buxhetore* – Në kushtet e një rishikimi të shpeshtë të ligjit të buxhetit 2021 (*katër herë vetëm përgjatë gjatëmujorit të parë*), pritshmëria e performancës së zërave të shpenzimeve publike vlerësohet të jetë:

* *Nga njëra anë, në linjë me parashikimet që kanë kushtëzuar tashmë katër rishikimet e mëparshme (dhe sidomos të fundit) të buxhetit 2021, të cilat u karakterizuar nga financime dhe sistemime të vlefshme për mbarëvajtjen e vitit buxhetor në tërësi;*
* *Por nga ana tjetër, ato vazhdojnë të mbeten subjekt i vlerësimeve intensive nga ana e MFE, duke patur parasysh aspektet specifike që kanë karakterizuar vitin 2021 nga pikëpamja e Pandemisë Covid-19 dhe rrjedhimisht, nevojat e herë pas hershme për financim me qëllim garantimin e suportit financiar për sektorin shëndetësor, theksojmë këtu fushatën e vaksinimit masiv në vend.*

*Pritshmëria e borxhit publik* – Gjatë periudhës së mbetur të vitit 2021, menaxhimi i borxhit do të ketë në fokus plotësimin me financim të nevojave, edhe këtë vit veçanërisht të larta, si dhe përmirësimin e mëtejshëm të strukturës së borxhit *(kryesisht strukturën e portofolit të borxhit të brendshëm)* në drejtim të uljes së ekspozimit ndaj risqeve, megjithëse nevojat në rritje për huamarrje e vështirësojnë procesin e realizimit të këtij objektivi. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues, si dhe menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i deficitit. Financimi i huaj do të shërbejë si plotësues i burimeve të brendshme dhe përveç të tjerash edhe si optimizues i kostove të borxhit. Huamarrja e huaj pritet të realizohet nëpërmjet mbështetjeve buxhetore të planifikuara për tu mundësuar brenda këtij viti, si dhe nëpërmjet emetimit të mundshëm të instrumentit të Eurobond-it, në varësi të kushteve të tregjeve ndërkombëtare.

*Në përfundim, nën dritën e analizës së mësipërme mbi ecurinë thuajse 6-mujore dhe pritshmëritë deri në fund të vitit fiskal 2021, si edhe në vijim të rishikimit së fundimi të ligjit të buxhetit 2021 përmes AN nr.26 datë 22.06.2021, Ministria e Financave dhe Ekonomisë gjykon se vlerësimi i performancës së ecurisë së treguesve të konsoliduar makro-fiskal dhe buxhetorë, si të të ardhurave ashtu edhe të shpenzimeve në nivel të paktën 9-mujori, do të jetë vendimtar në drejtim të angazhimit për një rishikim tjetër eventual të ligjit të buxhetit të vitit 2021. Kjo, duke patur parasysh edhe konstituimin po në muajin Shtator 2021 të Kabinetit të ri Qeveritar të dalë nga zgjedhjet e përgjithshme të datës 25 Prill 2021, dhe/ose ristrukturimin eventual të strukturës organizative e funksionale të ministrive të linjës.*

# SHTOJCAT

## VI.1 Ecuria e detajuar e treguesve makroekonomikë gjatë janar-maj 2021[[3]](#footnote-3)

*Sektori real*

Bazuar në statistikat dhe informacionin më të fundit të disponueshëm, rezulton se ekonomia po rikthehet drejt normalizimit, pasi lehtwsimi i masave kufizuese tw ndwrmarra pwr kontrollin e pandemisw janë duke u hequr gradualisht dhe ndërkohë proçesi i vaksinimt të popullatës, si dhe grupeve prioritare vazhdon me intensitet të lartë.

Tashmë mund të thuhet se pasojat në tregun e punës nuk duken të kenë qenë shumë shqetësuese, veçanërisht në lidhje me implikimet strukturore afatgjata. Shkalla e papunësisë në tremujorin e fundit të vitit 2020 ishte 12.3%, me një rritje margjinale nga niveli prej 11.6% që shënonte në fund të vitit 2019. Sipas informacioni më i fundit nga INSTAT, shkalla e papunësisë për grupmoshën 15-64 vjeç në tremujorin e parë të 2021 arriti në nivelin 12.6, një rritje prej 0.3% krahasuar me një tremujor më parë. Ndërsa i njëjti tregues por për grupmoshën 15 vjeç e lart, shënoi nivelin prej 11.9%, pothuaj i njëjti nivel krahasuar me një tremujor më parë. Numri i tё punёsuarve pёr 3-mujorin e parё 2021 u ul me 2.9% nё terma vjetor pёr grup-moshёn 15-64 vjeç. Shkalla e punёsimit ka arritur vlerёn 59.0% pёr grupmoshёn 15-64 vjeç, duke qëndruar më poshtë se mesatarja mё e lartё nё dhjetё vitet e fundit. Krahasuar me 3 mujorin e mëparshëm ajo pësoi renie me 0.3 pikë përqindje. Pra, tendencat e punësimit dhe papunësisë, sipas vlerësimeve të INSTAT për tremujorin e parë 2021, tregojnë vlera të qëndrueshme pranë mesatareve pozitive të viteve të fundit, ku efektet nga pandemia tashmë janë pasqyruar dhe vërehet se pasojat nuk janë aq të rënda sa parashikohej në fillim të pandemisë.

Një tjetër tregues i rëndësishëm që jep sinjale mbi rritjen ekonomike është treguesi i ndjesisë ekonomike (TNE) që në tremujorin e parë të vitit 2021 shënoi nivelin 91.8 duke pësuar një rritje prej 10.3 pikësh nga tremujori i kaluar dhe një rënie me 11.2 pikë përqindje në krahasim me T1-2020. Niveli aktual i TNE-së qëndron 8.2 pikë nën mesataren afatgjatë (në nivelin 100), dhe rreth 7.8 pikë përqindje nën mesataren e 6 viteve të fundit (T1\_2015 – T1\_2021). Rritja tremujore e TNE-së i atribuohet si përmirësimit të besimit të bizneseve, ashtu edhe besimit të konsumatorëve.

Besimi në sektorin e tregtisë, industrisë, dhe ndërtimit shënuan rritje krahasuar me tremujorin e parë të 2020. Treguesi i besimit në sektorin e industrisë (TBI) shënoi nivelin -1.5 në T1-2021 (+3.6 pikë përqindje më shumë krahasuar me T1-2020), duke pësuar një rritje tremujore prej 9.5 pikë përqindje. Treguesi i besimit në sektorin e ndërtimit (TBN) shënoi nivelin -29.6 në T1-2021 (1 pikë përqindje më shumë krahasuar me T1-2020), duke pësuar një rritje tremujore prej 8 pikë përqindje. Treguesi i besimit në shërbime (TBSH) shënoi nivelin -5 në T1-2021 (17.7 pikë përqindje më pak krahasuar me T1-2020), duke pësuar një rritje tremujore me rreth 9.5 pikë përqindje. Treguesi i besimit të tregtisë në T1-2021 ishte në nivelin -0.7, duke pësuar një rritje vjetore prej 7.8 pikë përqindje. Treguesi i besimit të konsumatorëve (TBK) shënoi nivelin -18.9 në T1-2021 (3.3 pikë përqindje më pak krahasuar me T1-2020) duke pësuar rritje tremujore me 1.1 pikë përqindje.

*Sektori i jashtëm*

*Eksportet e mallrave* për periudhёn janar - maj 2021 shënuan rritje prej 38.6% krahasuar me një vit më parë. Gjithashtu vetëm pёr muajin maj 2021, eksportet shёnuan rritje prej 52.7% nё krahasim mё muajin maj 2020. Në maj 2021 eksportet e mallrave arritën vlerën 32.86 miliardë lekë, ndërsa në 5-mujorin e parë të vitit 2021 eksportet e mallrave arritën vlerën 141.77 miliardë lekë, duke u rritur me 38.6%, krahasuar me një vit më parë.

Rritja vjetore e eksporteve prej 52.7%, për muajin maj është ndikuar nga grupet: “Materiale ndërtimi dhe metale” me kontribut +18 pikë përqindje “Tekstile dhe këpucë” me +7.1 pikë përqindje, “Minerale, lëndë djegëse, energji elektrike” me +18.6 pikë përqindje.

*Tabela 10: Rritja e eksportit të mallrave, sipas kategorive kryesore*



*Burimi: INSTAT, Qershor 2021*

Në grafikun e mëposhtëm paraqitet rritja mujore e totalit të eksporteve në përqindje, kundrejt të njëjtit muaj të një viti më parë.

*Grafiku 15: Rritja mujore e totalit të eksporteve, në përqindje*



*Burimi: INSTAT, Qershor 2021*

*Importet e mallrave* për periudhёn janar – maj 2021 shënuan rritje prej 30.9% krahasuar me një vit më parё, ndërsa vetëm për muajin maj 2021 importet shënuan rritje vjetore prej 38.4% në krahasim me muajin maj 2020. Në maj 2021 importet e mallrave arritën vlerën 61.94 miliardë lekë, ndërsa në 5-mujorin e parë të vitit 2021 importet e mallrave arritën vlerën 287.03 miliardë lekë, duke u rritur me 30.9%, krahasuar me një vit më parë.

Rritja vjetore e importeve prej 38.4%, për muajin maj është ndikuar kryesisht nga grupet: “Makineri, pajisje dhe pjesë këmbimi” me kontribut +8.7 pikë përqindje, “Produkte kimike dhe plastike” me kontribut +3.9 pikë përqindje, “Materiale ndërtimi dhe metale” me kontribut +7.5 pikë përqindje, “Lëkurë dhe artikuj prej tyre” me +1.1 pikë përqindje “Minerale, lëndë djegëse, energji elektrike” me +5.0 pikë përqindje. Zhvillimet sipas kategorive kryesore të mallrave të importit, si dhe kontributi i tyre në totalin e importeve, paraqiten në tabelën e mëposhtme

*Tabela 11: Rritja e importit të mallrave, sipas kategorive kryesore*



*Burimi: INSTAT, Qershor 2021*

Në grafikun e mëposhtëm paraqitet rritja mujore e totalit të importeve në përqindje, kundrejt të njëjtit muaj të një viti më parë.

*Grafiku 16: Rritja mujore e totalit të importeve, në përqindje*



*Burimi: INSTAT, Qershor 2021*

Këto zhvillime në tregtinë e jashtme janë reflektuar dhe tek deficiti tregtar. Gjatë periudhës janar-maj 2021, bilanci tregtar u përkeqësua me rreth 24.2% krahasuar me të njëjtën periudhë të vitit 2020, ndërsa vetёm pёr muajin maj 2021 bilanci tregtar u përkeqësua me 25.1% krahasuar me muajin maj 2020.

Deficiti tregtar i këtij muaji është 29.09 miliardë lekë, duke u rritur me 25.1%, krahasuar me muajin maj të vitit 2020 dhe duke u ulur me -15%, në krahasim me muajin prillin të vitit 2021. Në pesëmujorin e 2021, deficiti tregtar arriti vlerën 145.26 miliardë lekë, duke u rritur me 24.2% krahasuar me të njëjtën periudhë të 2020.

*Tabela 12: Bilanci tregtar, sipas kategorive kryesore*




*Burimi: INSTAT, Qershor 2021*

*Sektori monetar*

Inflacioni mesatar pёr periudhёn janar–maj 2021 është +1.3%, nga 1.8% që rezultonte një vit më parë gjatë të njëjtës periudhë. Në muajin maj 2021 ndryshimi vjetor i indeksit të çmimeve të konsumit është +1.8%, krahasuar me +2.1% të të njëjtës periudhë një vit më parë. Ndryshimi mujor i indeksit të çmimeve të konsumit në muajin maj 2021, krahasuar me prill 2021, është -0.9%. Nё grafikun më poshtë paraqitet ecuria mujore e çmimeve të konsumit për tre vitet e fundit:

*Grafiku 17: Ndryshimi vjetor i Inflacionit, në përqindje*



*Burimi: INSTAT, Qershor 2021*

Pёrgjatё kёsaj periudhe, nga tërësia e mallrave dhe shërbimeve që përbëjnë shportën e konsumit, kontributin mё tё lartё nё inflacionin e pёrgjithshёm e ka pasur zёri i ushqimeve dhe pije jo alkoolike. Në tabelën e mëposhtme mund të vihen re kontributet dhe rritjet respektive në çmime për çdo grup mallrash pёr muajin maj 2021.

*Tabela 13: Rritja vjetore e çmimeve, në përqindje*



Rezultatet e Vrojtimit të Aktivitetit Kreditues për tremujorin e parë të vitit 2021 tregojnë se standardet e kreditimit për bizneset u shtrënguan në tremujorin e parë të vitit 2021, si në terma të madhësisë së biznesit, ashtu edhe të qëllimit të përdorimit të kredisë. Në të njëjtën linjë me to, bankat shtrënguan dhe kushtet e termat e kreditimit për kreditë e reja akorduar bizneseve. Ndërkohë, bankat vlerësuan se standardet e së bashku me to edhe kushtet e termat e kreditimit për individët u lehtësuan.

Bankat raportuan për një shtrëngim të standardeve për kredinë dhënë bizneseve gjatë tremujorit të parë të 2021 në nivelin -6.3%, krahasuar nga një shtrëngim i fortë në nivelin -32.8% në tremujorin e katërt të vitit 2020. Ndërkohë, bankat raportuan për një lehtësim të standardeve për kredinë drejt individëve gjatë tremujorit të parë të vitit 2021 në nivelin +15.5%, krahasuar me një lehtësim në nivelin +15.8% të shënuar në tremujorin e katërt të vitit 2020. Kërkesa për kredi e bizneseve në tremujorin e parë të vitit 2021 është raportuar disi më e lartë si në segmentin e ndërmarrjeve të vogla dhe të mesme, ashtu edhe për ndërmarrjet e mëdha. Gjithashtu, edhe kërkesa e individëve për kredi ka rezultuar e përmirësuar në të dyja segmentet, si për kredinë konsumatore, ashtu edhe për kredinë hipotekore. Për bizneset, bankat raportuan se përgjatë tremujorit të parë të vitit 2021 kërkesa për kredi e SME-ve dhe korporatave u zvogëlua përkatësisht me -7.8% dhe u rrit me +5.4%. Për individët, bankat raportuan se përgjatë tremujorit të parë kërkesa për kredi për shtëpi shënoi një rritje prej +14.8%, nga një rritje e lehtë prej +1.2% të shënuar në tremujorin e katërt të vitit 2020. Ndërkohë, për kredinë e individëve për konsum u raportua një rritje prej +7.4%, nga niveli prej -15% që u shënua në tremujorin e mëparshëm.

Referuar tё dhёnave tё deritanishme, gjatë muajit prill të vitit 2021 stoku total i depozitave bankare ka shënuar rritje me 8.3% krahasuar me prillin e vitit 2020. Stoku total i depozitave në Lekë pësoi rritje me 8.5%, ndërsa ai në valutë është rritur me 8.1% krahasuar me të njëjtin muaj të vitit 2020. Në muajin prill 2021 rezulton se rreth 46.3% e totalit të stokut të depozitave përbëhet nga depozitat në Lekë, ndërsa pjesa tjetër prej 53.6% përbëhet nga depozitimet në valutë të huaj. Stoku total i depozitave vetëm për muajin Prill 2021 shënoi rritje me 6.4 miliardë Lekë kundrejt muajit paraardhës (Mars 2021). Stoku total i depozitave të bizneseve në muajin Prill të vitit 2021 shënoi rritje prej 22.9% krahasuar me Prillin e vitit 2020, ndërsa stoku total i depozitave të individëve ka shënuar rritje prej 6.1% krahasuar me të njëjtin muaj të një viti më parë.

*Grafiku 18: Ecuria e stokut të depozitave 2020-2021, në përqindje*



*Burimi: Banka e Shqipërisë, Qershor 2021*

Referuar të dhënave të deritanishme, gjatë muajit prill të vitit 2021, stoku total i kredive bankare pati një rritje me 6.4%, krahasuar me muajin prill të vitit 2020.

Stoku i kredive në lekë shënoi një rritje prej 9.9%, ndërsa ai në valutë rritje prej 2.7%, krahasuar me muajin prill të vitit të kaluar. Stoku i kredive akorduar bizneseve jo-financiare (private dhe publike) për muajin prill 2021 shënoi një rritje me 6.1%. Kredia vetëm për bizneset private jo-financiare u rrit me 8.2%, duke kontribuar pozitivisht me 4.9 pikë përqindje në ndryshimin e stokut total të kredisë. Ndërsa, stoku i kredive akorduar bizneseve publike jo-financiare për muajin Prill të vitit 2021 ka shënuar rënie me 34%, krahasuar me prillin e vitit 2020, me kontribut negativ prej 1.1 pikë përqindje. Në prill 2021 rezulton se rreth 53.1% e totalit të stokut të kredive përbëhet nga kreditë në Lekë, ndërsa pjesa tjetër prej 46.9% përbëhet nga kreditë në valutë.

*Tabela 14: Ecuria e kredisë për bizneset dhe individët, në përqindje*



Gjatë muajit Prill të vitit 2021, sasia e re e kredisë së dhënë nga sistemi bankar në Lek shënoi rënie me 21.5% kundrejt muajit paraardhës (mars 2021) dhe një rënie me 28.9% kundrejt të njëjtit muaj të një viti më parë (prill 2020). Ndërkohë, sasia e re e kredisë së dhënë në Euro u zvogëlua me 23.8% krahasuar me një muaj më parë (mars 2021), dhe u rrit me 77.8%, krahasuar me të njëjtin muaj të një viti më parë (prill 2020). Niveli i kredive me probleme ndaj totalit të kredive në fund të muajit prill 2021 arriti në 7.88%.

*Tabela 15: Ecuria e kredive të këqija, në përqindje*



Referuar të dhënave të deritanishme, sa i takon ecurisë së normave të interesit vihet re:

* *Për depozitat në Lekë -* Norma mesatare e interesit për totalin e depozitave (duke përfshirë të gjitha maturimet) për muajin prill 2021 shënoi vlerën 0.70%, duke u rritur me 0.08 pikë përqindje krahasuar me të njëjtën periudhë të vitit të kaluar dhe gjithashtu krahasuar me muajin paraardhës. Ndërkohë, norma e interesit për depozitën 12-mujore u rrit me 0.02 pikë përqindje krahasuar me një vit më parë dhe nuk pati ndryshim në krahasim me një muaj më parë.
* *Për depozitat në US ($) –* Norma mesatare e interesit për totalin e depozitave shënoi vlerën 0.28%, ose 0.05 pikë përqindje më shumë krahasuar me një vit më parë dhe 0.13 pikë përqindje më pak krahasuar me një muaj më parë. Ndërkohë, norma e interesit për depozitën 12-mujore nuk ka ndryshim krahasuar me një vit më parë dhe u zvogëlua me 0.3 pikë përqindje në krahasim me një muaj më parë.
* *Për depozitat në EUR (€) -* Norma mesatare e interesit për totalin e depozitave shënoi vlerën 0.22%, duke u rritur me 0.07 pikë përqindje krahasuar me një vit më parë dhe gjithashtu krahasuar me një muaj më parë. Ndërkohë, norma e interesit për depozitën 12-mujore pati rritje me 0.05 në krahasim me muajin paraardhës dhe u zvogëlua me 0.09 pikë përqindje krahasuar me një vit më parë.
* *Për kreditë në Lekë -* Norma mesatare e interesit për totalin e kredive (duke përfshirë të gjitha maturimet) për prillin 2021 shënoi vlerën 6%, ose 0.08 pikë përqindje më shumë se e njëjta periudhë e vitit të kaluar dhe 0.23 pikë përqindje më shumë se muaji paraardhës. Ndërkohë, norma e interesit për kreditimin mbi 5-vjeçarë ka shënuar rënie prej 0.43 pikë përqindje. krahasuar me një vit më parë dhe rënie me 0.06 pikë përqindje krahasuar me muajin mars 2021.
* *Për kreditë në US($) -* Norma mesatare e interesit për totalin e kredive shënoi vlerën 4.36%, duke shënuar rënie me 0.57 pikë përqindje krahasuar me një vit më parë dhe një rritje me 0.98 pikë përqindje krahasuar me muajin paraardhës.
* *Për kreditë në EUR (€)* - Norma mesatare e interesit për totalin e kredive për prillin 2021 shënoi vlerën 3.97%, ose 0.10 pikë përqindje më pak se e njëjta periudhë e vitit të kaluar dhe 0.08 pikë përqindje më pak krahasuar me një muaj më parë. Norma e interesit për kreditimin mbi 5-vjeçar u rrit me 0.25 pikë përqindje krahasuar me një vit më parë, ndërkohëu rrit me 0.08 pikë përqindje krahasuar me muajin mars 2021.

Gjatë muajit maj 2021, kursi mesatar i këmbimit të lekut kundrejt euros arriti 123.01 lekë/euro duke pësuar një rënie mujore në vlerë me 0.07% dhe një rënie me 0.72% në terma vjetore. Kursi mesatar i këmbimit të lekut kundrejt dollarit amerikan në muajin maj arriti në 101.24 lekë/dollar amerikan duke shënuar një rënie mujore me 1.61% dhe një rënie vjetore me 11.04%.

*Tabela 16: Ecuria e kursit të këmbimit 2015-2021*



## VI.2 Treguesit kryesorë të performancës sipas ministrive të linjës, 4M I 2021

Buxheti i vitit 2021, ka financuar 131 programe buxhetore si edhe buxhetin e 61 bashkive dhe 12 qarqeve. Realizimi i buxhetit për 5 mujorin e vitit 2021 për ministritë dhe disa nga institucionet qendrore kryesore, paraqitet në tabelën e mëposhtme:

*Tabela 17: Treguesit kryesorë të performancës sipas ministrive të linjës, 5M I 2021*

*në mijë lekë*

|  |  |  |  |  |  |  |
| --- | --- | --- | --- | --- | --- | --- |
| **Institucionet** | **2021** | **2021** | **2021** | **Total** | **Shpenzime korrente** | **Shpenzime kapitale** |
|  | **Plani Fillestar** | **Plani i Rishikuar** | **Fakti 5 Mujor** | **Fakt/Plan Vjetor 2021** | **Fakt/Plan 2021** | **Fakt/Plan 2021** |
|  |  |  |  |  |  |  |
| Presidenca | 248,500 | 249,113 | 76,221 | 30.5% | 31.4% | 0.0% |
| Kuvendi | 1,153,160 | 1,154,160 | 335,199 | 29% | 31.8% | 4.7% |
| Kryeministria | 728,000 | 728,400 | 158,976 | 21.84% | 39.50 | 1% |
| Ministria e Bujqesise dhe Zhvillimit Rural | 12,980,332 | 12,988,032 | 4,788,983 | 36.89% | 27.49 | 43% |
| Ministria e Infrastruktures dhe Energjise | 49,875,338 | 50,031,378 | 15,164,528 | 30% | 46% | 29% |
| Ministria e Financave dhe Ekonomise | 68,476,838 | 70,822,228 | 1,934,442 | 28.82% | 27.86 | 28% |
| Ministria e Arsimit Sportit dhe Rinise | 42,214,076 | 45,862,196 | 16,966,461 | 37% | 40% | 11% |
| Ministria e Kultures | 2,806,001 | 2, 855,285 | 532,771 | 19% | 37% | 0.88% |
| Ministria e Shendetesise dhe Mbrojtjes Sociale | 71,452,605 | 77,715,605 | 30,097,316 | 39% | 39% | 23% |
| Ministria e Drejtesise | 9,208,700 | 8,754,000 | 3,121,293 | 33% | 36% | 22% |
| Ministria per Evropen dhe Punet e Jashtme | 2,675,656 | 2,820,156 | 898,954 | 33% | 29% | 92% |
| Ministria e Brendshme | 20,860,868 | 20,898,699 | 7,655,811 | 37% | 38% | 13% |
| Ministria e Mbrojtjes | 24,938,800 | 24,747,000 | 8,438,339 | 34% | 36% | 28% |
| Akademia e Shkencave | 116,950 | 117,000 | 30,995 | 26% | 26% | 29% |
| Kontrolli Larte i Shtetit | 431,853 | 433,700 | 138,306 | 32% | 34% | 7% |
| Ministria e Turizmit dhe Mjedisit | 2,268,030 | 2,269,730 | 662,583 | 29.2% | 31% | 27.4% |
| Prokuroria e Pergjithshme | 2,420,000 | 2,422,800 | 916,258 | 38% | 38% | 40% |
| Keshilli i Larte Gjyqesor | 3,444,200 | 6,697,400 | 1,096,618 | 16% | 32% | 0% |
| Gjykata Kushtetuese | 155,000 | 155,000 | 42,907 | 28% | 28% | 0% |
| Keshilli i Larte i Prokurorise | 164,000 | 164,150 | 70,663 | 43% | 37% | 99% |
| Fondi i Zhvillimit Shqipetar |  |  |  |  |  |  |
| Institucionet e sistemit te drejtesise | 726,900 | 727,500 | 219,345 | 30% | 31% | 18% |
| Institucione te tjera Qeveritare | 5,954,099 | 6,005,374 | 2,713,771 | 45% | 49% | 33% |

**SHËNDETËSIA DHE MBROJTJA SOCIALE**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2021, performanca e treguesve buxhetorë për katër programet kryesore në Ministrinë e Shëndetësisë dhe Mbrojtjes Sociale, paraqitet si më poshtë:

*Tabela 18: Shëndetësia dhe mbrojtja sociale*

*Në mijë lekë*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NR | | Emërtimi i Programit | Plani 2021 | | Fakti 4-mujori 2021 | | | Përqindja e realizimit | |
| **Korrente** | **Investime** | **Korrente** | **Investime** | | **Korrente** | Investime |
| 1 | Planifikimi, Menaxhimi dhe Administrimi | | 377,687 | 5,000 | 66,191 | | 445 | 18 |  |
| 2 | Shërbime të Kujdesit Shëndetësor Parësor | | 11,118,600 | 309,898 | 3,009,355 | | 45,290 | 27 |  |
|  | Financimi i huaj | |  | 158,000 |  | | 0 |  | 0 |
| 3. | Shërbime të Kujdesit Shëndetësor Dytësor | | 28,011,977 | 2,090,802 | 8,517,912 | | 432,419 | 30 |  |
|  | Financimi i huaj | |  | 852,000 |  | | 214,435 |  | 25 |
| 4. | Shërbime të Shëndetit Publik | | 5,102,681 | 21,000 | 2,669,616 | |  | 52 |  |
| 5 | Shërbimi Kombëtar i Urgjencës | | 337,500 | 15,000 | 81,476 | |  | 24 |  |
| 6. | Përkujdesi Social | | 27,870,460 | 10,000 | 8,789,166 | |  | 32 | 12 |
|  | Financimi i huaj | |  | 100,000 |  | | 12,318 |  |  |
| 7. | Rehabilitimi i të Përndjekurve Politik | | 1,035,000 | - | 269,751 | |  | 26 |  |
| Totali | | | 73,853,905 | 3,561,700 | 23,403,467 | | 704,907 | 32 | 20 |

Për programin **“Shërbime të Kujdesit Shëndetësor Parësor”** është realizuar qëllimi i programit i cili synon *“Mbulim universal të nevojave të popullatës për kujdes mjekësor parësor, nëpërmjet ofrimit të vizitave falas nga mjeku i familjes, kontrollit mjekësor bazë dhe programeve parandaluese. Përmbushja e standarteve kombëtare të miratuara të cilësisë së institucioneve të kujdesit parësor nëpërmjet procesit të akreditimit. Përmiresimi i kujdesit për shëndetin për nënën dhe fëmijën. Ulja e barrës së sëmundshmërisë dhe parandalimi i fataliteteve të parakohshme shkaktuar nga sëmundjet kronike për popullatën adulte. Shtimi i numrit të barnave dhe materialeve të mjekimit në listën e rimbursimit, për të rritur aksesin e popullatës në skemë.”.* Qëllimi dhe objektivat e programit janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:

* “Mbulimi me kujdesin parësor ”, janë realizuar rreth 6,141,194 vizita tek mjeku i familjes, gjatë 4 mujorit të parë të vitit 2021 shoqëruar me një kosto faktike prej 1,609 milionë lekë.
* Janë trajtuar rreth 345,799 pacientë me recetë me rimbursim nga mjeku i familjes, me një kosto faktike prej 1,400 milionë lekë.

Për programin **“Shërbime të Kujdesit Shëndetësor Dytësor”** është realizuar qëllimi i programit i cili synon*“Mbulim universal të nevojave të popullatës për kujdes mjekësor të specializuar, nëpërmjet ngritjes së një kuadri ligjor modern për një sistem financimi adekuat, modeleve bashkëkohore të manaxhimit të spitaleve, ngritjes së një sistemi monitorimi i cili do të masë performancën dhe do të lejojë akreditimin e spitaleve, deri në vitin 2022, zhvillimin e partner-shipit publik privat në shërbimet mjekësore dhe jo mjekësore në spitale”.* Qëllimi i programit u realizua nëpërmjet objektivit, sa më poshtë:

* *Ofrimi cilësor dhe gjithëpërfshirës i shërbimeve të kujdesit shëndetësor dytësor – Objekti është realizuar nëpërmjet produkteve, performanca e të cilave për vitin 2021, është realizuar, si më poshtë:*
* Janë trajtuar rreth 74 mijë pacientë të shtruar në spitale, me një kosto faktike prej rreth 8,200 milionë lekë.
* Janë kryer rreth 63,000 seanca për trajtimin e pacientëve me dializë, shoqëruar me një kosto faktike prej rreth 50.77 milionë lekë, duke rritur aksesin e pacientëve për shërbimin e dializës nëpërmjet ofrimit në 5 qendra të reja.
* Janë trajtuar rreth 2,126 pacientë nga paketat spitalore të kardiologjisë dhe kardiokirurgjisë, me një kosto faktike prej 9.6 milion lekë;
* Është trajtuar vetëm 1 pacientë nga paketat e transplanteve renale përgjatë 4 mujorit të parë të vitit 2021.
* Janë trajtuar 756 pacientë me katarakte.
* Janë trajtuar 7,597 pacientë me radioterapi, shoqëruar me një kosto prej 4.7 milionë lekë.

Për programin **“Shërbime të Shëndetit Publik”** është realizuar qëllimi i programit i cili synon *“Mbrojtja e shëndetit dhe promovimi i jetësës së shëndetshme përmes: kontrollit të sëmundjeve infektive; forcimit të programit të imunzimit; sigurimit të vaksinave 100% sipas kalendarit të vaksinimit dhe mbulesën vaksinale të tyre mbi 95%; forcimit të survejancës epidemiologjike; monitorimit të ujit të pijshëm; kontrollit i sëmundjeve jo infektive përmes vlerësimit të faktorëve të riskut; nxitjes së procesit të depistimit; forcimi i shendetit riprodhues dhe promovimit të një jete të shëndetshme. Zgjerimi dhe forcimi i monitorimit të agjenteve mjedisorë bazuar në standartet e BE (ajri, zhurmat dhe ujrat siperfaqësore). Garantimi i respektimit të kërkesave ligjore në fushën e shëndetit publik.”* Qëllimi i programit u realizua nëpërmjet objektivave, sa më poshtë:

* *Sigurimit të qëndrueshmërisë së mbulesës vaksinare, për vaksinat e kalendarit të vaksinimit;*
* *Reduktimit të numrit të shpërthimeve epidemike me burim ndotjen e ujit;*
* *Mbulimi i grave me shërbim të depistimit të kancerit të gjirit.*

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:

* Janë kryer rreth 4,400 inspektime nga inspektoriatet , shoqëruar me një kosto prej prej 107 milion lekë.
* Janë vaksinuar rreth 55,123 fëmijë të moshës 0-18 vjeç, shoqëruar me një kosto prej 174 milionë lekë.
* Janë kryer rreth 39 monitorime të situatave epidemilogjike, me një kosto faktike prej rreth 804 milion lekë.
* Janë depistuar 969 gra për kancerin e gjirit, me një kosto faktike prej 315 mijë lekë.
* Janë trajtuar 341 punonjës/personel mjekesor dhe jo mjekesor me bonus për COVID-19”, me kosto faktike rreth 44 milionë lekë, për 4 mujorin e parë të vitit 2021.
* Janë vaksinuar rreth 499,308 persona me vaksinën anti COVID-19.

Për programin **“Përkujdesi Social”,** është realizuar qëllimi i programit i cili synon *“Ndëtimi i një sistemi mbrojtje sociale nëpërmjet politikave dhe mekanizmave për të mbrojtur individët ne nevojë. Krijimi i mundësive dhe aksesit të barabartë për burrat dhe gratë, vajzat dhe djemtë dhe gjithë grupet e margjinalizuara, nëpërmjet fuqizimit social ekonomik dhe integrimit në shoqëri, për rritjen e mirëqënies ekonomike dhe sociale.”* Qëllimi i programit u realizua nëpërmjet objektivave, sa më poshtë:

* *Reformimit të programit të përkujdesit social në tre shtylla kryesore të tij NE, PAK dhe Shërbimet*
* *Përfshirja e barabartë sociale dhe ekonomike e burrave, grave, fëmijëve dhe grupeve të margjinalizuara.*

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:

* Kanë përfituar rreth 71,393 familje dhe individë në nevojë ndihmën ekonomike”, shoqëruar me një kosto faktike prej rreth 2.1 miliard lekë për.
* Kanë përfituar 163,734 persona me aftësi të kufizuar nga programi i aftësisë së kufizuar, shoqëruar më një një kosto faktike prej rreth 5,522 milion lekë.
* Kanë përfituar 452 persona përfitimin e shërbimit të përkujdesit social të ofruara në qëndrat rezidenciale publike, shoqëruar me një kosto faktike prej rreth 148 milionë lekë.
* 12,763 bebe kanë përfituar shpërblimin e lindjes, me një kosto faktike toatle prej rreth 900 milion lekë.

**ARSIMI**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2021, performanca e treguesve buxhetorë për katër programet kryesore në Ministrinë e Arsimit, Sportit dhe Rinisë, për 4 mujorin e parë të vitit 2021, paraqitet si më poshtë

*Tabela 19: Arsimi*

*Në mijë lekë*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NR | | Emërtimi i Programit | Plani 2021 | | Fakti 4-mujori 2021 | | Përqindja e realizimit | | |
| **Korrente** | **Investime** | **Korrente** | **Investime** | **Korrente** | Investime | |
| 1. | Planifikimi, Menaxhimi dhe Administrimi | | 668,697 | 55,000 | 218,068 | 3,316 | 33 | | 6 |
| 2. | Arsimi Bazë | | 23,072,767 | 1,637,000 | 7,558,943 | 30,000 | 33 | | 2 |
|  | Financim i huaj | |  | 3 |  | 0 |  | | 0 |
| 3. | Arsimi i Mesëm i Përgjithshëm | | 6,840,417 | 962,000 | 2,181,720 | 9,708 | 32 | | 1 |
| 4. | Arsimi i Universitar | | 10,098,748 | 996,000 | 3,074,468 | 25,234 | 31 | | 3 |
|  | Financimi i huaj | |  | 100,000 |  | 28,825 |  | | 29 |
| 5. | Fonde për Shkencën | | 395,858 | 200,000 | 11,113 | 4,274 | 3 | | 2 |
|  | Financimi i huaj | |  | 100,000 |  | 36,403 |  | | 36 |
| 6. | Zhvillimi i Sportit dhe Rinisë | | 325,100 | 300,000 | 44,182 | 293,000 | 14 | | 98 |
|  | Financimi i huaj | |  | 100,000 |  | 0 |  | | 0 |
| Totali | | | 41,401,586 | 4,450,003 | 13,088,495 | 430,759 | 32 | | 10 |

**“Arsimi Bazë”,** qëllimi i këtij programi është “Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”. Përgjatë 4 mujorit të parë të vitit 2021, për arritjen e qëllimit kanë kontribuar produktet, performanca e të cilave është realizuar, si më poshtë:

* Janë rregjistruar rreth 67,785 fëmijë të grup moshës 3-6 vjeç që ndjekin programin parashkollor, ose 93% e numirt të parashkuar për vitin 2021
* U ofrua shërbimi i transportit me fonde të buxhetit, për të mbuluar shpenzimet për transportin e rreth 39,000 nxënësve/mësues që kanë vendbanimi mbi 2 km nga shkolla, për transportin për fëmijët që ndjekin arsimin parashkollor dhe edukatorëve të tyre, si dhe transportin e mësuesve që punojnë mbi 5 km nga vendbanimi/qendra e përhershme e punës në shkollë me një kosto prej rreth 175 milion lekë.
* U ofruan tekstet shkollore falas për përdorim për të gjithë nxënësit nga klasa e parë në klasën e gjashtë, si dhe nxënësve të 16 kategorive sociale nga klasa e shtatë në klasën e nëntë dukë siguruar rreth 231.8 mijë nxënës të arsimit bazë për blerjen e teksteve shkollore

Programi **“Arsimi Mesëm i Përgjithshëm”** objektivat e të cilit janë:

* Nxënës që regjistrohen dhe ndjekin arsimin e mesëm të lartë pasi përfundojnë arsimin bazë.
* Zbatimi i kurrikules së re dhe trajnimi i mësuesve të klasës së 11 në gjimnaze dhe shkollat social-kulturore, si dhe zbatimi i sistemit të ri të zhvillimit profesional.
* Realizimi i Maturës Shtetërore 2021, realizimi i testimit "Mësues për Shqipërinë", në formë elektronikë.
* Përmirësimi i infrastrukturës ekzistuese në arsimin e mesëm, rehabilitimi i klasave në gjimnaze në zonat urbane, shtimi i klasave të reja në zonat urbane, pajisja me mjete didaktike për Fizikë-Kimi-Biologji të shkollave të mesme, pajisja e shkollave me klasa mësimore inteligjente/ digjitale, si dhe pasurimi i bibliotekave në të gjitha shkollat.

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:

* Në vitin shkollor 2020-2021, marrin shërbim arsimor në AML rreth 77,382 nxënës, me një kosto prej rreth 2,159 milion lekë.
* Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5.300 mijë mësues të AML me një kosto prej rreth 16.4 milion lekë.

Në programin **“Arsimi Lartë”,** gjatë 4 mujprit të parë të vitit 2021, tashmë me një reformë tërësore të sistemit të arsimit të lartë, që synon rritjen e cilësisë në të gjithë sistemin, pa cenuar aspak mundësitë e të rinjve për t’u arsimuar, objektivat e të cilit janë:

* Rritja e cilësisë së mësimdhënies nëpërmjet rritjes së numrit të pedagogëve me 200-300 në vit, rritjen e numrit të laboratorëve shkencor dhe/ose përmirësimin dhe zgjerimin e tyre.
* Garantimi i aksesit në bazë të meritës dhe rritja e dimensionit social në arsimin e lartë duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% të studentëve të ciklit të parë dhe të dytë dhe në përputhje me parimet e barazisë gjinore.
* Akreditimi i 47 programeve të studimit nga 905 ose 5,2 % të IAL publike të cilat janë në proces vlerësimi.
* Përmirësimi i standardeve infrastrukturore duke rritur raportin sipërfaqe/student së paku me 1 /student dhe vende për punë dhe kërkim në laboratorë e biblioteka.

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:

* Studentë që ndjekin ciklin e parë të studimeve janë rreth 76.023 studentë me një kosto prej rreth 2,472 milionë lekë.
* Ndërmarrja e paketës për studentët ku synimi kryesor, ka qenë i fokusuar në financimin me bursa i studentëve me notën mesatare 9 deri në 10-të, i studentëve nga kategorive sociale në nevojë, si dhe përjashtimi 100 % nga tarifa vjetore e shkollimit apo reduktimi në masën 50% nga tarifa vjetore e shkollimit për studentët e ciklit të dytë. Për vitin akademik 2020-2021 kanë përfituar bursa dhe mbështetje financiare, nëpërmjet akomodimit në shtëpitë e trajtimit të studentëve të rreth 18,829 studentëve me një kosto me rreth 711 milionë lekë.

**BUJQËSIA DHE ZHVILLIMI RURAL**

Performanca e treguesve buxhetorë për shtatë programet e Ministrisë së Bujqësisë dhe Zhvillimit Rural, paraqitet si më poshtë:

*Tabela 30: Bujqësia dhe Zhvillimi Rural*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4M 2021** | | **% e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikimi, Menaxhimi dhe Administrimi | 318,000 | 10,000 | 103,122 | 683 | 32.4 | 6.8 |
| 2. | Siguria ushqimore dhe mbrojtja e konsumatorit | 1,603,889 | 533,110 | 400,200 | 486 | 25.0 | 0.1 |
| 3. | Mbështetje për Peshkimin | 133,100 | 914,970 | 33,650 | 336,874 | 25.3 | 36.8 |
| 4. | Menaxhimi i infrastrukturës se kullimit dhe ujitjes | 661,400 | 3,233,232 | 287,098 | 1,011,740 | 43.4 | 31.3 |
| 5. | Zhvillimi Rural duke mbësht. Prodh. Bujq, Blek, Agroind dhe Market. | 2,131,850 | 2,854,781 | 113,518 | 1,316,073 | 5.3 | 46.1 |
| 6. | Këshillimi dhe Informacioni Bujqësor | 453,700 | 120,000 | 140,867 | 1 | 31.0 | 0.0 |
| 7. | Menaxhimi qëndrueshëm i tokës bujqësore | 20,000 | 0 | 0 | 0 | 0.0 | - |
|  | **TOTAL** | **5,321,939** | **7,666,093** | **1,078,455** | **2,665,856** | **20.3** | **34.8** |

Në programin e **“Zhvillimit rural duke mbështetur prodhimin Bujqësor, Blegtoral, Agroindustrial dhe Marketingun”**, janë realizuar produkte me një kosto faktike prej 1.43 miliardë lekë, të tilla si:

* *Hartimi i bazës ligjore për masat mbështetëse të Programit të Bujqësisë dhe Zhvillimit Rural për 4 mujorin e parë të vitit 2021 , VKM “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2020” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural.” Lidhur me masat mbështetëse, ka përfunduar procesi i aplikimit dhe ka filluar puna për vlerësimin e aplikimeve.*
* *Kanë aplikuar dhe janë kualifikuar në fazën fillestare rreth 12 097 aplikantë nga të cilët vetëm 4 245 janë mbi vijën e financimit.*
* *Për skemën e subvencionimit me naftë për bujqësinë ka përfunduar procesi i aplikimit, nga i cili rezultojnë rreth 17 000 aplikantë si dhe është shpallur lista pjesore, sipas VKM dhe udhëzimit përkatës, ka filluar shpërndarja e kartave të naftës.*
* *Përfitues nga programi IPARD II është mbyllur dhe thirrja e tretë e cila është në proces vlerësimi dhe disbursimi të aplikimeve për 118 kontrata nga të cilat 30 femra.*
* *Organizimi i 3 aktiviteteve promovuese ;*
* *Certifikimi dhe testimi i rreth 1 milion fara dhe fidanë;*
* *Degustimi i rreth 73 mostrave të cigareve;*
* *Për të gjitha projektet e investimeve të çelura, kanë filluar procedurat tenderuese të fondeve dhe janë në proces.*

Në programin **“Siguria ushqimore dhe mbrojtja e konsumatorit”**, janë realizuar për 4 mujorin e parë produkte me një kosto faktike prej 400.6 milionë lekë, ku ndër to përmendim:

* *Është kryer vaksinimi dhe gjurmimi kundër sëmundjes së plasjes, brucelozës dhe dermatozës nodulare në gjedhë për 76,173 krerë kafshë;*
* *Janë kryer 688 kontrolle në fermat e kafshëve të gjalla, farmacitë veterinare dhe depot farmaceutike;*
* *Janë realizuar 8,358 analiza nga ISUV në kuadër të monitorimit të mbetjeve në kafshët e gjalla dhe molusqet bivale;*
* *Nuk janë dëmshpërblyer fermerë për krerë të ngordhur pasi ka përfunduar shpërblimi vetëm për fermerët;*
* *Janë kryer gjithashtu 30,719 inspektime në fushën e sigurisë ushqimore;*
* *Është hapur procedura e tenderimit për mbrojtjen dhe trajtimin e 6,400 hektar sipërfaqe me gështenjë nga paraziti grerëza galeformuese;*
* *Për sa i përket shpenzimeve kapitale të tjera, janë në proces zbatimi 5 projekte në fushën e sigurisë ushqimore dhe veterinarisë me financim të huaj si dhe me bashkëfinancim.*

Në programin “**Infrastruktura e ujitjes dhe kullimit**”, janë parashikuar disa produkte dhe janë realizuar një pjesë e tyre me një kosto totale prej 1.3 miliardë lekë, ndër to përmendim:

* *Janë punuar rreth 15 000 hektar sipërfaqe kulluese me rrjetin kryesor të pastruar;*
* *Rreth 15 000 hektar sipërfaqe ujitëse me rrjet kryesor ujitës te mirëmbajtur;*
* *Mirëmbajtje për funksionimin normal të 27 hidroforëve për kullimin e rreth 70 000 hektarëve;*
* *Në lidhje me projektet e investimeve për rehabilitimin e infrastrukturës së ujitjes, investimi aktualisht nga 56 objekte, 35 prej tyre janë objekte në vazhdim, me financim për periudhën 2020-2021, ndërsa për 21 objekte të tjerë, në 13 prej tyre nuk kanë filluar akoma procedurat e prokurimit, ndërsa në 7 objekte janë lidhur kontratat dhe për 1 objekt, pritet miratimi i projektit në Komitetin Kombëtar të Digave të Mëdha;*
* *Për 4 mujorin e parë vlen të theksohet fakti që me projektin e Menaxhimit të Burimeve Ujore dhe Ujitjes, të financuar nga Banka Botërore, ka përfunduar rehabilitimi edhe i skemës së fundit ujitëse me burim ujor rezervuarin e Janjarit, që mbulon me ujitje rreth 4 500 ha në bashkinë Konispol.*

**INFRASTRUKTURA DHE ENERGJIA**

Performanca e treguesve buxhetorë për 12 programet e Ministrisë së Infrastrukturës dhe Energjisë, paraqitet si më poshtë:

*Tabela 20: Infrastruktura dhe Energjia*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4-mujori 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikim, Menaxhim, Administrim | 494,670 | 13,000 | 126,553 | 0 | 26 | 0 |
|  | Financimi i huaj |  |  |  | 2,453 |  | - |
| 2. | Transporti Rrugor | 1,500,431 | 17,964,463 | 549,160 | 4,365,276 | 37 | 24 |
|  | Financimi i huaj |  | 6,908,132 |  | 1,573,765 |  | 23 |
| 3. | Mbështetje për Energjinë | 106,461 | 250,000 | 5,883 | 23,381 | 6 | 9 |
|  | Financimi i huaj |  | 2,890,000 |  | 714,539 |  | 25 |
| 4. | Furnizimi me ujë dhe Kanalizime | 470,214 | 6,508,016 | 19,035 | 1,535,852 | 4 | 24 |
|  | Financimi i huaj |  | 5,731,495 |  | 1,045,941 |  | 18 |
| 5. | Menaximi i Mbetjeve Urbane | 600,000 | 2,064,272 | 512,855 | 905,715 | 85 | 44 |
|  | Financimi i huaj |  | 1,050,000 |  | 70,714 |  | 7 |
| 6. | Transporti Hekurudhor | 422,117 | 300,000 | 137,091 | 6,763 | 32 | 2 |
|  | Financimi i huaj |  | 1,400,000 |  | - |  | 0 |
| 7. | Transporti Detar | 105,078 | 50,000 | 27,956 | 35,502 | 27 | 71 |
| 8. | Transporti Ajror | 18,300 | 122,000 | 2,520 | 23,387 | 14 | 19 |
| 9. | Planifikimi Urban | 29,226 | 104,000 | 7,888 | - | 27 | 0 |
|  | Financimi i huaj |  | 220,000 |  | - |  | 0 |
| 10. | Mbështetje për Rrjetet e Komunikacionit | - | - | - | - | - | - |
|  | Financimi i huaj |  | 20,000 |  | - |  | 0 |
| 11. | Mbeshtetje per Burimet natyrore | 157,650 | 125,000 | 44,005 | 32,085 | 28 | 26 |
| 12. | Mbeshtetje per Industrine | 321,854 | 85,000 | 104,858 | 18,962 | 33 | 22 |
| **Totali** | | **4,226,000** | **45,805,378** | **1,537,806** | **10,354,333** | **36** | **23** |

Për programin **“Transporti Rrugor**” gjatë 4 mujorit të parë të vitit 2021 janë realizuar fondet në masën 25% kundrejt buxhetit të rrishikuar, duke u realizuar kështu edhe qëllimi i këtij programi, i cili është “*Forcimi dhe integrimi me rrjetin rajonal dhe TEN-T. Dyfishimin e numrit të lidhjeve ndërkombëtare tokësore me Kosovën, Maqedoninë, Greqinë dhe Malin e Zi, që do të dyfishonte transportin ndërkombëtar të udhëtarëve dhe të mallrave.* Ky qëllim është realizuar nëpërmjet dy objektivave, specifikisht Ndërtim dhe rehabilitim sipas standarteve të projektimit, rrugë të rrjetit kombëtar dhe Sistemim asfaltim e riveshje për rrugë të rrjetit kombëtar. Realizimi i produkteve për secilen nga objektivat paraqitet si më poshtë:

Për objektivin ***“*Ndërtim dhe rehabilitim sipas standarteve të projektimit, rrugë të rrjetit kombëtar*”***, janë realizuar fondet në masën rreth 2.2 miliard lekë ose rreth 44% e fondeve vjetore të planifikuara. Disa nga produktet kryesore të realizuara përgjatë periudhës janë:

* Tipi i rrugës A2’ 2x2 me trotuar dhe ndriçim, për të cilin fondet e planifikuara për vitin buxhetor paraqiten të realizuar në masën 326 milionë lekë. Disa nga objektet e rëndësishme, që janë në proces paraqiten si më poshtë:
  + *"Përfundim i punimeve të mbetura dhe plotësimi me rrugë dytësore nyja e Milotit";*
  + *"Ndërtim i unazës së Jashtme Tiranë pjesa verilindore (seg Kth Saukut-Bregu i lumit) Loti 2, Loti 3";*
  + *"Rikualifikim i akseve rrugore Unaza Lindore Loti 2 , Loti 3";*
  + *"Ndërtim rruga By Pass Perëndimor Shkodër, Loti 1 + shtesë punimesh dhe Loti 2";*
* Tipi i rrugës A2 me katër korsi sipas standarteve të reja, për të cilin fondet e planifikuara për vitin buxhetor 2021 paraqiten të realizuar në masën 1 milionë lekë. Disa nga objektet e rëndësishme, që përfshihen në këtë grup rruge, paraqiten si më poshtë:
  + *Rehabilitimi i segmentit rrugor mbikalimi pallati me shigjeta rrethrrotullimi Shqiponja, Loti 1, Loti 2, Loti 3;*
  + *Ndërtim rruga mbikalimi TEG dhe rrugët lidhëse të tij;*
  + *Studim projektim mbikalimi TEG*
  + *Studim-Projektim, rrishikimi i projektit për segmentin rrugor të vazhdimit të unazës së madhe Tiranë nga Sheshi Shqiponja – Bulevardi i ri*
* Rruga tip B1’ me dy korsi, për të cilën janë realizuar fondet në masën prej 534milionë lekë ose 30.5% ndaj totalit të planifikuar për vitin 2021. Objekti, në të cilin punohet me ritme të parashikuara është:
  + *"Ndërtim Rruga Kardhiq-Delvinë Loti 4, Loti 5, Loti 6"*
* Për rrugën tip C2 me dy korsi, janë realizuar fondet përgjatë 4 mujorit të parë të vitit 2021 në masën prej 426 milionë lekë ose 64% e fondeve të planifikuara. Disa nga objektet e rëndësishme, në të cilat punohet normalisht dhe që janë në proces janë:
  + *Ndërtim By Pass Tepelenë Loti 1+shtesë punimesh;*
  + *Ndërtim rruga Korcë – Ersekë, Loti 2 (pjesa e parë);*
  + *Ndërtim rruga Palas – Dhërmi;*
  + *Rikonstruksion i rrugës Dukaj - Sinanaj, Tepelenë;*
  + *Ndërtim i rrugës, lidhja e Autostradës Milot - Morinë me Aeroportin e Kukësit;*
  + *Ndërtim mure mbajtës dhe pritës në segmentin rrugor Kuben – Vasije;*
  + *Stabilizim i rrëshqitjeve në segmentin rrugor Milot - Rrëshen, rruga e vjetër;*
  + *Ndërtim tombino dhe kanali në aksin rrugor Tiranë - Elbasan (aksi i vjetër) dhe ndërtim tombino në aksin rrugor Uzina traktori - Lanabregas.*

Produkti “**Sinjalistikë dhe siguri rrugore ”**, janë realizuar fonde në masën 68 milionë lekë përgjatë 4 mujorit të parë të vitit 2021, apo 31% e fondeve vjetore të planifikuara.

**Për programin “Furnizimi me Ujë dhe Kanalizime**” qëllimi është: “*Shërbimi i furnizimit me ujë dhe kanalizime për të gjithë popullsinë me cilësi dhe sipas standarteve ndërkombëtare*.” Përgjatë periudhës 4 mujore janë realizuar fonde në masën 21% si edhe produktet e paraqitur si më poshtë:

* Realizimi i 82,321 ml linja të reja ujësjellësi për furnizimin me ujë, shoqëruar me një kosto prej 754 milionë lekë.
* U realizua rreth 46,678 ml ose 35% e fondeve të planifikuara për produktin “Rikonstruksion Ujësjellësi”.
* U realizua rreth 29% e fondeve të planifikuara për produktin “Kanalizimi i Ri”.
* U realizua rreth 5,813 ml ose 45% e sasisë së planifikuar të fondeve për produktin “Rikonstruksion KUZ”.

**Në programin “Mbështetje për Burimet Natyrore”** është realizuar qëllimi i programit lidhur me “*Realizimin e politikave te promovimit, mbikqyrjes, monitorimit dhe transparencës në fushën e gjeologjisë, minierave, ambientit dhe ujërave*”.

Për objektivin *“Shfrytëzimi me efiçencë i burimeve natyrore minerare nga shoqëritë e licensuara për këtë veprimtari nëppërmjet zbatimit të kushteve tekniko-profesionale dhe mjedisore sipas standarteve europiane”* kanë kontribuar produktet e renditura sa më poshtë:

* Janë përditësuar 725 të dhëna të lejeve minerare gjeohapsinor, me kosto prej 1.3 milionë lekë.
* U realizua mbikqyrja e 360 burimeve të shfrytëzimit minerare, metalore dhe jo metalore, me kosto prej 5.2 milionë lekë.
* Është realizuar promovimi i minerave të rinj dhe kërkimeve teknologjike e mjedisore me një kosto prej 1.1 milionë lekë.
* Është kryer monitorimi i Fenomeneve të post shfrytezimit në minierat e mbyllura me një kosto prej 2.1 milionë lekë.
* Është realizuar projekti i studimit mbi zonimin minerar dhe hartimit të planit vjetor dhe 3-vjecar minerar, me një kosto prej 1.3 milionë lekë.
* U realizua projekti mbi “Raportin vjetor të gjëndjes mjedisore në industrinë minerare dhe metalurgji”, me një kosto prej 1.3 milionë lekë.

**Me programin “Menaxhimi i Mbetjeve urbane”** është realizuar qëllimi i programit i cili është “*Përmirësimi i infrastukurës për trajtimin e mbetjeve të ngurta urbane”.* Qëllimi është arritur nëpërmjet realizimit të dy objektivave të këtij programi. *Lidhur me objektivin “Trajtimi i mbetjeve në mënyrë të kontrolluar sanitare, nëpërmjet ndërtimit të lendfilleve rajonale*”, për të cilin janë realizuar fondet në rreth 85% të fondeve të planifikuara për vitin 2021. Produketet e realizuara paraqiten si më poshtë:

* Sipërfaqe landfilli e ndërtuar në Rajonin e Korçës
* Venddepozitimi i Bushatit i ndertuar
* Studim per sistemimin e manxhimit të mbetjeve të ngurta në Qarkun e Beratit

**Turizmi dhe Mjedisi**

Performanca e treguesve buxhetorë për katër programet kryesore në Ministrinë e Mjedisit dhe Turizmit paraqitet si më poshtë:

*Tabela 21: TURIZMI DHE MJEDISI*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4M 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | Investime |
| **1** | Planifikim, Administrim | 192,700 | 6,000 | 54,486 | 271 | **28.3%** | **4.5%** |
| **2** | Mbrojtja e Mjedisit | 441,237 | 183,000 | 79,368 | 20,544 | **18.0%** | **11.2%** |
|  | Financimi i huaj |  | 390,000 |  | 82,714 |  | **21.2%** |
| **2** | Administrimi i Pyjeve | 323,500 | 79,900 | 93,062 | - | **28.8%** | **0.0%** |
|  | Financimi i huaj |  | 100,000 |  | 82,577 |  | **82.6%** |
| **4** | Zhvillimi i Turizmit | 187,893 | 265,500 | 38,453 | 24,294 | **20.5%** | **9.2%** |
|  | Financimi i huaj |  | 100,000 |  | 4,163 |  | **4.2%** |
|  | **Total** | **1,145,330** | **1,124,400** | **265,369** | **214,563** | **23.2%** | **19.1%** |

**Në programin “Mbrojtja e Mjedisit**” për 4 Mujorin e parë të vitit 2021, fondet janë realizuar në nivelin 18 % kundrejt fondeve vjetore te planifikuara.

* Produkti *“Inspektime te kryera”,* është realizuar në masën 20% përgjatë 4 mujorit, kundrejt fondeve të planifikuara për vitin 2021.
* Produkti *“Raporte monitorimi”* është realizuar në masën 31% përgjatë 4 mujorit, kundrejt fondeve të planifikuara për vitin 2021.
* Produkti “Akte ligjore dhe nënligjore, dokumenta strategjike”, është realizuar në masën 6 % përgjatë 4 mujorit të parë të vitit 2021, kundrejt fondeve të planifikuara për vitin 2021.

**Në programin “Administrimi i Pyjeve**” për 4 Mujorin e parë të vitit 2021, fondet janë realizuar në nivelin 34 % kundrejt fondeve vjetore te planifikuara. Produktet, të cilët kanë kontribuar në realizimin e qëllimit të programit paraqiten si vijon:

* Produkti *“Raporte monitorimi në Zonat e Mbrojtura”,* është realizuar në masën 30% përgjatë 4 mujorit, kundrejt fondeve të planifikuara për vitin 2021.
* Produkti *“Objekte te administruara nga Agjencia Kombëtare e Zonave të Mbrojtura”* është realizuar në masën 20% përgjatë 4 mujorit, kundrejt fondeve të planifikuara për vitin 2021.
* Produkti *“Inspektime te kryera”* është realizuar në masën 37% përgjatë 4 mujorit, kundrejt fondeve të planifikuara për vitin 2021.

**Në programin “Zhvillimi i Turizmit**” për 4 Mujorin e parë të vitit 2021, fondet janë realizuar në nivelin 12% kundrejt fondeve vjetore te planifikuara. Produktet të cilët kanë kontribuar në realizimin e objektivave të këtij programi paraqiten si vijon:

* Produkti *“Monitorime të kryera përgjatë gjithë vijës bregdetare”,* është realizuar në masën 22% përgjatë 4 mujorit, kundrejt fondeve të planifikuara për vitin 2021.
* Produkti *“Turizëm i promovuar”* është realizuar në masën 21% përgjatë 4 mujorit, kundrejt fondeve të planifikuara për vitin 2021.

**DREJTËSIA**

Performanca e treguesve buxhetorë për nëntë programet në Ministrinë Drejtësisë, paraqitet si më poshtë:

*Tabela 33: Drejtësia*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4-mujori 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikimi, Menaxhimi dhe Administrimi | 354,212 | 221,800 | 83,488 | 115,987 | 23.6 | 52.3 |
| 2. | Publikimet Zyrtare | 56,200 | 10,000 | 13,414 | 0 | 23.9 | 0.0 |
| 3. | Mjekësia Ligjore | 80,200 | 1,000 | 19,012 | 0 | 23.7 | 0.0 |
| 4. | Shërbimi për Çështjet e Birësimit | 15,100 | 200 | 2,468 | 0 | 16.3 | 0.0 |
| 5. | Agjencia e trajtimit të pronave | 2,244,200 | 6,000 | 56,126 | 0 | 2.5 | 0.0 |
| 6. | Ndihma juridike | 73,200 | 2,000 | 8,078 | 558 | 11.0 | - |
| 7. | Shërbimi i Përmbarimit gjyqësor | 163,500 | 10,000 | 40,966 | 0 | 25.1 | - |
| 8. | Sistemi i Burgjeve | 5,424,500 | 400,900 | 1,815,551 | 32,169 | 33.5 | 8.0 |
| 9. | Shërbimi i Provës | 154,000 | 2,000 | 41,117 | 0 | 26.7 | 0.0 |
|  | **TOTAL** | **8,565,112** | **653,900** | **2,080,220** | **148,714** | **24.3** | **22.7** |

Në programin “**Sistemi i burgjeve**” për 4 mujorin e parë të vitit 2021 janë realizuar produkte, janë realizuar produktet për të matur performancë e Sistemit të Burgjeve, si dhe projekte që shërbejnë për përmirësimin e kushteve në sistemin penitenciar, me një kosto faktike 1.8 miliardë lekë.

* Rezultojnë se për 4 mujorin janë trajtuar 4,606 të dënuar burra në IEVP;
* Janë trajtuar 337 raste të dënuar të trajtuar me shërbim shëndetësor;
* Janë të trajtuara në kushte të veçanta të vuajtjes se dënimit 59 të dënuara femra;
* Janë trajtuar 20 të mitur të dënuar të cilët vuajnë dënimin në ambientet të përshtatshme për vuajtjen e dënimit;
* Kanë filluar punimet për rikonstruksionin e godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim).

Në programin “**Agjencia e Trajtimit të Pronave**” janë realizuar produkte me kosto faktike prej 56.1 milionë lekë, ndër produktet përmendim:

* Shpërndarja e fondit fizik dhe financiar” nga 800 subjekte të planifikuara për realizim vjetor janë realizuar 216.
* “Mbrojtja e interesave të ATP në proceset gjyqësore” nga 1,000 dosje të planifikuara janë ndjekur 293 raste gjyqësore që kanë të bëjnë me çështje njohje të drejte pronësie apo që kanë të bëjnë me vlerësimin e pronës së njohur për kompensim.
* “Shpërndarja e fondit të ALUIZNIT” nga 1,097 numër subjektesh të planifikuara për realizim janë trajtuar vetëm 432 prej tyre pagesa e të cilëve është bërë me fondet e mbartura nga viti 2020 që ndodhen ne Bankën e Shqipërisë e cila i korrespondon një shume prej 741.9 milionë lekë. Ndërsa për 575 aplikimet e bëra në 4 mujorin e parë ende nuk ka nisur procesi i pagesave.

**INSTITUCIONET E SISTEMIT TË DREJTËSISË**

Shpenzimet e planifikuara dhe ato faktike si dhe realizimi në përqindje për 4 mujorin e parë të vitit 2021 për institucionet e Sistemit të Drejtësisë, paraqiten si më poshtë:

*Tabela 34: Institucionet e Sistemit të Drejtësisë*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi I Programit/Institucionit** | **Plani 2021** | | **Fakti 4-mujori 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| **1** | **Inspektoriati i Larte i Drejtesise** | 208,150 | 52,000 | 37,327 | 7,080 | 18 | 14 |
| **2** | **Komisioni I Pavarur I Kualifikimit** | 230,850 | 5,000 | 58,263 | 1,636 | 25 | 33 |
| **3** | **Kolegji I Posaçëm I Apelimit** | 149,150 | 8,000 | 45,554 | 0 | 31 | 0 |
| **4** | **Komisionerët Publikë** | 70,350 | 4,000 | 21,086 | 0 | 30 | 0 |
| **5** | **Struktura e Posaçme kundër Korrupsionit dhe Krimit të Organizuar** | 470,330 | 30,000 | 62,427 | 0 | 13 | 0 |
| **6** | **Këshilli i Lartë Gjyqësor** | 3,248,700 | 200,000 | 864,611 | 7,429 | 27 | 4 |
| **7** | **Këshilli i Lartë i Prokurorisë** | 147,150 | 17,000 | 41,918 | 16,908 | 28 | 99 |
| **8** | **Gjykata Kushtetuese** | 151,000 | 4,000 | 34,228 | 0 | 23 | 0 |
| **Totali** | | **658,500** | **69,000** | **162,229** | **8,716** | **25** | **13** |

Në lidhje me disa nga treguesit e performancës për institucionet e drejtësisë përmendim:

* Institucioni i Komisionit të Pavarur të Kualifikimit (KPK), tregues të performancës ka numrin e dosjeve të shortuara, numri i dosjeve të shqyruara dhe vendime të marra. Konkretisht raportohet se prej fillimit të veprimtarisë, janë shortuar 757 subjekte rivlerësimi dhe për 4 mujorin e parë të vitit 2021 janë marrë 44 vendime dhe janë shqyrtuar afërsisht 430 dosje.
* Për Komisionerin Publik produkti është “*Çështje të njoftuara nga KPK dhe shqyrtuar nga KP brenda afateve ligjore*”, ku rezulton se përgjatë 4 mujorit të parë të vitit 2021 nga 140 të planifikuara për vitin 2021, janë realizuar në sasi 47 çështje, shoqëruar me një kosto prej 21 milionë lekë.
* Për Inspektoriatin e Lartë të Drejtësisë produkti Inspektime të kryera, përgjatë 4 mujorit të parë të vitit 2021 është realizuar me rreth 24% kundrejtë sasisë vjetore të planifikuar, shoqëruar me një kosto prej 37 milionë lekë.
* Struktura e Posaçme kundër Korrupsionit dhe Krimit të Organizuar, për përmbushjen e objektivit të saj “Rritja e efektivitetit të hetimit mbi pastrimin e produkteve dhe aseteve kriminale, mbi krimin financiar në përgjithësi dhe vëniapërpara përgjegjësisë pnale e kujtdo që shkel ligjin ka ka përfundua së shqyrtuara 23 % të çështjeve të rregjistruara si edhe ka përfunduar gjykimi për 30 % të personave të regjistruar për tu gjykuar.
* Këshilli i Lartë Gjyqësor, ka si tregues performance numër çështjesh të gjykuara, ku përgjatë 4 mujorit të parë të vitit 2021 janë gjykuar rreth 47,810 çështjem shoqëruar me një kosto prej 794 milionë lekë.
* Për Këshillin e Lartë të Prokurorisë, përgjatë 4 mujorit të parë të vitit 2021 janë marrë 150 vendime nga 200 të planifikuara, shoqëruar me një kosto prej 42 milionë lekë.

**FINANCAT, EKONOMIA, PUNËSIMI DHE ARSIMI PROFESIONAL**

Shpenzimet e planifikuara për vitin 2021 dhe ato faktike për 4 mujorin e parë, si dhe realizimi në përqindje për Ministrinë e Financave dhe Ekonomisë, për disa nga programet kryesore, paraqiten si më poshtë:

*Tabela 35: Financat, Ekonomia, Punësimi dhe Arsimi Profesional*

*Në mijë lekë*

|  |  |  |  |  |  |  |
| --- | --- | --- | --- | --- | --- | --- |
|  | **Plani 2021** | | **Fakti 4 mujor** | | **Përqindja e realizimit** | |
| Emërtimi i Programit | **Korrente** | **Investime** | **Korrente** | **Investime** | **Korrente** | **Investime** |
| **Planifikimi, Menaxhimi dhe Administrimi** | 582,000 | 136,000 | 197,954 | 24,470 | 34.01 | 17.99 |
| *Financimi i huaj* |  | *169,000* |  | *90,448* |  | *53.52* |
| **Menaxhimi i të Ardhurave Tatimore** | 2,443,400 | 333,000 | 693,337 | 301,000 | 28.38 | 90.39 |
| **Menaxhimi i të Ardhurave Doganore** | 3,191,910 | 173,220 | 1,077,201 | 16,832 | 33.75 | 9.72 |
| *Financimi i huaj* |  | *120,690* |  | *3,591* |  | *2.98* |
| **Sigurimi Shoqëror** | 53,891,899 | - | 7,989,408 | - | 14.82 | - |
| **Tregu i Punës** | 2,697,306 | 65,000 | 954,346 | 328 | 35.38 | 0.50 |
| **Arsimi i Mesëm Profesional** | 2,172,979 | 458,469 | 580,343 | 295 |  |  |
| *Financimi i huaj* |  | *767,310* |  | *81,476* |  | *10.62* |
| **Strehimi** | 1,838,733 | 300,000 | 987,644 | 22,814 | 53.71 | 7.60 |

Sipas të dhënave, realizimi faktik i shpenzimeve korente paraqitet në mesataren e periudhës, ndërsa investimet pritet të kenë realizim më të lartë në periudhën në vazhdim.

Sa i përket programit “**Menaxhimi i të Ardhurave Tatimore**”, objektivi i këtij programi është “*Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja, modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë. Implementimi efikas i legjislacionit tatimor dhe sigurimeve shoqërore, hetimi i rasteve të mashtrimit tatimor, zbatimi i strategjisë së përmbushjes së menaxhimit të riskut, përmirësimi i mëtejshëm i kontrollit tatimor dhe gjurmimi i mashtrimeve tatimore, mbledhja efikase dhe efektive e borxhit”*.

Për arritjen e këtij objektivi, për 4-mjujorin 2020, janë realizuar produktet me të dhënat si vijon:

* *Tatimpagues të asistuar, realizuar në masën 159’461 me vlerë 640’000 mijë lekë.*
* *Inspektime, hetime tatimore, nuk ka realizim për shkak të situatës së pandemisë, pritet realizimi katër mujorin e dytë.*
* *Vendime gjyqësore të ekzekutuara, janë realizuar 100 nga 200 të planifikuara, në vlerën 53,287 mijë lekë.*
* *Përmirësimi i modulit të menaxhimit të kontrollit të faturimit, projekt iniciuar në 2018, realizuar në vlerën 271’000 mijë lekë për vitin 2021, pritet shtim fondi në vlerën 220’858 mijë lekë.*
* *Pagesë kontributi vjetor Fiskalis 2020, realizuar në vlerën 15.000 mijë lekë.*

Sa i përket programit “**Menaxhimi i të Ardhurave Doganore**” objektivi kryesor i këtij programi është *krijimi i lehtësirave për operatorët ekonomikë nëpërmjet lehtësimit dhe përshpejtimit të procedurave doganore*. Për arritjen e këtij objektivi, për 4-mujorin 2021, janë realizuar produktet me të dhënat si vijon:

* Deklarata doganore të procesuara në masën 186.116 deklarata nga 550.000 deklarata të rishikuara.
* Vendime Gjyqësore të Ekzekutuara, realizuar 20 vendime gjyqësore.
* Dixhitalizimi i Shërbimeve Doganore, produkt ky i realizuar në masën 13'848 mijë lekë si dhe obliguar kontrata për diferencën 18'648 mijë lekë .

Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal etj. Nuk janë kryer inspektime doganore për shkak të situatës së pandemisë, pritet realizimi katër mujorin e dytë.

* Janë kryer 514 hetimeve nga 2.532 hetime doganore.
* Shërbim skanimi, produkt i realizuar në vlerën 527’586 mijë lekë, shërbimi i skanimit është efektiv në pesë pika doganore.

Në programin “**Tregu i Punës**” i cili ka si objektiv arritjen e aftësive më të larta dhe punë më të mirë për të gjithë femrat dhe meshkujt, nëpërmjet politikave të cilat nxisin vende pune cilësore dhe mundësi aftësimi për të gjithë femrat dhe meshkujt gjatë gjithë ciklit të jetës. Për 4-mujorin 2021, janë realizuar produktet me të dhënat si më poshtë:

* Janë realizuar 5’734 ndërmjetësime edhe punësime për punëkërkues të papunë me një kosto faktike prej 71’484 mijë lekë.
* Punëkërkues të papunë të trajtuar me pagesë papunësie, janë trajtuar 5’950 persona me një kosto faktike prej 386’088 mijë lekë.
* Janë shpallur 7’350 vende të lira nga 26’000 vende pune të planifikuara për vitin 2021, me një kosto faktike prej 21’073 mijë lekë.
* Punëkërkues të papunë pjesëmarrës në formimit profesional kanë marrë pjesë 1’866 pjesëmarrës, me një kosto faktike prej 83’679 mijë lekë.
* Pagat e biznesit për masat anti COVID- 19, planifikuar fondi me vlerë 461’306 mijë lekë, nga të cilat janë realizuar me vlerë prej 240’419 mijë lekë.

Në programin “**Strehimi**” ka si objektiv të sigurojë strehim të përshtatshëm e të përballueshëm për individë e familje që nuk përballojnë dot kostot e tregut të banesave. Sa i takon realizimit të 4-mujorit të parë për vitin 2021 mund të rendisim sa më poshtë:

* Subvencionimi i interesave për kreditë ekzistuese, me vlerën 151’200 mijë lekë, është realizuar në vlerën 46,169 mijë lekë, (3’900 familje). Kosto për njësi është parashikuar në vlerën 40 mijë lekë, si pasojë e situatës së shkaktuar nga COVID-19, interesat e bonove të thesarit janë rritur, gjithashtu vazhdojnë pagesat (për çdo muaj) për 3’900 familje.
* Subvencionimi i interesave të kredive të reja, me vlerën 51’800 mijë lekë, po vijon procesi i vlerësimit nga ana e bankave për 1550 familje.
* Subvencionim qiraje në tregun e lirë, janë alokuar fondet prej 100,000 mijë lekë për 23 Njësitë e Qeverisjes Vendore të vendit. Janë trajtuar 834 familje, pa të ardhura apo me të ardhura shumë të ulëta.
* Subvencionimi i qirasë për familjet e prekura nga tërmeti, janë alokuar 1,500,000 mijë lekë, për 11 Njësitë e Qeverisjes Vendore të prekura nga tërmeti i datës 26.11.2019. Realizimi faktit i fondeve është në vlerën 906,268 mijë lekë. Numri i familjeve përfituese të subvencionimit të qirasë, u ul si rezultat i vazhdimit të verifikimeve në terren të banesave të shpallura të pabanueshme me akt konstatim, pasi kanë përfituar grandin e rikonstruksionit të banesës.
* Granti i menjëhershëm, përfituan 10 familje me vlerën 2’367 mijë lekë (alokuar Njësive të Qeverisjes Vendore). Ky produkt nuk është realizuar në masën e parashikuar për shkak se Vendimi i Këshillit të Ministrave “Për procedurat, kriteret dhe përparësitë për akordimin e grantit të menjëhershëm” u miratua më 02.07.2020. Përdorimi i fondeve të parashikuara për këtë produkt do të vijojë për 27 familjet e tjera të cilat ende nuk kanë marrë kompensimimin sipas VKM-së nr.359, datë 4.5.2020 “Për shpronësimin, për interes publik, të pronarëve të pasurive të paluajtshme, pronë private, dhe shkëmbimin e pronësisë, në funksion të procesit të rindërtimit, për shpalljen e zonës së re për zhvillimin, në Njësinë Administrative Laç, bashkia Kurbin”.

Fondi i parashikuar, për projektet e shpallura fituese për vitin 2021, është në total 22,814 mijë lekë, të detajuara si më poshtë:

* Përmirësim i kushteve të banimit, është alokuar vlera prej 77,318 mijë lekë tek Njësitë e Qeverisjes Vendore, nga atë cilat janë realizuar 15’452 mijë lekë, përfituar 42 familje nga 360 të parashikuara për fondin 180’000 mijë lekë.
* Rikonstruksion i godinave në pronësi të NJVV për Strehim Social, është alokuar vlera prej 61,376 mijë lekë tek Njësitë e Qeverisjes Vendore, nga atë cilat janë realizuar 7’362 mijë lekë, përfituar 13 familje nga 92 të parashikuara për fondin 120’000 mijë lekë.

**MBROJTJA**

Shpenzimet e planifikuara dhe ato faktike si dhe realizimi në përqindje për 4 mujorin e pare 2021 për Ministrinë e Mbrojtjes, paraqiten si më poshtë:

*Tabela 23: Mbrojtja*

*Në mijë lekë*

|  |  |  |  |  |  |  |
| --- | --- | --- | --- | --- | --- | --- |
| **Emërtimi i Programit** | **Plani 2021** | | **Fakti 4 mujor** | | **Përqindja e realizimit** | |
| Korrente | Investime | Korrente | Investime | Korrente | Investime |
| Planifikimi, Menaxhimi dhe Administrimi | 1,190,300 | 120,000 | 280,436 | 0 | 23.56% | 0.00% |
| Forcat e Luftimit | 5,670,000 | 3,057,500 | 1,216,632 | 811,324 | 21.46% | 26.54% |
| Arsimi Ushtarak | 620,000 | 251,625 | 185,610 | 0 | 29.94% | 0.00% |
| Mbështetja e Luftimit | 5,536,000 | 961,375 | 1,690,253 | 181,430 | 30.53% | 18.87% |
| Mbështetje për Shëndetësinë | 1,016,000 | 200,000 | 285,244 | 0 | 28.08% | 0.00% |
| Emergjencat Civile | 396,000 | 420,000 | 45,423 | 8,921 | 11.47% | 2.12% |
| Sigurimet Shoqerore per ushtaraket | 5,308,200 | 0 | 1,730,592 | 0 | 32.60% | 0.00% |
| **Total** | **19,736,500** | **5,010,500** | **5,434,190** | **1,001,675** | **27.53%** | **19.99%** |

Sipas të dhënave, realizimi faktik i shpenzimeve korente paraqitet në mesataren e periudhës, ndërsa investimet pritet të kenë realizim më të lartë në periudhën në vazhdim.

Për vitin 2021 objektivi kryesor në programin “**Planifikimi menaxhimi administrimi**” është Menaxhimi me efiçencë dhe efektivitet i burimeve njerëzore dhe financiare.

Treguesit e performancës për këtë objektiv:

* *Rritja e % e punonjësve të trajnuar kundrejt totalit.*
* *Numër raportesh vlerësimi të kryera,*
* *Numër Aktesh ligjore e nënligjore të përgatitura kundrejt planifikimit,*
* *Numër Auditimesh të kryera kundrejt planifikimit,*
* *Rritja e numrit të personave të rekrutuar,*
* *Rritja e numrit të Marrëveshjeve të realizuara kundrejt planifikimit.*

Për ketë program buxhetor janë parashikuar 5 produkte si më poshtë:

* *Akte ligjore e nënligjore te përgatitura nga Ministria e Mbrojtjes*
* *Marrëveshje ndërkombëtare të nënshkruara*
* *Sisteme te mirëmbajtura për aparatin e Ministrisë së Mbrojtjes*
* *Përmirësimi ne hardware/software dhe ndërtime të dhomave të serverëve*
* *Sistemi i automatizimit të Burimeve të Mbrojtjes (j-6)*

Realizimi i fondeve buxhetore në këtë program buxhetor për grupin e shpenzimeve korente rezulton në masën 24 përqind, ndërkohë për grupin e projekteve dhe invstimeve ka mosrealizim të fondeve.

Fondet e akorduara për programin “**Forca e Luftimit**” përbëjnë rreth 35 përqind të buxhetit me ndryshime të miratuar për Ministrinë e Mbrojtjes për vitin 2021. Programi Forcat e Luftimit ka parashikuar objektiva specifike dhe plane veprimi për realizimin e tyre.

Objektivat e këtij programi për vitin 2021 janë:

* *Mbajtja në gatishmëri dhe përmirësimi i kapaciteteve Operacionale të Forcës Tokësore*
* *Mbajtja në gatishmëri dhe përmirësimi i kapaciteteve Operacionale të Forcës Detare*
* *Mbajtja në gatishmëri dhe përmirësimi i kapaciteteve Operacionale të Forcës Ajrore*

Treguesit e performancës për këto objektiva:

* *Përgatitja e trupave për misione paqeruajtëse.*
* *Aftësia dislokuese e trupave për përmbushjen e misionit në një kohë rekord.*
* *Ndërveprueshmëria e trupave për përmbushjen e misioneve në det.*
* *Kontrolli i hapësirës ajrore të Republikës së Shqipërisë.*

Fondet e akorduara për Programin “**Mbështetja e Luftimit**” përbëjnë rreth 26 përqind të buxhetit me ndryshime të miratuar për Ministrinë e Mbrojtjes për 4-mujorin e parë të vitit 2021. Për këtë program janë parashikuar objektiva specifike për realizimin e tyre, si:

* *Sigurimi i logjistikes së nevojshme si dhe mbështetja në operacione humanitare dhe misione ndërkombëtare.Treguesit e performancës për këtë objektiv janë:*
* Përqindja e furnizimit në kohë dhe mbështetja logjistike e Forcave të Armatosura.
* Menaxhimi në kohë dhe profesional i operacioneve të EC dhe CIMIC.
* Dokumente të procesuara dhe arkivuara sipas legjislacionit ne fuqi.
* *Sigurimi i inteligjencës strategjike të nevojshme dhe sipas standardeve të NATO-s për siguri dhe stabilitet .Treguesit e performancës për këtë objektiv Nr 2:*
* Përqindja e arritjes së përmbushjes së objektivave të kapaciteteve në fushën e inteligjencës ushtarake dhe të NATO-s.
* Përqindja e arritjes së kapaciteteve te nevojshme operacionale.
* *Sigurimi dhe mbështesja e sistemeve të teknologjisë brenda standardeve të NATO-s. Treguesit e performancës për këtë objektiv Nr 3:*
* Kapacitete operacionale per ASNI
* Ruajtja e nivelit oreracional për Repartin nr. 6630
* Janë planifikuar 12 produkteve në zërat “Shpenzime Korrente “ dhe 27 Projekte Investimi në zërin “Shpenzime Kapitale”.

Realizimi i fondeve buxhetore për 4-mujorin 2021 në këtë program buxhetor për grupin e shpenzimeve korrente rezulton në masën 31 përqind, ndërkohë realizimi i projekteve të investimeve arrin në masën 19 përqind.

Fondet e akorduara për Programin “**Arsimi Ushtarak**” përbëjnë rreth 3.5 përqind të buxhetit me ndryshime të miratuar për MM-në për 4-mujorin e vitit 2021. Ky program synon “Rritjen e kapaciteteve të burimeve njerëzore dhe transformimi i sistemit të edukimit ushtarak e civil nëpërmjet programeve të integruara dhe gjithëpërfshirëse në përputhje me standardet e NATO”. Treguesit e performancës për këtë objektiv:

* *Numër ushtarakësh të rinj të trajnuar dhe pranuar kundrejt numrit të aplikimeve*
* *Numër personeli që përfundojnë trajnimet dhe kalojnë testet.*
* *Numër manualesh të botuara kundrejt planifikimit.*
* *Numër kërkimesh shkencore të publikuara kundrejt planifikimit.*
* *Numër studimesh të zhvilluara për standardizimin e FA-ve.*
* *Numër personeli ushtarakë të gjinisë femra të pranuara në FA.*
* *Numër personeli i trajnuar/stërvitur.*

Realizimi i fondeve buxhetore sipas për 4-mujorin 2021 në këtë program buxhetor për grupin e shpenzimeve korente rezulton në masën 30 përqind, nërsa produktet e investimit janë në proces të përgatitjes së fillimit të procedurave të mëtejshme për realizimin e tyre.

Fondet e akorduara Mistrisë së Mbrojtjes për Programin “**Mbështetje për Shëndetësinë**” përbëjnë rreth 4.9 përqind të buxhetit me ndryshime, miratuar për MM në vitin 2021.

Qëllimi i këtij programi është ‘Ofrimi i një Shërbimi sa më të Specializuar Mjekësor dhe Spitalor në nivel Universitar në trajtim në rang Kombëtar të politraumave”. Treguesi i performancës për këtë qëllim:

* *Numri i Urgjencave të shërbimit të Kirurgjisë dhe Terapisë*
* *Numri i Pacienteve të shtruar, të planifikuar dhe urgjente në SUT*
* *Numri i Operacioneve të sallës operatore të urgjencës*
* *Përqindja e vdekshmërisë.*

Objektivi i parë për këtë program është “Pritja dhe trajtimi I  pacienteve te poli traumatizuar  nëe kohe reale pranë Urgjencës të SUT”. Treguesi i performancës për këtë objektiv:

* *Nr. i Shtrimeve nga Urgjenca*
* *Nr. i Urgjencave te shërbimit te Kirurgjisë*
* *Nr. i operacioneve ne Sallat Operatore te Urgjencës*
* *Nr. i manipulimeve te ndryshme kirurgjikale*
* *% e Mortalitetit ne Urgjence*

Objektivi i dytë “Trajtimi shëndetësor dhe spitalor i pacienteve te afruara nga specialitetet mjekësore pranë SUT”. Treguesi i performancës për këtë objektiv:

* *Nr. i shtrimeve reanimatore*
* *Nr. i operacioneve sipas specialiteteve mjekësore ne bllokun operator te SUT*
* *Nr. i Ekzaminimeve imazherike*
* *Nr. i Ekzaminimeve Laboratorike*
* *Ditë Qëndrimi në spital*
* *Koeficienti i shfrytëzimit të shtratit etj*

Për programin ”Mbështetje për Shëndetësinë”, realizimi i buxhetit për shpenzimet korrente të programit kundrejt buxhetit të akorduar për vitin 2021 është në nivelin 28 %.

Fondet e miratuara për vitin 2021 për programin “**Emergjencat Civile**” përbëjnë rreth 3.3 % të buxhetit të Ministrisë së Mbrojtjes dhe shpenzohen për realizimin e objektivave:

* Sigurimi i logjistikes së nevojshme si dhe mbështetja në operacione humanitare dhe misione ndërkombëtare.Treguesit e performancës për këtë objektiv NR 1.
* % e Furnizimit në kohë dhe mbështetja logjistike e FA.
* Menaxhimi në kohë dhe profesional i operacioneve të EC dhe CIMIC.
* Dokumente të procesuara dhe arkivuara sipas legjislacionit ne fuqi.
* Zvogëlimi e humbjeve në jetë njerëzish, pasurisë, trashëgimisë kulturore dhe në mjedis. Tregues performance:
* Jetë të shpëtuara
* Familje të dëmshpërblyera
* Infrastrukturë dhe mjedis i mbrojtur
* Rritja e stokut ne mallra ushqimore e industriale dhe krijimi i kushteve optimale për miradministrimin e mallrave të konsideruara si rezervë shtetërore. Tregues performance:
* Rritja e stokut të mallrave rezervë shteti, të cilat do të përdoren për t’i ardhur në ndihmë 4 000 familjeve të prekur nga fatkeqësitë natyrore me mallra rezervë shtetërore për një periudhë 1 mujore.

**RENDI DHE SIGURIA PUBLIKE**

Performanca e treguesve buxhetorë për 5 programet e Ministrisë së Brendshme paraqitet si mëposhtë:

*Tabela 24: Rendi dhe Siguria Publike*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4M 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1 | Planifikim, Menaxhim, Administrim | 1,271,024 | 93,849 | 419,191 | 10,041 | 32.98% | 10.70% |
| 2 | Policia e Shtetit | 15,486,200 | 662,151 | 4,683,916 | 114,772 | 30.25% | 17.33% |
|  | Financimi i huaj |  | 618,868 |  | 31,812 |  | 5.14% |
| 3 | Garda e Republikës | 1,537,000 | 110,000 | 545,315 | - | 35.48% | 0.00% |
| 4 | Shërbimi i Gjendjes Civile | 600,100 | 0 | 136,343 | - | 22.72% | 0.00% |
| 5 | Prefekturat dhe Funksionet e Deleguar | 504,507 | 15,000 | 139,952 | 0 | 27.74% | 0.00% |
|  | Financimi i huaj |  | - |  | 2,016 |  |  |
|  | **Total** | **19,398,831** | **1,499,868** | **5,924,717** | **158,641** | **31%** | **11%** |

**Në programin “Policia e Shtetit**”, realizimi i fondeve për shpenzimet korente është 30 % ndaj planit vjetor ndërsa produktet e investimit janë realizuar ne masë 17%.

Qëllimi i këtij progami është: *“Lufta pa kompromis dhe ndëshkimi i ashpër penal ndaj grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”* Qëllimi i programit realizohet nëpërmjet 4 objektivave dhe 25 produkteve të realizuar përgjatë 4 mujorit të parë të vitit 2020, të cilat paraqiten si vijon:

Objektivi 1 *“Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”.* Për realizimin e objektivit kanë kontribuar produktet sa më poshtë:

* *Realizimi i 50 “Operacione të posaçme Konvencionale” apo 64 % e sasisë së planifikuar, me një kosto totale prej 91 milionë lekë.*
* *Janë kryer 12,339 “Operacione policore të hetuara dhe shërbime”, apo 95% e sasisë së planifikuar për periudhën, me një kosto totale prej 2.6 milionë lekë.*
* *Janë realizuar 30 opracione ndaj ekstermisteve e grupeve terroriste, apo 97% e sasisë së planifikuar për periudhën.*
* *Numri i operacioneve të përbashkëta policore me EUROPOL-in.*
* *Janë sekuestruar 5% më shumë se një vit më parë asete nga veprimtaria kriminale.*

Objektivi 2 *“Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”*. Për realizimin e objektivit kanë kontribuar produktet sa më poshtë:

* *Realizimi i 1,962 “Shërbime të policisë rrugore të kryera në rrugët nacionale”, apo 90% e sasisë së planifikuar për 4-mujorin, me një kosto totale prej 80 milionë lekë.*
* *Janë realizuar 181 “Shërbime të Forcave Speciale dhe e NSH për sigurimin e Rendit Publik”, apo 93% e sasisë së planifikuar për 4-mujorin, me një kosto totale prej 319 milionë lekë.*
* *U realizuan 513 raste asistence dhe trajnime për Policinë e Shtetit, me kosto prej 32 milionë lekë.*
* *U punësuan 10% më shumë punonjëse të policisë rrugore gra ndaj totalit, krahasuar me një vit më parë.*
* *Janë realizuar 3% më shumë operacione të forcave speciale për kapjen e autoreve të veprave të rënda kriminale.*

Objektivi 3 “*Forcimi i masave për luiftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”.*

Për realizimin e objektivit kanë kontribuar 3 produkte përgjatë 4 mujorit, të cilët konsistojnë në :

* *U realizuan 15 operacione të sigurisë në kufirin blu, apo 88% e sasisë së planifikuar për 4-mujorin, me një kosto totale prej 36 milionë lekë.*
* *Janë procesuar 10,586,911 persona në PKK, kategoria I; II dhe e II-të (ajrore, detare, tokësore), apo 95% e sasisë së planifikuar për 4-mujorin, me një kosto totale prej 647 milionë lekë.*
* *Janë trajnuar 55 Qen policie në kushte shërbimi.*
* *Janë realizuar 1,400 raste zbuluese të trafikimit të paligjshëm duke përdorur teknikat e posaçme hetimore.*
* *Janë trajtuar 300 shtetas të huaj në Qendrën e pritjes Karec*

Objektivi 4 “*Përafrimi i standartve të shërbimeve policore me ato të BE-së”.* Për realizimin e objektivit kanë kontribuar 4 produkte përgjatë 4 mujorit, të cilët konsistojnë në:

* *U trajnuan 18 rekrut të rinj, apo 12% e sasisë së planifikuar për 4-mujorin, me një kosto totale prej 6.5 milionë lekë.*
* *U trajtuan 81 bashkëshorte të punonjësve të policisë së shtetit, në zbatim të VKM nr. 256, datë 25.03.2015 “Për kompensimin e privacionet dhe humbjet që i shkaktohen punonjësit të policisë së Shtetit, për shkak të nevojave të punës dhe shërbimit”*

**Programi “Garda e Republikës”**, realizimi i fondeve për shpenzimet korente është 35 % ndaj planit vjetor ndërsa për produktet e investimit nuk ka realizim për periudhëm. Qëllimi i këtij progami është: *“Të kontribuojë në përmiresimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë”.* Qëllimi i programit realizohet nëpërmjet objektivave specifike të parashikuara dhe 1 produkti të realizuar përgjatë 4-mujorit, me specifikisht i paraqitur si më poshtë:

* *Është realizuar ruajtja e 110 personaliteteve VIP vendas dhe të huaj, me një kosto prej 545 milionë lekë.*

**Në programin “Shërbimi i Gjendjes Civile”**, ka realizim të fondeve rreth 22.7 % ndaj planit vjetor, duke realizuar kështu edhe qëllimin e politikës së programit, e cila është : *“Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.”* Qëllimi i programit u realizua nëpërmjet produkteve sa më poshtë:

* *Rregjistrimit të 297,839 akte dhe dokumente të lëshuara nga shërbimi i Gjendjes Civile, me kosto prej 131 milionë lekë.*
* *Nëpërmjet funksionimit të sistemit të adresave të përmirësuar dhe rritjen e funksionalitetit të RKGJC.*

**Programi “Prefektura dhe Funksionet e Deleguara”,** ka realizuar fondet për shpenzimet korrente për 4 mujorin e parë të vitit 2021 në masën 27%. Qëllimi i politikës së programit është: *“Ndjekia e zbatimit të programit të Qeverisë në nivel vendor si përfaqësues i qeverisë”, i cili synohet të realizohet nëpërmjet objektivit: “Rritja e performacës së Prefektit të Qarkut në nivel vendor për zbatimin e reformës Administrativo-Territoriale”.* Për realizimin e objektivit kanë kontribuar produktet sa më poshtë:

* *Janë kryer 440 monitorime në nivel qarku nga Perfekti i Qarkut me kosto prej 18 milionë lekë.*
* *Është dhënë ndihmë për garantimin e vazhdueshmërisë së funksioneve dhe shërbimeve publike, në nivel vendor në kuadër të zbatimit të reformës administrativo-territoriale, me kosto rreth 7 milionë lekë.*
* *Janë trajtuar 166 për administrimin dhe mbrojtjen e tokës.*

**KULTURA**

Performanca e treguesve buxhetorë për programet e Ministrisë së Kulturës paraqitet si mëposhtë:

*Tabela 25: Kultura*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| NR | Emërtimi i Programit | Plani 2021 | | Fakti 4 mujori I 2021 | | Përqindja e realizimit | |
| **Korrente** | **Investime** | **Korrente** | **Investime** | **Korrente** | Investime |
| 1. | Planifikim, menaxhim administrim | 160 400 |  | 44 963 |  | 28% |  |
| 2. | Trashëgimia kulturore dhe muzetë | 527 201 | 53 284 | 146 116 | 1 000 | 27.2% | 1.87% |
| 3. | Arti dhe Kultura | 721 900 | 1 392 500 | 215 248 | 257 | 29.2% | - |
|  | TOTALI | 1 409 501 | 1 445 784 | 406 327 | 1 257 | 28.9% | 0.08% |

Në të gjitha programet, niveli i realizimit të planit të shpenzimeve korrente është i lidhur me mosplotësimin e vendeve vakante sipas organikës së institucioneve si edhe me procedurat e prokurimit të mallrave e shërbimeve, proces ky që zgjat deri në finalizimin e lidhjes së kontratës, por, është parashikuar që realizimi i këtyre shpenzimeve në periudhat në vijim do të ndryshojë ndjeshëm. Ndërsa niveli i ulët i realizimit të investimeve është lidhur me kohen proceduriale që zënë prokurimet.

Në programin **“Trashëgimia Kulturore**” është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve në funksion të saj. Këto objektiva gjatë 4 mujorit te I, 2021, janë arritur nëpërmjet realizimit të produkteve si më poshtë:

* “Objekte monument kulture të ruajtura dhe të mbrojtura”, me një kosto faktike prej 72.2 milion lekë, ku:

Gjatë 4 mujorit te I-re 2021, janë kryer punime mirembajtje dhe pastrime nga vegjetacioni në rreth 50 objekte të monumenteve të kulturës nga të cilat 24 restaurim, konsolidim mirëmbajtje në rreth 25 objekte. Kështu është kryer pastrim mirëmbajtje në Kalanë e Shkodrës, në Kalanë e Lezhës, në Kalanë e Drishtit dhe në Urën e Mesit. Eshte kryer pastrim-mirembajtje në Kalanë e Krujës, vendbanimin antik të Zgërdheshitn Mozaikun e Tiranës dhe në Kalanë e Prezës. Ndërsa në Vlorëjanë kryer dy projekte. Projekti i parë është “Punime konservimi në kalanë e Porti Palermos dhe “Gërmime arkeologjiketë shpëtimit të varrit të tipit Maqedon në Parkun Arkeologjik Amantia”.

* “Muze të mirëmbajtura dhe të vizitueshëm nga publiku ” me një kosto faktike prej 48.2 milion lekë, ku veprimtaria e muzeve kombëtare është fokusuar në promovimin, ruajtjen dhe mbrojtjen e pasurive kulturore në administrim të tyre si më poshtë:
  + *Muzeu Kombëtar i Fotografisë “Marubi”, në periudhën Janar-Prill 2021 ka nisur procedurat për tu bërë pjesë e Uneskos në programin “Memory of the Ëorlds Register”.*
  + *Muzeu Historik Kombëtar, gjatë këtij 4 mujori, ka realizuar rreth 10 aktivitete edukuese dhe promovuese; 2 ekspozita, 1 botim promovues.Janë kryer një sërë restaurimesh të objekteve pjesë të muzeut.*
  + *Muzeu kombëtar i Artit Mesjetar, Arsimit dhe Arkeologjik, Korçë, ka organizuar veprimtari qe janë lidhur me pritjen e vizitorëve dhe promovimin e vlerave të trashëgimisë që administrohen nga këta muze. Janë restauruar 28 objekte të këtij muzeu, dhe resaturimi i 7 ikonave të cilat janë bërë të qëndrueshme për ekspozim.*
  + *Qendra Kombëtare e Muzeumeve Berat ka kryer një sërë veprimtarish me karakter promovues dhe njëkohësisht dhe mirëmbajtje të objekteve muzeore.*
  + *Muzeu Kombëtar Pavarësia Vlorë gjatë vitit ka kryer rreth 4 aktivitete me karakter promovues dhe edukues në përkujtim të figurave të shquara dhe ngjarjeve të rëndësishme histotiko-kulturore.*
  + *Muzeu Kombëtar “Gjethi” gjatë këtij 4 mujori ka realizuar rreth 10 aktivitete edukuese dhe promovuese ku 5 prej tyre janë në kuadër të programit edukativ “Kujtojme per te mos harruar”, 3 aktivitetemnne kuader te programit edukativ “Mbresa”, 2 aktivitete (vizite studimore online dhe konference finale.*
  + *Realizimi i punimeve restauruese të parqeve të Butrintit dhe Apolonisë.*
* “Aktivitete, të fushës së trashëgimisë jomateriale”, me nje kosto faktike 66 milion lekë.
  + *Projektet me thirrje për vitin 2020 të trashëgimisë jo materiale janë perzgjedhur 45, gjatë fazës së parë në shkurt 2020. Projektet e miratuara gjithsej 27, brenda te cilave janë 77 aktivitete, janë zhvilluar konform rregullave dhe protokolleve te miratuara per Covid-19.*
* “Trashëgimia materiale e jomateriale e inventarizuar”, me një kosto faktike prej 2.6 milion lekë. Gjatë 4 mujorit te I 2021 rezultojnë të regjistruara në bazën e të dhënave shtetërore “Regjistri Kombëtar i Pasurive Kulturore gjithsej 23 596.

Programi **“Arti dhe Kultura”** ka qëllim edukimin, zhvillimin dhe promovimin e skenës artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike. Ky objektiv gjatë 4 mujorit të I 2021, është arritur nëpërmjet realizimit të produkteve si më poshtë:

* “Investime të reja në skenat bashkëkohore”, përfshihen ndërtime e rikonstruksione në institucionet e artit dhe kulturës, ku përmendim “Rikonstruksionin e Teatrit të Operas dhe Baletit,(pritet inaugurimi); Restaurimi për ndërtesën e Fondit të Bibliotekës Kombëtare (faza I, ne proces); Rijetësimi i Piramidës Tirane (në proces); Rikonstruksioni dhe rehabilitimi i hapësirave në Muzeun Kombëtar të Arteve të Bukura, Galeria Kombëtare e Arteve, që janë në proces; Rikualifikimi i hapesirës së Parkut të kinostudios ‘Parku i Artit”, në proces.
* “Veprimtari të realizuara në institucionet e art-kulturës”. Në kushtet e masave të marra për parandalimin e përhapjes së infeksionit të shkaktuar nga COVID-19, gjatë 4 mujorit të parë 2021, ka nisur alternimi i aktiviteteve me prezencë të audiencës edhe on-line. Kështu përmendim:
  + *‘Premiera dhe shfaqje artistike të zhanrit skenik operistik, koreografik dhe folklorik kombëtar”, 55 shfaqje me nje kosto faktike 88.6 milion lekë,*
  + *“Premiera dhe shfaqie artistike të zhanrit skenik teatror klasik dhe bashkekohor” , 28 shfaqje me nje kosto faktike 25.3 milion lekë.*
  + *“Premiera dhe shfaqje artistike të zhanrit skenik teatror eksperimental klasik dhe bashkekohor “, 8 shfaqje me një kosto faktike 6.9 milion leke.*
  + *Ekspozita me vepra pjese e fondit te GKA, te perkohshme te tradites dhe bashkekohore, autore te diaspores dhe te huaj, 10 aktivitete me nje kosto faktike 12.9 milion leke.*
  + *Veprimtari edukuese te teatrit me dhe per femije, 38 aktivitete me nje kosto faktike 9.5 milion leke.*
  + *Veprimtari dhe sherbime te integruara dhe inovative per qytetaret perdorues dhe frekuentues te koleksioneve bibliotekare, 41 aktivitete me nje kosto faktike 32.1 milion leke.*

**POLITIKA E JASHTME**

Ministria për Evropën dhe Punët e Jashtme është institucioni përgjegjës për hartimin dhe zbatimin e politikës së jashtme të Republikës së Shqipërisë, drejtimin teknik dhe bashkërendimin e procesit të integrimit të Republikës së Shqipërisë në Bashkimin Evropian, zhvillimit dhe fuqizimit të diplomacisë ekonomike si dhe bashkërendimin e ndihmave financiare nga Bashkimi Evropian. Performanca e treguesve buxhetorë për katër programet në Ministrinë për Evropën dhe Punët e Jashtme paraqitet si më poshtë:

*Tabela 39: Politika e Jashtme*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2021** | | **Fakti 4 M 2021** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikimi, Menaxhimi dhe Administrimi | 152,800 | 7,000 | 35,643 | 118 | 23.3 | 1.7 |
| 2. | Mbështetje diplomatike jashtë shtetit | 2,247,276 | 15,000 | 445,671 | 15,000 | 19.8 | 100.0 |
| 3. | Aktiviteti diplomatik dhe konsullor i MPJ | 196,000 | 0 | 47,529 | 0 | 24.2 | - |
| 4. | Mbështetje institucionale për procesin e Integrimit | 100,300 | 101,780 | 23,908 | 80,548 | 23.8 | 79.1 |
|  | **TOTAL** | **2,696,376** | **123,780** | **552,751** | **95,666** | **20.5** | **77.3** |

Programi “**Mbështetje diplomatike jashtë vendit**”, synon:

* Nxitjen dhe zhvillimin e marrëdhënieve të bashkëpunimit të gjithanshëm;
* Mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë në shtetet dhe organizatat ndërkombëtare ku ato janë akredituar.

Në këtë program janë realizuar disa produkte me kosto faktike 460,6 milionë lekë. Në këtë program ndër produktet kryesore përmendim:

* “Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 78 nga 364 punonjës të planifikuar.
* “Kuota ndërkombëtare” është kryer pagesa për 22 kuota nga 53 të planifikuara, ku veni ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA-s; UNIDO-s; UNESCO; Këshilli i Evropës, NATO-s; OSBE-së etj.
* “Familjarë të diplomatëve të trajtuar sipas ligjit”, për 220 familjar personeli.

Programi “**Aktiviteti diplomatik dhe konsullor**” ka për qëllim:

zgjerimi, intensifikimi, diversifikimi dhe pasurimi i marrëdhënieve dypalëshe me vendet fqinje, partnerët strategjik, vendet e Rajonit dhe Evropës dhe vende e tjera të botës, për të mbështetur mirëkuptimit dhe të respektit të ndërsjellët midis kombeve, respektimit të lirive dhe të drejtave themelore të njeriut, fqinjësisë së mirë, bashkëpunimit rajonal, dhe solidaritetit ndërkombëtar.

Në këtë program janë realizuar disa produkte me kosto faktike 47.5 milionë lekë, ku përmendim:

* Janë hartuar 7 nga 24 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE.
* Janë kryer gjithashtu 16 vizita dhe takime lobimi për hapjen e negociatave me qëllim zhvillimin e bisedimeve të anëtarësimit me BE-në dhe thellimi i mëtejshëm i marrëdhënieve me Bashkimin Evropian;
* Janë zhvilluar gjithashtu 39 takime dypalëshe dhe shumëpalëshe në kuadër të zhvillimit dhe forcimit të marrëdhënieve me partnerë strategjik, vendet e rajonit si dhe si dhe rritjen e rolit të Shqipërisë në organizatat rajonale dhe ndërkombëtare përfshirë këtu edhe sigurimin vendit jo permanent në Këshillin e Sigurimit në OKB.

Programi “**Mbështetje institucionale për procesin e Integrimit”** synon mbështetjen e procesit të anëtarësimit të Shqipërisë në Bashkimin Evropian, nëpërmjet bashkërendimit, monitorimit dhe raportimit të zbatimit të Marrëveshjes së Stabilizim-Asociimit, përafrimit të legjislacionit vendas me atë të BE-së, menaxhimit të fondeve të BE-së, zhvillimit të negociatave të anëtarësimit të RSH në BE. Në përmbushje të synimit janë kryer disa aktivitete, me një kosto faktike 104.5 milionë lekë, ndër to përmendim:

* *2 takime të institucioneve të përbashkëta Shqipëri – Bashkimi Evropian ngritur në kuadër të Marrëveshjes së Stabilizim-Asociimit, zhvilluar në Janar dhe Mars 2021.*
* *U hartua një raportim i plotë i Qeverisë shqiptare në kuadër të përgatitjes së Raportit të Komisionit Evropian për Shqipërinë për vitin 2021.*
* *U hartua dhe miratua VKM Nr.90 datë 17.02.2021 “Për miratimin e Planit Kombëtar për Integrimin Evropian 2021 – 2023”.*
* *U koordinua përgatitja e dokumenteve të veprimit për IPA 2021 të cilat iu përcollën Komisionit Evropian në mars 2021, si dhe po vijon përgatitja e dokumenteve të veprimit për IPA 2022.*
* *Shqipëria mori pjesë në dy thirrje të hapura në kuadër të Instrumentit të Investimeve për Ballkanin Perëndimor ku përfitoi në total gjashtë projekte për asistencë teknike dhe dy projekte investimi.*

## VI.3 Ecuria e detajuar e projekteve të investimeve publike, gjatë Janar-Maj 2021

Ecuria e investimeve publike për 5-mujorin e parë të vitit 2021 paraqitet e kënaqshme. Nga ministritë e linjës deri në fund të muajit Maj 2021 janë raportuar disa kontrata për projekte investimi të përfunduara. Ndërkohë, nga ministritë e linjës po vijohet me zbatimin e kontratave për projektet e investimeve të parashikuara për vitin 2021. Numri më i lartë i kontratave për projektet e investimit të përfunduara i takon Ministrisë së Infrastrukturës dhe Energjisë dhe konkretisht projektet në Infrastrukturë dhe Ujësjellësa. Më poshtë paraqiten projektet kryesore të përfunduara nga ministritë e linjës deri në fund të muajit Maj 2021.

**Ministria e Bujqësisë dhe Zhvillimit Rural**

Me fondet e alokuara për investime për vitin 2021, kanë përfunduar kontratat e mëposhtme:

Në programin “Menaxhimi i Infrastrukturës ,ujitjes dhe kullimit”:

* Rehabilitimi i KUL Mamurras me vlerë 53 milionë lekë.
* Mbrojtje nga Lumi Seman në Zhelizhan dhe Toshkëz me vlerë 53 milionë lekë.
* Rehabilitimi i hidrovorit Shllinxa, Kurbin me vlerë 49 milionë lekë.
* Ndërtim i rrjetit ujitës Bodar-Kutal me vlerë 26 milionë lekë.
* Rehabilitimi i kanalit ujitës Dukaj me vlerë 22 milionë lekë.
* Pellgu ujëmbledhës, kanali i furnizimit me ujë të rezervuarit në qytetin e Bilishtit me vlerë 27 milionë lekë.
* Rehabilitimi i kanaleve vaditës e kullues Bashkia Cërrik me vlerë 37 milionë lekë.

Në programin “Mbështetje për Peshkimin”:

* Hartim i projekt idesë dhe projekt zbatimi për objektin "Thellimi i kanalit hyrës në Portin e Peshkimit Vlorë", me vlerë 749 mijë lekë.
* Hartim i projekt idese dhe projekt zbatimi për objektin "Thellimi i grykëderdhjes të kanalit Butrint me detin” me vlerë 389 mijë lekë.

**Ministria e Transportit dhe Infrastrukturës**

Me fondet e alokuara për investime për vitin 2021, kanë përfunduar kontratat e mëposhtme:

Në programin “Transporti Rrugor”:

* Ndërtim rruga Kardhiq-Delvinë, Loti 4 me vlerë 2.4 miliardë lekë.
* Ndërtim rruga Kardhiq-Delvinë, Loti 5 me vlerë 2 miliardë lekë.
* Ndërtim i rruges së Unazës së Jashtme Tiranë, pjesa verilindore (seg Kth Saukut-Bregu i lumit) Loti 3 me vlerë 2.2 miliardë lekë.
* Ndërtim i urës së Zemblakut me vlerë 39 milionë lekë.
* Rikonstruksion i Urës së Leklit me vlerë 9 milionë lekë.

Në programin “Ujësjellës-Kanalizime”:

* Sistemimi i furnizimit me ujë dhe supervizion punimesh të zonës turistike Hamallaj, faza e I" Sukth me vlerë kontrate 75.3 milionë lekë.
* Instalimi dhe supervizimi i teknologjive të reja në stacionet e pompimit në sistemin Mengel-Samurr Godolesh (për zëvendësimin e pompave dhe paisjeve elektrike) me vlerë kontrate 63 milionë lekë.
* Projekt për vendosje matësash në pallatet me kollone të brendshme, Loti I, Qytet Durrës me vlerë kontrate 48.9 milionë lekë.
* Ndërtimi dhe supervizioni i rrjetit të jashtëm të kanalzimeve të ujrave të zeza dhe stacioni i pompimit, Lagja Potam me vlerë kontrate 41 milionë lekë.
* Ndërtim dhe supervizimi i rrjetit të kanalzimeve në segmentin "4 rrugët Shijak"-"Ura Dajlanit" Durrës me vlerë kontrate 6.7 milionë lekë.
* Rrjeti i kanalizimeve të ujërave të zeza Luz, Kavaje,(vazhdim) Faza e II & rrjeti tercial i kuz ne zonen e Golemit (pagese kolaudimi) dhe supervizion punimesh me vlerë kontrate 149 milionë lekë.
* Përmirësimi i KUZ Sarandë (Sarandë-ITUP, Bajpas dhe vendosje saracineska manovrimi ajrues) dhe supervizion punimesh me vlerë kontrate 15.6 milionë lekë.

**Ministria e Arsimit dhe Sporteve**

Për MASR deri në fund të muajit Maj 2021 janë realizuar 2 kontrata investimesh:

* Rikualifikimi i ndërtesave të UPT-se (Fakulteti i Inxhinierisë Mekanike dhe Inxhinieria Elektrike) me vlerë 191 milionë lekë.
* Krijim Laboratorit Dixhital te Anatomise në Universitetin Aleksandër Xhuvani Elbasan me vlerë 15 milionë lekë.

**Ministria e Shëndetësisë dhe Mbrojtjes Sociale**

Me fondet e alokuara për investime për vitin 2021, kanë përfunduar objektet më poshtë:

* Rikonstruksion ne sp.Lezhe dhe shtesë për Maternitetin Lezhë me vlerë 324 milionë lekë.
* F.V pajisje hotelerie dhe mjekësore për maternitetin e sp.Lezhe me vlerë 70 milionë lekë.
* "F.V pajisje per sherbimin e kardiokirurgjise ne SU Shefqet Ndroqi Tirane" me vlerë 86 milionë lekë.
* F.V aparat grafie dixhitale me panel detektues dhe me printer lazer për printimin e imazheve radiologjike në SU me vlerë 3.9 milionë lekë.

**Ministria e Financave dhe Ekonomisë**

Me fondet e alokuara për investime për vitin 2021, në Ministrinë e Financave dhe Ekonomisë janë mbyllur:

* Blerje pajisje për disaster recovery center të sistemit të thesarit me vlerë kontrate 12.4 milionë lekë.
* Rikonstruksion i shkollës së mesme profesionale 26 Marsi Kavajë me vlerë kontrate 147.9 milionë lekë.
* Dixhitalizimi i shërbimeve Doganore me vlerë kontrate 62.5 milionë lekë.

Në programin “Strehimi”:

* Përmirësim i kushteve të banimit për komunitetin e varfër dhe të pafavorizuar: Bashkia Gramsh, Belsh, Berat, Maliq,Vlorë, Kamëz me vlerë 83 milionë lekë, nga e cila është financuar nga buxheti i shtetit 67.7 milionë lekë dhe pjesa tjeër nga Njësitë e Vetëqeverisjes Vendore.

**Ministria e Brendshme**

Me fondet e alokuara për investime për vitin 2021, është mbyllur kontrata :

* Ndërtimi datacenter për sistemet e policise shtetit- Salla e servave me vlerë 127 milionë lekë.

**Ministria e Drejtësisë**

* Studime Projektime për projektin Përmirësimi i infrastukturës ndërtimore në IEVP 11 me vlerë 3 milionë lekë.

**Ministria e Mbrojtjes**

* Hangare për helikopterët Farkë me vlerë 35 milionë lekë.
* Sistemi i kapaciteteve operacionale për mbrojtjen kibernetike (CIRIC) dhe pamjes së përbashkët operacionale me vlerë 40 milionë lekë.

**Në mbështetje të Reformës në Drejtësi:**

* Për vitin 2021 janë planifikuar 200 milionë lekë investime për Këshillin e Lartë i Gjyqësor, për pajisje informatike, automjete dhe blerje sistem audio, video dhe përkthim simultan për nevoja të Këshillit të Lartë të Prokurorisë.
* Për vitin 2021 janë planifikuar 30 milionë lekë investime për blerje automjetesh, dhe paisjesh të tjera për zyrat e SPAK dhe BKH.
* Janë planifikuar 69 milionë lekë investime për Veprimtarinë e Mbikqyrjes dhe Rivlerësimit në Sistemin e Drejtesisë, për blerje pajisje, rikonstruksione, automjet, për ILD, KPK,KPA dhe Komisionerin Publik.

**MINISTRI I FINANCAVE DHE EKONOMISË**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anila DENAJ**

*Konfirmoi: Xh.Agolli, E.Lami, B.Jazxhi, B.Mehmeti, F.Brahimi, S.Stefa*

*Konfirmoi: M.Dhëmbi, N.Lera,*

*Miratoi: O.Muzaka*

*Miratoi: A.Xhemali*

1. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti.* [↑](#footnote-ref-1)
2. I referohet normës mesatare të ponderuar të titujve shtetërorë të emetuar vetëm në tregun primar. [↑](#footnote-ref-2)
3. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti*. [↑](#footnote-ref-3)